**PROGRAMUL REGIONAL SUD-VEST OLTENIA 2021-2027**

**GHIDUL SOLICITANTULUI**

**OPERAŢIUNEA A - INVESTIȚII ÎN CLĂDIRILE PUBLICE ÎN VEDEREA ASIGURĂRII/CREȘTERII EFICIENȚEI ENERGETICE ȘI MĂSURI PENTRU UTILIZAREA UNOR SURSE REGENERABILE DE ENERGIE**

**APELUL DE PROIECTE**

**PR SV/1/3A/2.1/2023**



**PRIORITATEA 3 - EFICIENŢA ENERGETICĂ ȘI INFRASTRUCTURA VERDE**

**OBIECTIVUL DE POLITICĂ 2 - O EUROPĂ MAI VERDE, REZILIENTĂ, CU EMISII REDUSE DE DIOXID DE CARBON, CARE SE ÎNDREAPTĂ CĂTRE O ECONOMIE CU ZERO EMISII DE DIOXID DE CARBON, PRIN PROMOVAREA TRANZIȚIEI CĂTRE O ENERGIE CURATĂ ȘI ECHITABILĂ, A INVESTIȚIILOR VERZI ȘI ALBASTRE, A ECONOMIEI CIRCULARE, A ATENUĂRII SCHIMBĂRILOR CLIMATICE ȘI A ADAPTĂRII LA ACESTEA, A PREVENIRII ȘI GESTIONĂRII RISCURILOR, PRECUM ȘI A UNEI MOBILITĂȚI URBANE DURABILE**

**OBIECTIVUL SPECIFIC 2.1/b(i) - PROMOVAREA MĂSURILOR DE EFICIENȚĂ ENERGETICĂ ȘI REDUCEREA EMISIILOR DE GAZE CU EFECT DE SERĂ**

**Versiune 4**

**Conform Corrigendum nr. 3/noiembrie 2023**

**Cuprins**

[1. PREAMBUL, ABREVIERI ȘI GLOSAR 7](#_Toc146188199)

[1.1 Preambul 7](#_Toc146188200)

[1.2. Abrevieri 8](#_Toc146188201)

[1.3. Glosar 8](#_Toc146188202)

[2. ELEMENTE DE CONTEXT 8](#_Toc146188203)

[2.1 Informații generale despre program PR SV Oltenia 2021-2027 8](#_Toc146188204)

[2.2 Prioritatea/Fond/Obiectiv de politică/Obiectiv specific 9](#_Toc146188205)

[2.3 Reglementări europene și naționale, cadrul strategic, documente programatice aplicabile 10](#_Toc146188206)

[3. ASPECTE SPECIFICE APELULUI DE PROIECTE 13](#_Toc146188207)

[3.1 Tipul de apel 13](#_Toc146188208)

[3.2 Forma de sprijin (granturi; instrumentele financiare; premii) 14](#_Toc146188209)

[3.3 Bugetul alocat apelului de proiecte 14](#_Toc146188210)

[3.4 Rata de cofinanțare 14](#_Toc146188211)

[3.5 Zona/zonele geografică(e) vizată(e) de apelul de proiecte 14](#_Toc146188212)

[3.6 Acțiuni sprijinite în cadrul apelului 14](#_Toc146188213)

[3.7 Grup țintă vizat de apelul de proiecte 16](#_Toc146188214)

[3.8 Indicatori 16](#_Toc146188215)

[**3.8.1 Indicatori de realizare** 16](#_Toc146188216)

[**3.8.2 Indicatori de rezultat** 18](#_Toc146188217)

[**3.8.3 Indicatori suplimentari specifici Apelului de Proiecte (dacă este cazul)** 19](#_Toc146188218)

[3.9. Rezultatele așteptate 19](#_Toc146188219)

[3.10 Operațiune de importanță strategică 19](#_Toc146188220)

[3.11 Investiții teritoriale integrate 19](#_Toc146188221)

[3.12 Dezvoltare locală sub responsabilitatea comunității 19](#_Toc146188222)

[3.13 Reguli privind ajutorul de stat 19](#_Toc146188223)

[3.14 Reguli privind instrumentele financiare 20](#_Toc146188224)

[3.15 Acțiuni interregionale, transfrontaliere și transnaționale 21](#_Toc146188225)

[3.16 Principii orizontale 21](#_Toc146188226)

[3.17 Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 22](#_Toc146188227)

[3.18 Caracterul durabil al proiectului 24](#_Toc146188228)

[3.19 Acțiuni menite să garanteze egalitatea de șanse, de gen, incluziunea și nediscriminarea 24](#_Toc146188229)

[3.20 Teme secundare 24](#_Toc146188230)

[3.21 Informarea și vizibilitatea sprijinului din fonduri 25](#_Toc146188231)

[**4.** **INFORMAȚII ADMINISTRATIVE DESPRE APELUL DE PROIECTE** 27](#_Toc146188232)

[4.1 Data deschiderii apelului de proiecte 27](#_Toc146188233)

[4.2 Perioada de pregătire a proiectelor 27](#_Toc146188234)

[4.3 Perioada de depunere a proiectelor 27](#_Toc146188235)

[**4.3.1 Data și ora pentru începerea depunerii de proiecte** 27](#_Toc146188236)

[**4.3.2 Data și ora închiderii apelului de proiecte** 27](#_Toc146188237)

[4.4 Modalitatea de depunere a proiectelor 28](#_Toc146188238)

[**5.** **CONDIȚII DE ELIGIBILITATE** 28](#_Toc146188239)

[5.1. Eligibilitatea solicitanților și partenerilor 28](#_Toc146188240)

[**5.1.1 Cerințe privind elibigilitatea solicitanților și partenerilor** 28](#_Toc146188241)

[**5.1.2 Categorii de solicitanți eligibili** 33](#_Toc146188242)

[**5.1.3 Categorii de parteneri eligibili** 34](#_Toc146188243)

[**5.1.4 Reguli și cerințe privind parteneriatul** 34](#_Toc146188244)

[5.2 Eligibilitatea activităților 36](#_Toc146188245)

[**5.2.1** **Cerințe generale privind eligibilitatea activităților** 36](#_Toc146188246)

[**5.2.2 Activități eligibile** 36](#_Toc146188247)

[**5.2.3 Activitatea de bază** 43](#_Toc146188248)

[**5.2.4 Activități neeligibile** 43](#_Toc146188249)

[5.3 Eligibilitatea cheltuielilor 44](#_Toc146188250)

[5.3.1. Baza legală pentru stabilirea eligibilității cheltuielilor 44](#_Toc146188251)

[**5.3.2.** **Categorii și plafoane de cheltuieli eligibile** 45](#_Toc146188252)

[**5.3.3.** **Categorii de cheltuieli neeligibile** 47](#_Toc146188253)

[**5.3.4 Opțiuni de costuri simplificate. Costuri directe și costuri indirecte** 49](#_Toc146188254)

[**5.3.5 Opțiuni de costuri simplificate. Costuri unitare/sume forfetare și rate forfetare** 50](#_Toc146188255)

[**5.3.6 Finanțare nelegată de costuri** 50](#_Toc146188256)

[5.4 Valoarea minimă și maximă eligibilă/nerambursabilă a unui proiect 50](#_Toc146188257)

[5.5 Cuantumul cofinanțării acordate 50](#_Toc146188258)

[5.6 Durata proiectului 50](#_Toc146188259)

[5.7 Alte cerințe de eligibilitate a proiectului 51](#_Toc146188260)

[6. INDICATORI DE ETAPĂ 63](#_Toc146188261)

[**7.** **COMPLETAREA ȘI DEPUNEREA CERERILOR DE FINANȚARE** 64](#_Toc146188262)

[7.1. Completarea formularului cererii 64](#_Toc146188263)

[7.2 Limba utilizată în completarea cererii de finanțare 65](#_Toc146188264)

[7.3 Metodolgia de justificare și detaliere a bugetului cererii de finanțare 65](#_Toc146188265)

[7.4. Anexe și documente obligatorii la depunerea cererii 66](#_Toc146188266)

[7.5 Aspecte administrative privind depunerea cererii de finanțare 71](#_Toc146188267)

[7.6. Anexele și documente obligatorii la momentul contractării 72](#_Toc146188268)

[7.7 Renunțarea la cerea de finanțare 77](#_Toc146188269)

[8. PROCESUL DE EVALUARE, SELECȚIE ȘI CONTRACTARE A PROIECTELOR 78](#_Toc146188270)

[8.1. Principalele etape ale procesului de evaluare, selecție și contractare 78](#_Toc146188271)

[8.2. Conformitate administrativă – DECLARAȚIA UNICĂ 78](#_Toc146188272)

[8.3. Etapa de evaluare preliminară – dacă este cazul (specific pentru intervențiile FSE+) 79](#_Toc146188273)

[8.4. Evaluarea tehnică și financiară. Criterii de evaluare tehnică și financiară 79](#_Toc146188274)

[8.5. Aplicarea pragului de calitate 81](#_Toc146188275)

[8.6. Aplicarea pragului de excelență 82](#_Toc146188276)

[8.7. Notificarea rezultatului evaluării tehnice și financiare 82](#_Toc146188277)

[8.8. Contestații 82](#_Toc146188278)

[8.9. Contractarea proiectelor 83](#_Toc146188279)

[**8.9.1 Verificarea îndeplinirii condițiilor de eligibilitate** 83](#_Toc146188280)

[**8.9.2.** **Decizia de acordare a finanțării** 84](#_Toc146188281)

[**8.9.3.** **Definitivarea planului de monitorizare a proiectului** 84](#_Toc146188282)

[**8.9.4.** **Semnarea contractului de finanțare/emiterea deciziei de finanțare** 85](#_Toc146188283)

[9. ASPECTE PRIVIND CONFLICTUL DE INTERESE 87](#_Toc146188284)

[10. ASPECTE PRIVIND PRELUCRAREA DATELOR CU CARACTER PERSONAL 87](#_Toc146188285)

[11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 87](#_Toc146188286)

[11.1. Rapoartele de progres 87](#_Toc146188287)

[11.2. Vizitele pe monitorizare 88](#_Toc146188288)

[11.3. Mecanismul specific indicatorilor de etapă. Planul de monitorizare 88](#_Toc146188289)

[**12.** **ASPECTE PRIVIND MANAGEMENTUL FINANCIAR** 88](#_Toc146188290)

[12.1. Mecanismul cererilor de prefinanțare 89](#_Toc146188291)

[12.2. Mecanismul cererilor de plată 89](#_Toc146188292)

[12.3. Mecanismul cererilor de rambursare 90](#_Toc146188293)

[12.4. Graficul cererilor de prefinanțare/plată/rambursare 90](#_Toc146188294)

[12.5. Vizitele la fața locului 90](#_Toc146188295)

[13. MODIFICAREA GHIDULUI SOLICITANTULUI 91](#_Toc146188296)

[13.1 Aspectele care pot face obiectul modificărilor prevederilor ghidului solicitantului 91](#_Toc146188297)

[13.2 Condiții privind aplicarea modificărilor pentru cererile de finanțare aflate în procesul de selecţie (condiții tranzitorii) 91](#_Toc146188298)

[14. ANEXE 92](#_Toc146188299)

# PREAMBUL, ABREVIERI ȘI GLOSAR

## **1.1 Preambul**

Acest ghid vizează apelul de proiecte PR SV/1/3A/2.1/2023, Operaţiunea A – „Investiții în clădirile publice în vederea asigurării/creșterii eficienței energetice și măsuri pentru utilizarea unor surse regenerabile de energie”, lansat în cadrul Programului Regional Sud-Vest Oltenia 2021-2027, Prioritatea 3 - „Eficienţa energetică și infrastructura verde”, Obiectivul Specific 2.1 „Promovarea eficienței energetice și reducerea emisiilor de gaze cu efect de seră”.

Acest ghid reprezintă un îndrumar pentru pregătirea proiectelor şi completarea corectă a cererilor de finanţare de către toți potențialii solicitanţi ai Programului Regional Sud-Vest Oltenia (PR) 2021-2027, Prioritatea 3 - Eficienţa energetică și infrastructura verde, Obiectivul Specific 2.1, Operaţiunea A, apelul de proiecte PR SV/1/3A/2.1/2023.

Acest ghid nu are valoare de act normativ şi nu exonerează solicitanţii de respectarea legislaţiei în vigoare la nivel naţional şi european.

Aspectele cuprinse în acest document, care derivă din Programul Regional Sud-Vest Oltenia 2021-2027 și modul său de implementare, vor fi interpretate exclusiv de către AM PR SV Oltenia cu respectarea legislației în vigoare și folosind metoda de interpretare sistematică.

**IMPORTANT**

Vă recomandăm ca înainte de a începe pregătirea proiectelor și completarea cererii de finanțare aferente să vă asiguraţi că aţi parcurs toate informaţiile prezentate în acest ghid, inclusiv notele de subsol şi să vă asigurați că aţi înţeles toate aspectele legate de specificul intervenţiilor finanţate din PR SV Oltenia 2021-2027.

Vă recomandăm ca până la data limită de depunere a cererilor de finantare, să consultaţi periodic pagina de internet www.adroltenia.ro, pentru a urmări eventualele modificări ale prezentului ghid, precum și alte comunicări/clarificări pentru accesarea fondurilor în cadrul PR SV Oltenia 2021-2027.

După încheierea perioadei de consultare pot fi transmise solicitări de informații sau clarificări pe toată perioada în care apelul este deschis la adresa de email office@adroltenia.ro sau adresa de email a persoanei/compartimentului responsabil, în cazul în care este specificată.

Pentru a facilita procesul de completare şi transmitere a cererilor de finanţare, la sediul AM PR SV Oltenia funcţionează un birou de informare, unde solicitanţii pot fi consiliaţi, în mod gratuit, în clarificarea unor aspecte legate de pregătirea cererii de finanţare. Întrebările relevante şi răspunsurile corespunzătoare sunt publicate periodic pe pagina de internet a AM PR SV Oltenia, la secțiunea dedicată PR SV Oltenia 2021-2027.

***Atenţie!*** *Solicitantul va fi exclus din procesul de evaluare şi selecţie pentru acordarea finanţării şi Cererea de finanţare respinsă, în cazul în care se dovedeşte că acesta:*

* *Se face vinovat de inducerea gravă în eroare a Autorităţii de Management sau a comisiilor de evaluare şi selecţie, prin furnizarea de informaţii incorecte care reprezintă condiţii de eligibilitate sau dacă a omis furnizarea acestor informaţii.*
* *A încercat să obţină informaţii confidenţiale sau să influenţeze comisiile de evaluare şi selecţie sau Autoritatea de management în timpul procesului de evaluare.*

## **1.2. Abrevieri**

Abrevierile specifice PR SV Oltenia 2021-2027 și prezentului apel de proiecte se regăsesc în Anexa I la ghid.

## **1.3. Glosar**

Glosarul de termeni specifici apelului de proiecte se regăsesc în Anexa I la ghid.

# ELEMENTE DE CONTEXT

## **2.1 Informații generale despre program PR SV Oltenia 2021-2027**

**PR SV Oltenia 2021-2027** reflectă orientările politicii de coeziune a Uniunii Europene pentru perioada 2021-2027, luând în considerare nevoile și provocările existente la nivelul regiunii, precum și concluziile Rapoartelor de țară pentru România din 2019/2020 și sprijină obiectivele de politică asumate la nivel de UE prin intermediul unor tipuri de investiții care să contribuie la competitivitatea regională, inovare și digitalizare, eficiență energetică, mobilitate și conectivitate.

În acest sens, **prin strategia programului sunt asumate o serie de obiective specifice regionale (OSR)** corespunzătoare celor 5 OP stabilite de CE pentru perioada 2021–2027**:**

* **Creşterea capacităţii de CDI și transfer tehnologic și dezvoltarea antreprenoriatului (OSR 1);**
* **Accelerarea transformării digitale a economiei regionale și a domeniilor de interes public (OSR 2);**
* **Reducerea emisiilor de carbon prin promovarea eficienței energetice, dezvoltarea infrastructurii verzi și îmbunătățirea transportului public urban (OSR 3);**
* **Creșterea mobilității și conectivității prin dezvoltarea unei infrastructuri de transport rutier modernă (OSR 4);**
* **Promovarea incluziunii prin asigurarea condițiilor optime în educație și sprijinirea infrastructurilor dedicate copiilor și tinerilor (OSR 5);**
* **Dezvoltare integrată prin îmbunătățirea mediului urban și valorificarea patrimoniului cultural și turistic (OSR 6);**
* **Dezvoltarea capacității administrative pentru implementarea PR la nivel regional (OSR7).**

**Cele 8 priorități din cadrul PR SV Oltenia 2021-2027 sunt:**

Prioritatea 1 - Competitivitate prin inovare și întreprinderi dinamice;

Prioritatea 2 - Digitalizare în beneficiul cetățenilor și al firmelor;

**Prioritatea 3 - Eficiență energetică și infrastructură verde;**

Prioritatea 4 - Mobilitate urbană durabilă;

Prioritatea 5 - Accesibilitate și conectivitate la nivel regional;

Prioritatea 6 - Educație modernă și incluzivă;

Prioritatea 7 - Dezvoltare teritorială sustenabilă;

Prioritatea 8 - Asistență tehnică.

Instituţiile care formează sistemul de implementare a Programului Regional SV Oltenia 2021-2027 sunt:

| **Structura/organismul** | **ROL** |
| --- | --- |
| **AM PR SV Oltenia** | -gestionarea și monitorizarea programului;  -selectarea operațiunilor;  -atribuții delegate în procesul de evaluare, selecție, contractare, monitorizare, verificarea cheltuielilor; |
| **Comitetul de monitorizare al PR (CMPR)** | -decizional în procesul de implementare a programului;  -monitorizarea implementării programului; |
| **Autoritatea de Certificare şi Plată (ACP) -** Ministerul Finanţelor Publice (MFP) | -stabilirea și transmiterea cererilor de plată către Comisia Europeană în vederea rambursării cheltuielilor către statul-membru; |
| **Autoritatea de Audit** din cadrul Curţii Române de Conturi (AA) | -efectuează audituri ale bunei funcționări a sistemului de gestiune și control în cadrul programului. |

Pentru implementarea PR SV Oltenia 2021-2027, organismele anterior menționate cooperează pentru utilizarea eficientă a fondurilor alocate în cadrul programului.

## **2.2 Prioritatea/Fond/Obiectiv de politică/Obiectiv specific**

Prezentul apel de proiecte se lansează în cadrul Programului Regional Sud-Vest Oltenia 2021-2027, program sprijinit din Fondul european de dezvoltare regională (FEDR). Fondul european de dezvoltare regională (FEDR) este unul dintre principalele instrumente financiare ale politicii de coeziune europene.

Prezentul Ghid prezintă condițiile de accesare a fondurilor pentru acțiunile care derivă din ***Obiectivul de politică 2 - O Europă mai verde, rezilientă, cu emisii reduse de dioxid de carbon care trece la o economie cu zero emisii de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice si adaptării la acestea, a prevenirii și gestionării riscurilor și a mobilității urbane sustenabile***, Obiectivul specific b(i) - *Promovarea măsurilor de eficiență energetică și reducerea emisiilor de gaze cu efect de seră*.

Acest apel de proiecte este organizat în cadrul **Priorității 3 - *Eficienţa energetică și infrastructura verde*,** Operaţiunea A -***Investiții în clădirile publice în vederea asigurării/creșterii eficienței energetice și măsuri pentru utilizarea unor surse regenerabile de energie*.**

Îmbunătățirea eficienței energetice este unul dintre obiectivele *Strategiei naţionale de renovare pe termen lung (SRTL)*, iar prevederile Rapoartelor de Țară (RT) indică faptul că acțiunile prioritare în domeniul energiei vor fi: promovarea eficienței energetice, ceea ce va duce la reducerea emisiilor de gaze cu efect de seră și îmbunătățirea calității aerului. Pentru a răspunde provocărilor de mai sus, PR SV Oltenia 2021-2027 va continua să sprijine proiectele de renovare energetică, apeluri care s-au bucurat de un mare interes în perioada 2014-2020.

Renovarea energetică, eficientă din punct de vedere al costurilor, a clădirilor din domeniul educației, sănătății, social, a clădirilor de birouri și administrative (inclusiv spații anexă) va include măsuri din pachetul de renovare aprofundată al SRTL (*deep renovation*), care vor reduce substanțial consumul de energie primară.

## **2.3 Reglementări europene și naționale, cadrul strategic, documente programatice aplicabile**

**A. Regulamente/reglementari europene:**

* **Regulamentul (UE) nr. 1060/2021** al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor pentru securitate internă și Instrumentului de sprijin financiar pentru managementul frontierelor și politica de vize;
* **Regulamentul (UE) 2021/1058** al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune;
* **Regulamentului Consiliului (CE, EURATOM) nr. 2988/1995** privind protecția intereselor financiare ale Comunităților Europene, cu modificările și completările ulterioare;
* **Regulamentului (UE, Euratom) nr. 1046/2018** al Parlamentului European și al Consiliului privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, cu modificările și completările ulterioare;
* **Regulamentul (UE) 2016/679** al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor);
* **Regulamentului (UE) 2020/852** al Parlamentului European și al Consiliului prin stabilirea criteriilor tehnice de examinare pentru a determina condițiile în care o activitate economică se califică drept activitate care contribuie în mod substanțial la atenuarea schimbărilor climatice sau la adaptarea la schimbările climatice și pentru a stabili dacă activitatea economică respectivă aduce prejudicii semnificative vreunuia dintre celelalte obiective de mediu;
* **Comunicare a Comisiei C (2021) 1054** final din 12 februarie 2021. Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență;
* **Comunicarea Comisiei (2021/C 373/01)** - Orientări tehnice referitoare la imunizarea infrastructurii la schimbările climatice în perioada 2021-2027;
* **Directiva (UE) 2018/844** a Parlamentului European și a Consiliului din 30 mai 2018 de modificare a Directivei 2010/31/UE privind performanța energetică a clădirilor și a Directivei 2012/27/UE privind eficiența energetică;
* **Directiva 2010/31/UE** a Parlamentului European și a Consiliului din 19 mai 2010 privind performanța energetică a clădirilor;
* **Regulamentul Delegat nr. 244/2012** de completare a Directivei 2010/31/UE a Parlamentului European și a Consiliului privind performanța energetică a clădirilor prin stabilirea unui cadru metodologic comparativ de calcul al nivelurilor optime, din punctul de vedere al costurilor, ale cerințelor minime de performanță energetică a clădirilor și a elementelor acestora;
* **Directiva 2012/27/UE** a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE;
* **Directiva (UE) 2018/2001** a Parlamentului European și a Consiliului din 11 decembrie 2018 privind promovarea utilizării energiei din surse regenerabile;
* **Recomandarea (UE) 2019/786** a Comisiei din 8 mai 2019 privind renovarea clădirilor (notificată cu numărul C (2019) 3352).
* **Recomandările C (2021) 7014** din 28.09.2021 privind eficiența energetică în primul rând: de la principii la practică. Orientări și exemple pentru acesta implementare în procesul decizional în sectorul energetic și nu numai;

Menţionăm ca pe parcursul realizării investitiei se va aplica orice alt act normativ european aplicabil în domeniul reglementat prin prezentul ghid.

**B. Legislaţie naţională**

* **Legea nr. 372** din 13 decembrie 2005 privind performanța energetică a clădirilor, cu modificările și completările ulterioare;
* **Legea nr. 121/2014** privind eficienţa energetică, cu modificările și completările ulterioare;
* Legea nr. 448 din 2006 privind protecţia şi promovarea drepturilor persoanelor cu dizabilităţi, republicată, cu modificările și completările ulterioare (a se vedea capitolul IV Accesibilitate);
* **OUG nr. 122/2020**, privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România;
* **OUG 88/2022**, pentru modificarea şi completarea unor acte normative în vederea gestionării fondurilor europene nerambursabile destinate dezvoltării regionale;
* **Legea nr. 315/2004** privind dezvoltarea regională în România;
* **HG 873/2022**, pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* **OUG 66/2011**, privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora;
* **Hotărârea Guvernului nr. 875/2011** pentru aprobarea Normelor metodologice de aplicare a prevederilor Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare;
* **OUG 133/2021**, privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* **Hotărârea Guvernului nr. 829/2022** pentru aprobarea Normelor metodologice de aplicare a prevederilor Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* **Hotărârea Guvernului nr. 1.034/2020** pentru aprobarea [Strategiei naționale](https://legislatie.just.ro/Public/DetaliiDocumentAfis/236612) de renovare pe termen lung pentru sprijinirea renovării parcului național de clădiri rezidențiale și nerezidențiale, atât publice, cât și private, și transformarea sa treptată într-un parc imobiliar cu un nivel ridicat de eficiență energetică și decarbonat până în 2050;
* **Hotărârea Guvernului nr. 1.076/2021** pentru aprobarea Planului naţional integrat în domeniul energiei şi schimbărilor climatice 2021-2030;
* **Hotărârea nr. 907/2016** privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;
* **Ordinul ministrului dezvoltării, lucrărilor publice și administrației nr. 16/2023** pentru aprobarea reglementării tehnice „Metodologie de calcul al performanței energetice a clădirilor, indicativ Mc 001-2022;
* **Ordinul ministrului dezvoltării, lucrărilor publice și administrației nr. 2819/02.11.2022** pentru aprobarea reglementării tehnice „Ghid privind implementarea măsurilor de creștere a performanței energetice aplicabile clădirilor existente, în etapele de proiectare, execuție și recepție, exploatare și urmărire a comportării în timp pentru îndeplinirea cerințelor nZEB, Indicativ RTC 3 — 2022”
* **Ordinul nr. 386 din 28 martie 2016** pentru modificarea şi completarea Reglementării tehnice "Normativ privind calculul termotehnic al elementelor de construcţie ale clădirilor", indicativ C 107-2005, aprobată prin Ordinul ministrului transporturilor, construcţiilor şi turismului nr. 2.055/2005;
* **Ordinul ministrului dezvoltării regionale şi administraţiei publice nr. 3152/2013** pentru aprobarea Procedurii de control al statului cu privire la aplicarea unitară a prevederilor legale privind performanţa energetică a clădirilor şi inspecţia sistemelor de încălzire/climatizare - indicativ PCC 001-2013;
* **Ordinul ministrului dezvoltării regionale şi administraţiei publice nr. 189 din 2013** pentru aprobarea reglementării tehnice "Normativ privind adaptarea clădirilor civile şi spaţiului urban la nevoile individuale ale persoanelor cu handicap, indicativ NP 051-2012 - Revizuire NP 051/2000";
* **Ordinul nr. 386 din 28 martie 2016** pentru modificarea şi completarea Reglementării tehnice „Normativ privind calculul termotehnic al elementelor de construcţie ale clădirilor”, indicativ C 107-2005, aprobată prin Ordinul ministrului transporturilor, construcţiilor şi turismului nr. 2.055/2005;
* **Ordinul** viceprim-ministrului, ministrul dezvoltării regionale și administrației publice nr. **2.834/2019** pentru aprobarea reglementării tehnice „Cod de proiectare seismică — Partea a III-a — Prevederi pentru evaluarea seismică a clădirilor existente, indicativ P 100-3/2019”;
* **OUG nr. 23 / 2023,** privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021—2027
* **Ordinul nr. 1777 / 2023** al ministrului investițiilor și proiectelor europene privind aprobarea conținutului/modelului/formatului/structurii-cadru pentru documentele prevăzute în OUG nr. 23/2023
* Alte normative și reglementări tehnice în domeniu, în vigoare la momentul întocmirii documentaţiilor tehnico-economice/evaluării cererilor de finanţare.

**Reglementări tehnice privind performanța energetică a clădirilor sunt listate la adresa**: <https://www.mdlpa.ro/pages/reglementare27>

Menţionăm ca pe parcursul realizării investiţiei se va aplica orice alt act normativ naţional aplicabil în domeniul reglementat prin prezentul ghid.

**C. Documente programatice**

* Programul Regional Sud-Vest Oltenia 2021 – 2027;
* PDR SV Oltenia 2021-2027;
* Strategia națională pentru dezvoltarea durabilă a României 2030;
* Strategia naționale de renovare pe termen lung;
* Strategia UE pentru Regiunea Dunării;
* Planul Național Integrat în domeniul Energiei și Schimbărilor Climatice 2021-2030;
* Strategia energetică a României 2020-2030, cu perspectiva anului 2050;
* Strategia națională privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2021-2027;
* Strategia Uniunii Europene privind egalitatea de gen 2020-2025: O Uniune a egalității;
* Strategia Uniunii Europene privind drepturile persoanelor cu dizabilități 2021-2030: O Uniune a egalității;
* Pilonul European al Drepturilor Sociale;
* Convenția ONU privind drepturile persoanelor cu dizabilităţi;

# 3. ASPECTE SPECIFICE APELULUI DE PROIECTE

## **3.1 Tipul de apel**

Prin prezentul Ghid al solicitantului se lansează apelul de proiecte de tip competitiv cu termen limită de depunere a cererilor de finanțare, cu numărul *PR SV/1/3A/2.1/2023*.

Cererile de finanțare pot fi depuse doar în perioada menționată în cadrul secțiunii 4.3 a prezentului ghid.

AM PR SV va publica lunar pe pagina de internet www.adroltenia.ro situația proiectelor depuse și gradul de acoperire a alocării financiare aferente apelului PR SV/1/3A/2.1/2023.

## **3.2 Forma de sprijin (granturi; instrumentele financiare; premii)**

Pentru cladirile publice, renovarea include măsuri din pachetul renovare profundă SRTL (deep renovation), ce vor reduce substanțial consumul de energie. Pachetul deep renovation presupune costuri ridicate, care nu pot fi sustinute de administratia publica.

**Forma de sprijin - grantul nerambursabil** reprezinta solutia optima, avand in vedere ca se vor finanta cladiri publice de patrimoniu, cladiri cu functii sociale/administrative, pentru care posibilitatea de a obtine reduceri semnificative ale consumului de energie intr-o perioada scurta este limitata.

**3.3 Bugetul alocat apelului de proiecte**

Alocarea financiară pentru acest apel de proiecte este **132.278.530 euro**, din care 112.436.750 euro FEDR și 19.841.780 euro reprezintă contribuție națională, de la bugetul de stat și bugetul local.

Există posibilitatea supracontractării conform OUG 133/2021 – art. 15, alin. 1, lit. b), în funcție de disponibilitatea fondurilor, cu încadrarea în creditele de angajament aprobate anual cu această destinație prin legile bugetare anuale.

## **3.4 Rata de cofinanțare**

Rata de cofinanțare din partea Uniunii Europene este maxim 85% din valoarea cheltuielilor eligibile ale proiectului prin Fondul European de Dezvoltare Regională (FEDR), la care se adaugă:

* maxim 13% din valoarea cheltuielilor eligibile ale proiectului reprezintă rata de cofinanțare din bugetul de stat (BS) și minim 2% din valoarea cheltuielilor eligibile reprezintă contribuția solicitantului – unități administrativ teritoriale locale și instituții publice locale, respectiv
* minim 15% din valoarea cheltuielilor eligibile ale proiectului reprezintă contribuția solicitantului - autorități publice centrale.

În cazul unui parteneriat între una sau mai multe autorității publice centrale și una sau mai multe unități administrativ teritoriale sau instituții publice locale, cota de contribuție proprie la valoarea totală eligibilă la nivelul proiectului va fi stabilită ca urmare a aplicării diferențiate a cotelor de contribuții aferente fiecărei categorii de Solicitanți-membrii din cadrul parteneriatului astfel:

* 15% în cazul autorităților publice centrale
* 2% în cazul unităților administrativ teritoriale locale și instituțiilor publice locale.

În cazul proiectelor depuse în parteneriat:

a) rata de cofinanțare mai sus-menționată se aplică fiecărui membru al parteneriatului pentru cheltuielile eligibile aferente acestuia.

b) modalitatea de participare a partenerilor la asigurarea cheltuielilor eligibile și neeligibile ale proiectului va fi stabilită în cadrul Acordului de parteneriat.

În cazul proiectelor generatoare de profit, solicitantul sau, în cazul parteneriatului, liderul de parteneriat/partenerii, după caz, îşi vor ajusta cota de contribuţie ţinând cont de valoarea profitului estimat - a se vedea secţiunea 3.13 din prezentul ghid.

## **3.5 Zona/zonele geografică(e) vizată(e) de apelul de proiecte**

Acest apel vizează Regiunea Sud-Vest Oltenia (județele: Dolj, Gorj, Mehedinți, Olt, Vâlcea). Investițiile în clădiri publice se vor realiza atât în mediul urban cât și în mediul rural.

## **3.6** **Acțiuni sprijinite în cadrul apelului**

In cadrul acestui apel, se vor finanța investiții în clădirile publice în vederea asigurării/creșterii eficienței energetice și măsuri pentru utilizarea unor surse regenerabile de energie.

În cadrul prezentului apel se finanțează doar proiectele care conduc la o **renovare aprofundată a clădirilor publice** existente **(inclusiv a clădirilor publice de patrimoniu)** din mediul urban și rural, care **are ca efect reducerea cu peste 60% a consumului de energie primară[[1]](#footnote-1).**

Conform SRTL, **pachetul maximal de renovare - Pachetul P3 (*deep renovation*)** presupune un standard de renovare aprofundată, inclusiv toate opțiunile privind energia din surse regenerabile, cum ar fi panouri fotovoltaice pe acoperiș, prepararea apei calde menajere cu ajutorul energiei solare sau pompe de căldură geotermale. Pot fi incluse și măsuri complementare conform SRTL.

Prin aceste intervenţii se are în vedere aplicarea „principiul eficienței energetice pe primul loc” din *Directiva actualizată privind eficiența energetică.*

Vor fi eligibile pentru finanțare toate tipurile de clădiri publice deținute și ocupate de autoritățile și instituțiile centrale și locale. Vor avea prioritate la finanţare clădirile în care se desfășoară activități aferente serviciilor publice principale (sănătate, educaţie, protecţie socială).

Se urmărește creșterea eficienței energetice în clădiri publice cu următoarele tipuri de funcțiuni:

a. educaționale: unități de învățământ de stat: antepreșcolar, preșcolar, școlar, preuniversitar, universitar de stat, inclusiv campusuri aferente unităților de învățământ de stat;

b. de sănătate: spitale, sanatorii, centre de sănătate, unități de asistență medico-sociale, ambulatorii (policlinici, laboratoare, centre de radiologie și imagistică, etc) etc.;

c. servicii sociale fără componentă rezidențială, definite conform HG nr. 867/2015 (Ex: Centre de zi pentru persoane vârstnice, Centre de zi pentru copii, Centre de zi pentru victimele traficului de persoane, Centre de zi pentru victimele violenţei în familie şi agresori, Centre de zi pentru persoanele fără adăpost și cantine sociale etc).

d. a clădirilor de birouri și administrative (inclusiv spații anexă de păstrare și stocare care au un regim de încălzire /răcire pentru funcționare)

e. clădiri socio-culturale și clădiri cu funcțiuni sportive.

O cerere de finanțare va include o singură clădire publică existentă în cadrul căreia solicitantul/ții și/sau ocupantul/ții, după caz, își desfășoară activitatea.

În cazul în care există clădiri tip corpuri/secții/pavilioane etc., construcții individuale, amplasate în aceeași localitate și în același perimetru/parcelă/adresă (care au număr cadastral comun sau numere cadastrale alăturate), în cadrul cărora solicitantul/ții și/sau ocupantul/ții, după caz, își desfășoară activitatea, o cerere de finanțare poate cuprinde una, mai multe sau toate aceste clădiri (**care vor reprezenta componente ale proiectului**), în condițiile prevăzute în prezentul Ghid.

Activitățile privind creșterea capacităţii administrative în domeniul eficienţei energetice constau în activităţi privind colaborarea interregională a beneficiarilor, respectiv schimburi de bune practici, eco-construcții, bioclimat și izolarea clădirilor, integrarea energiei regenerabile în clădiri, sisteme de eficienţă energetică maximă în clădiri și orașe, în limita a maximum 15.000 lei/proiect.

Prin prezentul apel de proiecte se pot finanța, în vederea îmbunătăţirii eficienţei energetice, inclusiv clădiri monument istoric, aflate în proprietatea/administrarea solicitanţilor eligibili, conform prevederilor Capitolului 5, secțiunea 5.1, clasate în conformitate cu Legea nr. 422/2001 privind protejarea monumentelor istorice, republicată, astfel:

a) în grupa A - monumente istorice de valoare naţională şi universală;

b) în grupa B - monumente istorice reprezentative pentru patrimoniu cultural local;

**Notă:** După publicarea acesteia în Monitorul Oficial, se poate avea în vedere inclusiv „Metodologia de intervenție pentru abordarea non-invazivă a eficienței energetice în clădiri cu valoare istorică” (Trimestrul IV 2022)[[2]](#footnote-2), ce va stabili standarde pentru obținerea creșterii eficienței energetice a clădirilor istorice fără a le afecta valoarea arhitecturală și istorică.

În mod complementar cu apelurile privind **valorificarea patrimoniului cultural și turistic**,prin prezentul apel nu se finanţează clădirile incluse în circuitul public și nici cele utilizate ca lăcaş de cult sau pentru alte activităţi cu caracter religios (a se vedea inclusiv *Modelul A - Declaraţia unică*).

Proiectele depuse se încadrează în strategii pentru eficienţă energetică, locale sau naționale (de ex. STRL, strategii de reducere a emisiilor de GES) și acțiunile propuse sprijină îndeplinirea obiectivelor Strategiei UE pentru Regiunea Dunării (SUERD), Aria Prioritară 2. „Energie durabilă” (acțiunile 2 și 6).

Solicitanţii pot prezenta în cadrul cererii de finanţare complementaritatea la nivelul acestuia cu alte surse de finanţare care sprijină EE (de exemplu, Complementaritatea cu PNRR, Componenta 5 - "Valul renovării") și vor confirma evitarea „dublei finanţări” pentru aceleași activităţi/costuri finanţate în cadrul proiectelor.

## **3.7 Grup țintă vizat de apelul de proiecte**

Principalele grupuri-țintă

- Utilizatorii clădirilor publice din mediul urban și rural;

- Entități și instituții publice locale si centrale.

## **3.8 Indicatori**

În cadrul prezentului apel de proiecte, se vor monitoriza următorii indicatori:

### **3.8.1 Indicatori de realizare**

|  |  |  |  |  |
| --- | --- | --- | --- | --- |
| ***Cod*** | ***Denumire indicator*** | ***Unitate de măsură*** | ***Definiţie[[3]](#footnote-3)*** | ***Sursa datelor*** |
| *RCO*  *19* | *Clădiri publice cu o performanță energetică îmbunătățită* | *Metri pătraţi* | *Suprafața utilă a clădirilor publice care obțin performanțe energetice mai bune datorită sprijinului primit. Performanța energetică îmbunătățită trebuie înțeleasă în termeni de îmbunătățire a clasificării energetice a clădirii publice cu cel puțin o clasă energetică și trebuie documentată pe baza certificatelor de performanță energetică (EPC). Clasificarea energetică luată în considerare urmează definiția din Certificatul național de performanță energetică, în conformitate cu Directiva 2010/31 / UE. Clădirile publice sunt definite ca fiind clădirile deținute de autoritățile publice și clădirile deținute de o organizație non-profit, cu condiția ca aceste organisme să urmărească obiective de interes general precum educația, sănătatea, mediul și transporturile. Exemplele includ construirea pentru administrația publică, școli, spitale etc. Indicatorul nu acoperă locuințele sociale (deoarece acestea sunt incluse în RCO18).* | La finalizarea investiţiei și emiterea certificatului de performanță energetică. Metodologia de calcul al performanței energetice a clădirilor, aprobată prin Ordinul ministrului dezvoltării, lucrărilor publice și administrației nr.16/2023 pentru aprobarea reglementării tehnice „Metodologie de calcul al performanței energetice a clădirilor, indicativ Mc 001-2022 |

**NOTĂ:**

Indicatorii comuni de realizare vor face obiectul monitorizării implementării și performanței investițiilor propuse prin proiect, iar neîndeplinirea sau îndeplinirea parțială a acestora poate conduce la recuperarea finanţării proporţional cu gradul de neîndeplinire, în conformitate cu prevederile OUG nr. 66/2011, cu modificările şi completările ulterioare și în conformitate cu prevederile contractuale și procedurale interne.

În cererea de finanţare se vor prelua indicatorii de realizare comuni (din sistemul informatic MySMIS2021/SMIS2021+,, Secțiunea *Indicatori prestabiliți*).

Pentru proiectele care includ mai multe clădiri, indicatorii vor fi preluaţi în cererea de finanţare, centralizat, la nivel de proiect.

**ATENȚIE!**

*În cadrul cererii de finanțare nu se vor identifica și cuantifica alți indicatori de realizare în afara celor menționați în cadrul secțiunii 3.8.1.*

### **3.8.2 Indicatori de rezultat**

|  |  |  |  |  |
| --- | --- | --- | --- | --- |
| ***Cod*** | ***Denumire indicator*** | ***Unitate de măsură*** | ***Definiţie[[4]](#footnote-4)*** | ***Sursa datelor*** |
| *RCR26* | Consum anual de energie primara | MWh/an | *Consumul total anual de energie primară pentru entitățile sprijinite. Valoarea de bază se referă la consumul anual de energie primară înainte de intervenție, iar valoarea realizată se referă la consumul anual de energie primară pentru anul după intervenție. Pentru clădiri, ambele valori trebuie documentate pe baza certificatelor de performanță energetică, în conformitate cu Directiva 2010/31/UE.*  *Clădirile publice sunt definite ca fiind clădirile deținute de autoritățile publice și clădirile deținute de o organizație non-profit, cu condiția ca aceste organisme să urmărească obiective de interes general precum educația, sănătatea, mediul și transporturile. Exemplele includ construirea pentru administrația publică, școli, spitale etc* | Raport de audit energetic și  Certificat de performanță energetică pentru proiectele sprijinite.  Valorile se pot calcula în baza *Metodologiei de calcul al performanței energetice a clădirilor, aprobată prin Ordinul ministrului dezvoltării, lucrărilor publice și administrației nr.16/2023 pentru aprobarea reglementării tehnice „Metodologie de calcul al performanței energetice a clădirilor, indicativ Mc 001-2022.* |
| *RCR 29* | *Emisii de gaze cu efect de seră estimate* | Echivalent tone de CO2/an | *Valoarea totală estimată a emisiilor de gaze cu efect de sera a entităților sau proceselor sprijinite. Valoarea de referință se referă la nivelul estimat al emisiilor de gaze cu efect de sera în anul dinaintea începerii intervenției, iar valoarea atinsă se calculează bazat pe nivelul de performanță energetică din timpul anului după încheierea intervenției.* | Raportul de audit energetic și Certificatul de performanţă energetică pentru proiectele sprijinite. Valorile se pot calcula în baza *Metodologiei de calcul al performanței energetice a clădirilor, aprobată prin Ordinul ministrului dezvoltării, lucrărilor publice și administrației nr.16/2023 pentru aprobarea reglementării tehnice „Metodologie de calcul al performanței energetice a clădirilor, indicativ Mc 001-2022.* |

**ATENȚIE!**

*În cadrul cererii de finanțare nu se vor identifica și cuantifica alți indicatori de rezultat în afara celor menționați în cadrul secțiunii 3.8.2.*

### **3.8.3 Indicatori suplimentari specifici Apelului de Proiecte (dacă este cazul)**

* reducere a consumului anual specific de energie finală pentru încălzire (kWh/m2 an)
* reducere a consumului de energie primară totală (kWh/m2 an)
* consumul de energie primară utilizând surse regenerabile la finalul implementării proiectului

(kWh/m2 an)

* reducere anuală estimată a gazelor cu efect de seră (echivalent kgCO2/m2 an)
* Numărul clădirilor\* care beneficiază de măsuri de creștere a eficienței energetice (nr.).

*Notă:*

*Indicatorii vor fi preluaţi în cererea de finanţare, centralizat, la nivel de proiect.*

*\** Numărul clădirilor care beneficiază de măsuri de creștere a eficienței energetice. Se referă la clădirile care fac obiectul investițiilor prin proiectul finanțat (componentele proiectului). Valoarea indicatorului la începutul implementării proiectului este zero. Valoarea indicatorului înregistrată la finalul implementării proiectului reprezintă numărul de componente care au beneficiat de investiții prin proiectele.

*Notă: Centralizarea la nivel de cerere de finanțare a indicatorilor de proiect exprimați în kWh/m2/an se realizează prin utilizarea mediei aritmetice ponderate (având în vedere suprafața utilă încălzită a clădirii).*

## **3.9. Rezultatele așteptate**

Rezultatele așteptate asigură îndeplinirea indicatorilor și obiectivelor specifice ale proiectului, fiind stabilite în concordanță cu aceștia. În cadrul cererii de finanțare, solicitantul de finanțare va enumera rezultatele așteptate ca urmare a implementării proiectului, în corelare cu tipologia activităților propuse spre finanțare.

Rezultatele așteptate trebuie să fie realiste, realizabile, măsurabile și în concordanță cu indicatorii și obiectivele specifice ale proiectului.

## **3.10 Operațiune de importanță strategică**

AM PR va implementa masuri specifice de comunicare dedicate operatiunilor de importanta strategica.

## **3.11 Investiții teritoriale integrate**

Nu este cazul

## **3.12 Dezvoltare locală sub responsabilitatea comunității**

Nu este cazul

## **3.13 Reguli privind ajutorul de stat**

Investițiile sprijinite prin prezentul apel nu implică elemente de ajutor de stat, întrucât în cadrul clădirilor vizate de proiecte se desfășoară activităţi ce țin de exercitarea atribuțiilor de autoritate publică, centrală sau locală, după caz.

Utilizarea clădirilor în alte scopuri este auxiliară/marginală, întrucât suprafaţa închiriată/concesionată/dată în folosinţă gratuită nu depășește 10 % din suprafaţa utilă totală a clădirii, iar ocupanții (persoanele juridice) trebuie să fi fost selectați printr-o procedură transparentă și nediscriminatorie, conform legislației în vigoare, conform prevederilor ghidului solicitantului și ale declaraţiei unice (Modelul A la ghid).

Referitor la stațiile/punctele de reîncărcare pentru vehiculele electrice aferente clădirilor publice[[5]](#footnote-5), acestea nu vor fi exploatate comercial, solicitantul asumându-și acest aspect în cadrul declaraţiei unice.

Energia electrică produsă din surse regenerabile, precum și energia termică vor fi produse și utilizate doar pentru consum propriu.

**Proiecte care generează profit**

Proiectele finanţate în cadrul acestei intervenţii pot fi proiecte generatoare de profit, dar în conformitate cu principiul non-profitului menționat la art. 192 din Regulamentul financiar (UE) nr. 1046/2018, cu modificările și completările ulterioare, asistența financiară nerambursabilă acordată în cadrul prezentului apel nu are scopul sau efectul de a produce profit în contextul investițiilor finanțate.

Profitul în sensul prezentului ghid este definit ca un surplus, calculat la plata soldului, de încasări față de costurile eligibile ale investiției finanțate, în cazul în care încasările se limitează la grantul Uniunii și la veniturile generate de respectiva investiție. Profitul generat va fi dedus din finanțarea nerambursabilă solicitată în baza analizei financiare. Astfel solicitanții vor completa *Macheta financiară* (*Modelul L - Macheta financiară* la prezentul ghid), care include modelul de calcul al profitului. In situaţia unui proiect generator de profit, solicitantul va întocmi bugetul ţinând cont de aceste venituri ce constituie profit.

Astfel, în cazul în care proiectul propus generează de profit, în conformitate cu analiza financiară efectuată, pentru asigurarea principiul non-profitului menționat la art. 192 din Regulamentul financiar al UE nr. 1046/2018, cu modificările și completările ulterioare, asistența financiară nerambursabilă solicitată în cadrul proiectului este diminuată corespunzător.

În cazul proiectelor depuse în parteneriat, *Modelul L - Macheta financiară* va fi completată de liderul parteneriatului/partenerul care deține (în proprietate publică sau administrare) clădirea/clădirile vizată(e) de proiect.

## **3.14 Reguli privind instrumentele financiare**

Nu este cazul.

## **3.15 Acțiuni interregionale, transfrontaliere și transnaționale**

Proiectele pot viza si crearea de parteneriate și realizarea de activități de cooperare la nivel interregional cu alte regiuni din EU de câte ori se consideră că o astfel de abordare poate aduce valoare adăugată sau beneficii semnificative obiectivelor programului. Activitățile propuse nu au în mod direct un caracter transfrontalier sau transnațional dar vor contribui la realizarea obiectivelor Planului de Acțiune actualizat al SUERD.

## **3.16 Principii orizontale**

Respectarea prevederilor legale în vigoare referitoare la temele orizontale prevăzute la art. 9, alin (1,2,3,4) din Regulamentul (UE) 2021/1060 cu privire la respectarea drepturilor fundamentale, la egalitatea de șanse, la incluziune și nediscriminare, la integrarea principiilor dezvoltării durabile, constituie condiții de eligibilitate a proiectelor în cadrul ghidurilor solicitantului.

Pentru a se asigura ca intervențiile finanțate respectă dispozițiile Cartei drepturilor fundamentale, a fost elaborat ghidul „*Ghidul pentru aplicarea Cartei Drepturilor Fundamentale a UE în implementarea fondurilor europene nerambursabile”*([*https://mfe.gov.ro/wp-content/uploads/2022/08/0289aed9bcb174a18d17d7badb94816f.pdf*](https://mfe.gov.ro/wp-content/uploads/2022/08/0289aed9bcb174a18d17d7badb94816f.pdf)).

Egalitatea de șanse și de tratament are la bază participarea deplină și efectivă a fiecărei persoane la viața economică și socială, fără deosebire pe criterii de sex, origine rasială sau etnică, religie, dizabilități, vârstă sau orientare sexuală. Pe parcursul implementării proiectelor, AM se va asigura în legătură cu îndeplinirea acestor obiective la nivelul intervențiilor finanțate cu privire la egalitatea de șanse, la incluziune și nediscriminare prin interzicerea oricăror acțiuni care au potențialul de discriminare si care contribuie, sub orice formă, la segregare sau excluziune. Pentru a promova egalitatea de șanse și tratament se va acorda atenție accesibilității pentru toți cetățenii la serviciile, spațiile și infrastructura care sunt furnizate sau deschise publicului.

Intervențiile sprijinite prin fonduri vor ține cont de principiile și domeniile prioritare promovate prin *Strategia națională privind drepturile persoanelor cu dizabilități 2021-2027 ([http://anpd.gov.ro/strategia2022-2027/#/](http://anpd.gov.ro/strategia2022-2027/" \l "/))*. Se va urmări ca rezultatele proiectelor să permită persoanelor cu dizabilități accesul la mediul fizic, la produsele informaționale și comunicative, la serviciile și programele pe care societatea le pune la dispoziția membrilor săi, în condiții de egalitate și nediscriminare. Respectivele acțiuni pot include măsuri de îmbunătățire a accesibilității pentru persoanele cu handicap, inclusiv prin intermediul tehnologiilor informației și comunicațiilor, și de promovare a tranziției de la îngrijirea instituționalizată sau de tip rezidențial la îngrijirea în familie și în comunitate.

Acțiunile finanțate vor ține cont de principiile dezvoltării durabile, al obiectivelor de conservare, protecție și îmbunătățire a calității mediului, în conformitate cu articolul 11 și cu articolul 191 alineatul (1) din TFUE.

În vederea monitorizării integrării principiilor orizontale în activitățile proiectului, se vor stabili încă din etapa de elaborare tipuri de informații și indicatori ce trebuie colectate, respectiv, măsurate.

Solicitanții de finanțare vor completa toate informațiile relevante în legătură cu aspectele menționate mai sus, particularizând pentru proiectul propus, completând corespunzător secțiunea 13 - *Principii orizontale* - a Cererii de finanțare.

## **3.17 Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice**

Acțiunile finanțate vor ține cont de principiile dezvoltării durabile, al obiectivelor de conservare, protecție și îmbunătățire a calității mediului, în conformitate cu articolul 11 și cu articolul 191 alineatul (1) din TFUE.

Aprobarea de dezvoltare a proiectelor publice și private care pot avea efecte semnificative asupra mediului ar trebui acordată numai după ce s-a efectuat o evaluare a posibilelor efecte semnificative ale acestor proiecte asupra mediului. Evaluarea respectivă ar trebui să se desfășoare pe baza informațiilor adecvate furnizate de către inițiatorul proiectului, care pot fi completate de către autorități și de către publicul care ar putea fi interesat de proiectul respectiv.

Pentru a primi finantare din fonduri UE fiecare proiect trebuie să demonstreze conformitatea cu legislația și obiectivele de mediu conform următoarelor aspecte:

- conformitatea cu principiul DNSH;

- imunizarea la schimările climatice;

- evaluarea impactului asupra mediului, acolo unde este cazul.

Fiecare proiect posibil a fi finanțat prin Ghidul „*Investiții în clădirile publice în vederea asigurării/creșterii eficienței energetice și măsuri pentru utilizarea unor surse regenerabile de energie*” va fi analizat separat și în conformitate cu legislația specifică. In conformitate cu *Evaluarea DNSH PR Sud Vest Oltenia 2021-2027*, 4 din cele 6 obiective de mediu necesita o evaluare de fond DNSH:

* Atenuarea schimbărilor climatice/emisii de GES
* Adaptarea la schimbările climatice
* Tranziția către o economie circulară, inclusiv prevenirea generării de deșeuri și reciclarea acestora
* Prevenirea și controlul poluării

Principiul de „a nu prejudicia în mod semnificativ” trebuie interpretat în sensul articolului 17 din Regulamentul (UE) 2020/852 privind instituirea unui cadru de facilitare a investițiilor durabile (Regulamentul privind Taxonomia) , care definește noțiunea de „prejudiciere în mod semnificativ” pentru șase obiective de mediu, respectiv:

1. Se consideră că o activitate prejudiciază în mod semnificativ ***atenuarea schimbărilor climatice***în cazul în care activitatea respectivă generează emisii semnificative de gaze cu efect de seră (GES).
2. Se consideră că o activitate prejudiciază în mod semnificativ ***adaptarea la schimbările climatice***în cazul în care activitatea respectivă duce la creșterea efectului negativ al climatului actual și al climatului preconizat în viitor asupra activității în sine sau asupra persoanelor, asupra naturii sau asupra activelor.
3. Se consideră că o activitate prejudiciază în mod semnificativ ***utilizarea durabilă și protejarea resurselor de apă și a celor marine*** în cazul în care activitatea respectivă este nocivă pentru starea bună sau pentru potențialul ecologic bun al corpurilor de apă, inclusiv al apelor de suprafață și subterane, sau starea ecologică bună a apelor marine.
4. Se consideră că o activitate prejudiciază în mod semnificativ ***economia circulară***, inclusiv prevenirea generării de deșeuri și reciclarea acestora, în cazul în care activitatea respectivă duce la ineficiențe semnificative în utilizarea materialelor sau în utilizarea directă sau indirectă a resurselor naturale, la o creștere semnificativă a generării, a incinerării sau a eliminării deșeurilor, sau în cazul în care eliminarea pe termen lung a deșeurilor poate cauza prejudicii semnificative și pe termen lung mediului.
5. Se consideră că o activitate prejudiciază în mod semnificativ ***prevenirea și controlul poluării***în cazul în care activitatea respectivă duce la o creștere semnificativă a emisiilor de poluanți în aer, apă sau sol.
6. Se consideră că o activitate economică prejudiciază în mod semnificativ ***protecția și refacerea biodiversității și a ecosistemelor***în cazul în care activitatea respectivă este nocivă în mod semnificativ pentru condiția bună și reziliența ecosistemelor sau nocivă pentru stadiul de conservare a habitatelor și a speciilor, inclusiv a celor de interes pentru Uniune.

Solicitanții de finanțare vor avea in vedere recomandările făcute in documentul menționat anterior (*Evaluarea DNSH PR Sud Vest Oltenia 2021-2027)* precum și măsurile compensatorii de atenuare care se impun. Pentru toate proiectele se vor respecta concluziile și recomandările rezultate din etapa de evaluare strategică și din Avizul de mediu.

Se va avea în vedere includerea unor factori adecvați de evaluare a ofertelor de echipamente/servicii in vederea gestionarii mai eficiente a consumului de energie. Solicitanții de finanțare vor adopta criteriile „verzi" ale UE în ceea ce privește achizițiile publice (în acord cu strategiile UE transpuse prin Legea nr. 69/2016 privind achizițiile publice verzi și prin Ordinul nr. 1068/1652/2018 pentru aprobarea Ghidului de achiziții publice verzi).

Investițiile în infrastructură care au o durată de viață preconizată de cel puțin cinci ani trebuie să demonstreze imunizarea față de schimbările climatice în conformitate cu cerințele din *Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01)* (<https://op.europa.eu/en/publication-detail/-/publication/23a24b21-16d0-11ec-b4fe-01aa75ed71a1/language-en>)

Imunizarea la schimbările climatice este un proces care integrează măsurile de *atenuare* a schimbărilor climatice și măsurile de *adaptare* la schimbările climatice în dezvoltarea proiectelor de infrastructură.

Aceasta presupune:

1. *In etapa analizei de opțiuni* - integrarea in analiza si decizia asupra opțiunii preferate (pe lângă considerentele tehnice, economice, de mediu, etc.) si a considerentele legate de impactul opțiunilor din punctul de vedere al (i) atenuării si (ii) vulnerabilității fata de schimbările climatice;
2. *In etapa detalierii/proiectării opțiunii preferate* – integrarea masurilor adecvate pentru (i) atenuarea si (ii) adaptarea (in măsura in care este necesara) la schimbările climatice.

Prin urmare aceste aspecte vor fi integrate în Studiul de Fezabilitate, precum și în acordul/avizul de mediu și autorizațiile de construcție sau va fi elaborata o documentație separată*.*

## **3.18 Caracterul durabil al proiectului**

Beneficiarul/liderul de parteneriat are obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1060, cu modificările și completările ulterioare prin evitarea urmatoarelor situatii, timp de 5 ani de la efectuarea plății finale:

(a) încetarea unei activități productive sau transferul acesteia în afara regiunii de nivel NUTS 2 în care a primit sprijin;

(b) modificarea proprietății asupra unui element de infrastructură care conferă un avantaj nejustificat unei întreprinderi sau unui organism public;

(c) o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia.

* 1. **Acțiuni menite să garanteze egalitatea de șanse, de gen, incluziunea și nediscriminarea**

Solicitantul va detalia cum se asigură accesibilizarea corespunzătoare a spaţiului/infrastructurii obiect al proiectului și facilitarea accesului persoanelor cu mobilitate redusă, cu respectarea prevederilor naţionale şi europene aplicabile în vigoare. Intervențiile sprijinite vor ține cont de principiile și domeniile prioritare promovate prin ***Strategia națională privind drepturile persoanelor cu dizabilități 2021-2027*, inclusiv ale *Convenției ONU privind drepturile persoanelor cu dizabilităţi (CDPD a ONU),******inclusiv a Comentariilor Generale ale CRPD[[6]](#footnote-6)*** și se va urmări ca rezultatele proiectelor să permită persoanelor cu dizabilităţi accesul la mediul fizic, la produsele informaționale și comunicative, la serviciile și programele pe care societatea le pune la dispoziția membrilor săi, în condiții de egalitate și nediscriminare. De asemenea, solicitantul va descrie modalitatea prin care se asigură respectarea *Cartei drepturilor fundamentale a Uniunii Europene.*

Pentru a promova egalitatea de şanse şi tratament se va acorda atenţie **accesibilităţii** pentru toţi cetăţenii la serviciile, spaţiile şi infrastructura care sunt furnizate sau deschise publicului.

Asigurarea accesului la mediul fizic **existent** se va face pe baza **adaptării rezonabile** prin care pot fi satisfăcute nevoile specifice ale persoanelor cu dizabilități.

* 1. **Teme secundare**

Proiectele depuse în cadrul acestui apel pot aborda teme secundare precum inovarea socială sau îmbunătățirea accesului la TIC.

## **3.21** **Informarea și vizibilitatea sprijinului din fonduri**

Conform prevederilor Regulamentului (UE) nr. 2021/1060, art. 50, beneficiarii proiectelor cu finanțare europeană au obligația de a comunica sprijinul obținut și de a asigura vizibilitatea acestuia, inclusiv a rezultatelor obținute. Astfel, beneficiarii proiectelor finanțate din fonduri europene trebuie să informeze publicul larg cu privire la contribuția obținută din partea fondurilor și trebuie să se asigure că beneficiarii finali ai proiectului/persoanele care participă la proiecte au fost informați/informate cu privire la finanțarea europeană.

Este obligatorie realizarea unor activități de informare și publicitate aferente proiectului, în conformitate cu Ghidul de Identitate Vizuală - Vizibilitate, transparenţă şi comunicare în perioada de programare 2021-2027, aprobat prin ordinul MIPE nr. 3040/23 septembrie 2022, cu Manualul de Identitate Vizuală a Programului Regional Sud-Vest Oltenia 2021-2027 și cu prevederile contractuale.

Beneficiarii proiectelor finanțate în cadrul PR SV Oltenia au obligația respectării următoarelor cerințe:

* Elementele de identitate vizuală care trebuie afișate pe toate materialele/instrumentele de comunicare și vizibilitate realizate în cadrul proiectelor sunt:

• emblema UE, însoțită de declarația de finanțare „Cofinanțat de Uniunea Europeană”;

• sigla Guvernului României;

• logo-ul Programului Regional Sud-Vest Oltenia;

• logo-ul ADR Sud-Vest Oltenia;

• logo-ul beneficiarului, dacă există;

• sloganul programului: Dezvoltăm Oltenia!

* **Activitățile obligatorii de comunicare și vizibilitate, aplicabile proiectelor**, sunt:
  + Publicarea unor **Comunicate de presă** - la începutul contractului și la finalizarea contractului în mass-media (presă scrisă tipărită locală/regională/națională, publicații online etc.);
  + Crearea unei **secțiuni dedicate proiectului pe site-ul web propriu**, dacă acesta există, care să conțină o descriere a proiectului, inclusiv a scopurilor și a rezultatelor acestuia, evidențiind sprijinul financiar din partea UE;
  + **Promovarea** proiectului pe platformele de **social media** proprii, dacă există;
  + **Amplasarea de autocolante** sau plăcuțe pe mijloacele fixe achiziționate prin proiect pentru care valoarea de achiziție este mai mare sau egală cu 2.500 lei fără TVA şi au o durată de viaţă mai mare de 1 an;
  + În cazul proiectelor pentru care valoarea totală **nu depășește 500.000 euro** se va expune cel puțin un **afiș cu dimensiunea minimă A3 sau un afișaj electronic echivalent**;
  + În cazul proiectelor pentru care valoarea totală **depășește 500.000 euro**, beneficiarul are obligația de a monta **plăci sau panouri permanente**, după cum urmează:
    - Pentru proiecte de investiții în infrastructură (ex. infrastructură urbană și mobilitate, lucrări de construcții, reabilitare, modernizare, extindere etc., care pot conține și dotări), va fi montată minimum o placă sau un panou într-o locație/ în locații în care este asigurată o bună vizibilitate pentru public.
    - Pentru proiectele care cuprind investiții în infrastructura de transport (drumuri județene) se vor instala minimum 3 panouri față/verso în locațiile care asigură cea mai bună vizibilitate de pe parcursul segmentului de drum aferent proiectului.
    - Dimensiunea panourilor este de minimum L 2m x h 1,5m și cea a plăcilor de L 0,8m x h 0,5 m.
    - Pentru proiectele de achiziție de bunuri și/sau servicii va fi instalat un panou sau o placă cu dimensiunea de minimum L 0,8m x h 0,5 m.
    - Beneficiarii au obligația amplasării plăcilor/panourilor la începerea implementării fizice a proiectului sau la instalarea echipamentelor. Aceste materiale vor fi expuse cel puțin 5 ani de la finalizarea contractului.

În cazul proiectelor cu o **valoare totală mai mare de 10 milioane euro** și a celor finanțate în cadrul **operațiunilor de importanță strategică**, beneficiarul are obligația de a elabora și transmite Autorității de Management, după contractare, un Plan de acțiuni de comunicare care să cuprindă cel puțin următoarele activități:

* + Organizarea unui eveniment cu ocazia lansării proiectului;
  + Realizarea unei baze de date cu fotografii și/sau clipuri, pe toată perioada de implementare a proiectului, pentru ilustrarea progresului înregistrat;
  + Promovarea proiectului prin campanii derulate prin social media. Postările (minimum semestrial) pot avea la bază pozele sau clipurile realizate pentru ilustrarea progresului din cadrul proiectului;
  + Minimum un eveniment de promovare a proiectului. Acesta va fi organizat cu prilejul îndeplinirii unui obiectiv major. În desfășurarea acestui eveniment, vor fi implicați reprezentanți ai Comisiei Europene, ai Guvernului României, ai Autorității de Management etc.;
  + O promovare susținută în media prin conferințe de presă, comunicate de presă etc.;
  + Realizarea unui clip video de prezentare la finalizarea proiectului;
  + Proiectele din cadrul operațiunii strategice și proiectele cu o valoare totală de peste 10.000.000 euro vor respecta, de asemenea, toate măsurile obligatorii.

Informații importante

* + - Toate materialele de informare și publicitate vor urmări promovarea programului și a proiectului, nu a brand-ului beneficiarului sau/și al reprezentanților legali ai acestuia.
    - Beneficiarii vor transmite pentru avizare designul/conținutul materialelor de informare și publicitate elaborate în vederea realizării activităților de informare și publicitate, asumate prin contractul de finanțare, cu cel puțin 10 zile lucrătoare înainte de lansarea și utilizarea acestora.
    - Autoritatea de Management va monitoriza respectarea regulilor de identitate vizuală și activităților de comunicare. Conform prevederilor Regulamentului Comisiei Europene nr. 1060/2021, în cazul în care beneficiarul nu își respectă obligațiile ce îi revin conform contractului de finanțare referitoare la Comunicare și vizibilitate și în cazul în care nu se iau măsuri de remediere, Autoritatea de Management aplică măsuri, cu luarea în considerare a principiului proporționalității, putând anula până la 3% din sprijinul din partea fondurilor pentru operațiunea în cauză.
    - Beneficiarii au obligația de a pune la dispoziția Autorității de Management, la cererea acesteia, date și informații despre proiecte și stadiul lor de implementare, inclusiv fotografii (stadiul înainte de derulare, în timpul, la finalizarea proiectului), în vederea asigurării transparenței utilizării fondurilor.
    - De asemenea, beneficiarii au obligația de a pune la dispoziția instituțiilor, organelor, oficiilor sau agențiilor Uniunii, la cererea cestora, materialele de comunicare și vizibilitate realizate și acordă Uniunii Europene și Autorității de Management o licență fără redevențe, neexclusivă și irevocabilă pentru utilizarea acestor materiale și a oricăror drepturi preexistente aferente acestora, în conformitate cu anexa IX din Regulamentul 2021/1060.

Intervențiile ulterioare de modificare sau de completare a măsurilor de informare și vizibilitate, din partea Ministerului Investițiilor și Proiectelor Europene sau a Autorității de Management pentru Programul Regional Sud-Vest Oltenia, vor fi aduse la cunoștința beneficiarilor prin postarea noilor informații pe pagina web a Programului, în cadrul secțiunii Identitate vizuală: https://por2021-2027.adroltenia.ro/. Drept urmare, beneficiarii au obligația de a verifica și consulta periodic pagina web a Programului.

**4.** **INFORMAȚII ADMINISTRATIVE DESPRE APELUL DE PROIECTE**

## **4.1 Data deschiderii apelului de proiecte**

Data și ora deschiderii apelului de proiecte, respectiv a publicării ghidului solicitantului de finanțare aprobat: data 26/06/2023.

**4.2 Perioada de pregătire a proiectelor**

Pentru pregătirea proiectelor în vederea depunerii cererii de finanțare, solicitantul de finanțare are la dispoziție o perioadă de 30 de zile calendaristice.

**4.3 Perioada de depunere a proiectelor**

### **4.3.1 Data și ora pentru începerea depunerii de proiecte**

Proiectele se vor depune începând cu data de 27.07.2023 ora 12:00.

### **4.3.2 Data și ora închiderii apelului de proiecte**

Proiectele se vor depune până în data de 27.01.2024 ora 12:00.

Termenul prevăzut la punctul 4.3.2 poate fi extins în cazuri justificate de către AM PR SV Oltenia, cu informarea corespunzătoare a potenţialilor solicitanţi de finanţare.

Procesul de evaluare se va realiza în ordinea depunerii proiectelor în MySMIS. AM poate decide închiderea apelului înainte de termen în momentul în care valoarea nerambursabilă solicitată prin cererile de finanțare depuse atinge pragul de 300% din alocarea financiară a apelului de proiecte. Decizia va fi comunicată public cu minim 5 zile lucrătoare înainte de aplicare.

Proiectele respinse/retrase în cadrul etapelor de verificare și selecţie, pot fi redepuse după corectarea aspectelor care au condus la respingere/retragere, cu condiția respectării termenului limită de depunere a cererilor de finanțare. Toate proiectele redepuse sunt considerate, din punct de vedere procedural, cereri de finanțare nou depuse.

**4.4 Modalitatea de depunere a proiectelor**

În cadrul prezentului apel de proiecte, cererile de finanțare se vor depune prin aplicația electronică MySMIS2021/SMIS2021+, disponibilă la adresa web adresa web: <http://www.fonduriue.ro/MySMIS2021/SMIS2021>+ , doar în intervalul menționat la secțiunea 4.3 a prezentului ghid.

Data depunerii cererii de finanțare este considerată data transmiterii aplicației prin sistemul electronic MySMIS2021/SMIS2021+.

**5.** **CONDIȚII DE ELIGIBILITATE**

Condițiile de eligibilitate trebuie respectate de către solicitant începând cu momentul depunerii cererii de finanțare, pe tot parcursul procesului de evaluare, selecție și contractare, precum și pe perioada de implementare şi de asigurare a caracterului durabil al operaţiunilor, în condiţiile stipulate de contractul de finanţare. Excepție de la această regulă face criteriul privind valoarea minimă eligibilă a proiectului, a cărui respectare este obligatorie doar până la momentul încheierii contractului de finanțare, inclusiv.

Pentru aplicarea și obținerea finanțării în cadrul PR SV Oltenia 2021-2027, solicitantul și proiectul trebuie să respecte toate criteriile de eligibilitate mai jos menționate.

**5.1. Eligibilitatea solicitanților și partenerilor**

### **5.1.1 Cerințe privind elibigilitatea solicitanților și partenerilor**

Solicitantul eligibil, în sensul prezentului ghid, reprezintă entitatea care îndeplineşte cumulativ criteriile enumerate și prezentate în cadrul prezentei secțiuni.

1. **Forma de constituire a solicitantului**

Solicitanţii de finanţare pot fi:

**a) Autoritățile și instituțiile publice locale:**

* **Unitățile Administrativ Teritoriale (UAT comună, oraș, municipiu, județ)**, definite conform *Ordonanței de urgență a Guvernului nr. 57/2019 privind Codul Administrativ, cu modificările şi completările ulterioare*;

Locul de implementare a proiectelor ai căror solicitanți sunt UAT județ poate fi situat în comune, orașe, municipii, municipii reședințe de județ, după caz.

* **Instituțiile publice și serviciile publice organizate ca instituții publice de interes local sau județean** (finanțate din bugetul local), aflate în subordinea unităților administrative teritoriale, definite conform *Ordonanței de urgență a Guvernului nr. 57/2019 privind Codul Administrativ, cu modificările şi completările ulterioare*, a *Legii nr. 273/2006 privind finanţele publice locale, cu modificările și completările ulterioare.*

**b)** **Autoritățile publice centrale:**

* ministerele, alte organe de specialitate care se organizează în subordinea sau în coordonarea Guvernului ori a ministerelor, instituțiile publice din subordinea sau coordonarea Guvernului ori a ministerelor, autorităţile administrative autonome, Instituția prefectului (*OUG nr. 57/2019 privind Codul Administrativ, cu modificările și completările ulterioare*);

**c)** **Parteneriate între entitățile de mai sus**, în conformitate cu prevederile legale, cu respectarea condiției ca în cazul autorităților și instituțiilor publice locale, partenerii să aparțină aceluiași județ din regiunea Sud-Vest Oltenia;

În ceea ce privește activităţile privind ***acordarea de sprijin autorităților și instituţiilor publice locale/judeţene pentru elaborarea documentelor strategice relevante, precum și pentru creșterea capacităţii administrative a acestora în domeniul eficienţei energetice***, solicitanţii de finanţare eligibili (inclusiv liderul de parteneriat/partenerii eligibili, dacă este cazul) sunt reprezentaţi doar de **unităţile administrativ-teritoriale** încadrate în categoria a) Autoritățile și instituțiile publice locale.

**Solicitanții eligibili se încadrează într-una din următoarele situații:**

1. dețin (în proprietate publică/privată sau administrare) și ocupă (își desfășoară activitatea) o clădire publică existentă în mediul urban și rural (inclusiv în cadrul parteneriatelor);

sau

1. a. dețin (în proprietate publică/privată sau administrare) o clădire publică existentă în mediul urban și rural care este ocupată (în care își desfășoară activitatea) de aceștia și/sau de alte entități publice din categoria autorităților publice centrale, autorităților și instituțiilor publice locale (descrise mai sus), Asociațiilor de dezvoltare intercomunitară de utilitate publică în care solicitantul este membru;

b. în cazul parteneriatelor, cel puțin unul dintre parteneri deține (în proprietate publică/privată sau administrare) o clădire publică existentă în mediul urban și/sau rural care este ocupată (în care își desfășoară activitatea) de cel puțin unul dintre membrii parteneriatului și/sau de alte entități publice din categoria autorităților publice centrale, autorităților și instituțiilor publice locale (descrise mai sus).

*Vor fi eligibile pentru finanțare acele clădiri de patrimoniu pentru care se pot aplică măsuri de renovare aprofundată, având în vedere faptul că în regiune există și foarte multe clădiri de patrimoniu, cu destinație de spații de învățământ, sociale, administrative.*

*Criteriul se interpretează în corelare cu criteriul nr. 12 din Secțiunea 5.2.1 (interpretare sistematică).*

|  |  |
| --- | --- |
|  | *Criteriile de eligibilitate ale solicitantului se aplică şi partenerului, după cum este indicat în cadrul acestui capitol.*  *Reguli privind parteneriatul se regăsesc în secțiunea 5.1.4* |

|  |  |
| --- | --- |
|  | Notă: În cazul proiectelor care vizează unitățile de învățământ preuniversitar de stat, încadrate în categoria *“Autorități și instituții publice locale***”**, relația de subordonare față de unitățile administrativ teritoriale se verifică sub aspectul asigurării finanțării complementare**[[7]](#footnote-7)** din bugetele locale ale unităților administrativ teritoriale de care aparțin.  Notă: În cazul proiectelor care vizează unități sanitare publice, încadrate în categoria *“Autorități și instituții publice locale***”**, relația de subordonare față de unitățile administrativ teritoriale se verifică sub aspectul asigurării finanțării respectivelor unități sanitare și din bugetele locale ale unităților administrativ teritoriale de care aparțin (a se vedea *Legea nr. 95/2006, republicată, privind reforma în domeniul sănătăţii, cu modificările și completările ulterioare*). |

Criteriile de eligibilitate ale solicitantului se aplică și partenerilor.

1. **Solicitantul şi/sau reprezentantul său legal, inclusiv partenerul şi/sau reprezentantul său legal, dacă este cazul, NU se încadrează în niciuna din situaţiile de excludere prezentate în Declarația unică**

Pentru completarea cererii de finanțare se va utiliza modelul de declarație unică (*Model A*), în care sunt detaliate situațiile în care solicitantul şi/sau reprezentantul legal, inclusiv partenerul şi/sau reprezentantul său legal, dacă este cazul, NU trebuie să se regăsească pentru a fi beneficiarul acestei priorități de investiții/obiectiv specific.

**3. Solicitantul/membrii parteneriatului are/au capacitatea financiară de a asigura:**

1. Contribuţia proprie la valoarea cheltuielilor eligibile în conformitate cu prevederile secţiunii *5.5 Cuantumul cofinanţării acordate*;
2. Finanţarea cheltuielilor neeligibile ale proiectului, unde este cazul ;
3. Resursele financiare necesare implementării optime a proiectului în condiţiile rambursării ulterioare a cheltuielilor eligibile din instrumente structurale, respectiv asigurarea altor sume necesare implementării proiectului ;
4. finantarea cheltuielilor de funcționare și întreținere a investiţiei și a serviciilor asociate necesare, în vederea asigurării sustenabilității financiare a acestei, pe perioada de durabilitate a contractului de finanţare.

Solicitantul se angajează prin declaraţia unică (Modelul A la prezentul Ghid) să asigure contribuția proprie la valoarea cheltuielilor eligibile, precum și acoperirea cheltuielilor neeligibile ale proiectului. Astfel, solicitantul va anexa la depunerea cererii de finanţare, Declaraţia Unică (Model A la Ghid), şi Hotărârea de aprobare a indicatorilor tehnico – economici ai investiţiei.

În etapa de contractare solicitantul va anexa Hotărârea de aprobare a proiectului. Se va anexa hotărârea fiecărui partener de a participa la asigurarea finanţării proiectului, cu indicarea sumelor cu care participă la acoperirea fiecărei categorii de cheltuieli.

În cazul în care unul dintre parteneri nu are contribuție financiară în proiect, nu este necesară depunerea unei hotărâri în acest sens.

Prin acordul de parteneriat se va stabili cota parte cu care va participa fiecare partener la asigurarea contribuţiei proprii a solicitantului.

În documentele mai sus menţionate, solicitantul își asumă, în cazul în care va primi finanțare, că pe o perioadă de 5 ani de la data efectuării plății finale, în conformitate cu prevederile art. 65 din Regulamentul (UE) nr. 2021/1060, să mențină investiția realizată, asigurând costurile de funcționare, întreținere și serviciile asociate necesare, în vederea asigurării sustenabilității financiare a acesteia.

**4. Drepturi asupra imobilului (clădire și teren), obiect al proiectului,** **la depunerea cererii de finanțare, în etapa de precontractare sau implementare,** **după caz, precum şi pe o perioadă de minimum 5 ani de la data plăţii finale (aşa cum reiese din documentele depuse), pentru care poate fi acordat dreptul de execuţie a lucrărilor de construcţii, în conformitate cu legislaţia în vigoare, la data emiterii Autorizaţiei de construire**

Pentru toate proiectele de investiţii publice, inclusiv pentru cele pentru care nu este necesară obţinerea autorizaţiei de construire, solicitantul are obligaţia, în condiţiile şi la termenele din Ghidul solicitantului, în etapa de contractare, respectiv nu mai târziu de semnarea contractului de finanţare, de a face dovada unui drept real principal fără sarcini asupra bunurilor imobile care fac obiectul cererii de finanţare. În situaţia în care, în etapa de contractare, beneficiarul nu demonstrează că este titularul dreptului real principal contractul de finanţare se încheie cu CLAUZĂ REZOLUTORIE de a cărei îndeplinire, în termenul prevăzut în contractul de finanţare şi care poate fi de maximum 1 an de la semnarea contractului de finanţare.

Solicitantul declară pe propria răspundere, odată cu întocmirea declaraţiei unice că deţine sau, după caz, urmează să deţină, până la semnarea contractului de finanţare, după caz, dreptul de proprietate sau alte drepturi reale principale asupra bunurilor imobile care fac obiectul cererii de finanţare. Documentele de proprietate, respectiv documentele care dovedesc drepturile reale principale, după caz, asupra bunurilor imobile sunt depuse de către solicitant, în condiţiile prevăzute în prezentul ghid, nu mai târziu de data semnării contractului de finanţare.

Pentru aceste tipuri de proiecte, solicitantul de finanțare trebuie să demonstreze existența dreptului invocat asupra imobilului pe care se propune a se realiza investiția în cadrul cererii de finanțare, conform legislației în vigoare:

1. **dreptul de proprietate publică/privată ;**
2. **dreptul de administrare a imobilului aflat în proprietate publică\*;**

*\*în conformitate cu prevederile Legii nr. 50/1991, republicată, cu modificările și completările ulterioare*

Dreptul de proprietate, respectiv drepturile reale principale, după caz, nu pot fi grevate de sarcini, nu pot face obiectul unor garanţii, cesionări şi nici al unei alte forme de sarcini care ar putea afecta dreptul de proprietate, respectiv dreptul real principal, după caz, al solicitantului pe perioada de implementare şi/sau pe perioada în care este asigurat, respectiv caracterul durabil, reglementat la art. 65 din Regulamentul (UE) 2021/1.060, cu modificările şi completările ulterioare, al proiectului care face obiectul contractului de finanţare.

În cazul administrării se face referire la dreptul de administrare, ca drept real, aferent proprietăţii publice, prevăzut de art. 866 şi urm. din Legea nr. 287/2009 privind Codul Civil, republicată, cu modificările și completările ulterioare.

Atenție: Din documentele privind drepturile asupra imobilului trebuie să reiasă faptul că dreptul respectiv este menţinut pe toată perioada de implementare și de durabilitate a investiţiei.

Atenție:

Dacă pe parcursul perioadei de implementare a contractului de finanțare, sau în perioada de durabilitate a acestuia, sunt afectate condițiile de construire/exploatare asupra infrastructurii imobilului aferent proiectului, beneficiarul are obligația contractuală de a returna finanțarea nerambursabilă acordată, precum și alte penalități, dacă este cazul, în conformitate cu prevederile contractuale.

Prin imobil obiect al proiectului se înţelege terenul şi clădirea ce fac obiectul proiectului.

|  |  |
| --- | --- |
|  | **Imobilul/imobilele (în conformitate cu prezentul criteriu de eligibilitate) care fac obiectul proiectului, care implică execuţia de lucrări de construcţii, îndeplineşte/ îndeplinesc cumulativ următoarele condiţii:**   * să fie libere de orice sarcini sau interdicţii ce afectează implementarea operațiunii, * să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti, * să nu facă obiectul revendicărilor potrivit unor legi speciale în materie sau dreptului comun.   Pentru elementele de mai sus, nu vor conduce la respingerea cererii de finanțare din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului (de ex. servituți legale, servitutea de trecere cu piciorul etc).  De asemenea, în cadrul acestui apel de proiecte, nu se consideră sarcină sau interdicție care afectează implementarea proiectului și care să conducă la respingerea cererii de finanțare din procesul de evaluare, selecție și contractare:   * închirierea/darea în folosință gratuită/concesiunea a unor suprafețe din terenul aferent imobilului, cu condiția ca respectivele limite ale dreptului de proprietate să nu fie incompatibile cu realizarea activităților/ implementarea proiectului, * închirierea/darea în folosință gratuită/concesiunea a unor spații din clădirea aferentă imobilului, în condițiile precizate la secțiunea 5.2.1, punctul 17, din prezentul document.   Fiecare caz în parte va fi analizat la nivelul AM în cadrul etapei de verificare a conformității administrative și eligibilității.  Garanțiile reale asupra imobilelor (ex. ipoteca etc.) sunt considerate incompatibile cu realizarea proiectelor de investiții în cadrul PR SV Oltenia 2021-2027.  În accepțiunea AM PR SV Oltenia nu este considerată sarcină dreptul de administrare înscris în cartea funciară şi care nu afectează condiţiile de implementare.  Proiectul devine neeligibil dacă intervine o hotărâre judecătorească definitivă (privind imobilul) până la finalizarea perioadei de durabilitate. |

|  |  |
| --- | --- |
|  | Solicitantul, în cazul în care va primi finanțare din PR SV Oltenia 2021-2027, pentru investiţii în infrastructură, trebuie ca pe perioada de durabilitate:   * + - * să menţină investiţia realizată (asigurând mentenanţa şi serviciile asociate necesare);       * să nu realizeze o modificare asupra calităţii de proprietar/administrator al infrastructurii, decât în condițiile prevăzute în contractul de finanțare;       * să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiţiei.   **Aceste elemente constituie clauze de reziliere a contractelor de finanțare.** |

### **5.1.2 Categorii de solicitanți eligibili**

Solicitanții proiectelor depuse în cadrul apelului de proiecte pot fi:

**a) Autoritățile și instituțiile publice locale:**

* **Unitățile Administrativ Teritoriale (UAT comună, oraș, municipiu, județ)**, definite conform *Ordonanței de urgență a Guvernului nr. 57/2019 privind Codul Administrativ, cu modificările şi completările ulterioare*;

Locul de implementare a proiectelor ai căror solicitanți sunt UAT județ poate fi situat în comune, orașe, municipii, municipii reședințe de județ, după caz.

* **Instituțiile publice și serviciile publice organizate ca instituții publice de interes local sau județean (SMIS=Instituții publice aflate în subordinea sau sub coordonarea consiliului local/primarului**) (finanțate din bugetul local), aflate în subordinea unităților administrative teritoriale, definite conform *Ordonanței de urgență a Guvernului nr. 57/2019 privind Codul Administrativ, cu modificările şi completările ulterioare*, a *Legii nr. 273/2006 privind finanţele publice locale, cu modificările și completările ulterioare.*

**b)** **Autoritățile publice centrale:**

* Ministerele (SMIS=Autoritate a administrației publice centrale finanțată parțial din venituri proprii și bugetul de stat sau BAS), alte organe de specialitate care se organizează în subordinea sau în coordonarea Guvernului ori a ministerelor, instituțiile publice din subordinea sau coordonarea Guvernului ori a ministerelor, autorităţile administrative autonome, Instituția prefectului (*OUG nr. 57/2019 privind Codul Administrativ, cu modificările și completările ulterioare*);`

**c)** **Parteneriate între entitățile de mai sus**, în conformitate cu prevederile legale, cu respectarea condiției ca în cazul autorităților și instituțiilor publice locale, partenerii să aparțină aceluiași județ din regiunea Sud-Vest Oltenia.

În ceea ce privește activităţile privind ***acordarea de sprijin autorităților și instituţiilor publice locale/judeţene pentru elaborarea documentelor strategice relevante, precum și pentru creșterea capacităţii administrative a acestora în domeniul eficienţei energetice***, solicitanţii de finanţare eligibili (inclusiv liderul de parteneriat/partenerii eligibili, dacă este cazul) sunt reprezentaţi doar de unităţile administrativ-teritoriale încadrate în categoria a) Autoritățile și instituțiile publice locale.

### **5.1.3 Categorii de parteneri eligibili**

Sunt eligibile **Parteneriate între entitățile din secțiunea 5.1.2**, în conformitate cu prevederile legale, cu respectarea condiției ca în cazul autorităților și instituțiilor publice locale, partenerii să aparțină aceluiași județ din regiunea Sud-Vest Oltenia.

### **5.1.4 Reguli și cerințe privind parteneriatul**

În cadrul acestui apel, sunt eligibile proiecte implementate în parteneriat de solicitanții eligibili ai apelului, în conformitate cu prevederile legale, cu respectarea condiției ca în cazul autorităților și instituțiilor publice locale, partenerii să aparțină aceluiași județ din regiunea Sud-Vest Oltenia.

Astfel, pot fi încheiate parteneriate între:

**a) Autoritățile și instituțiile publice locale:**

* **Unitățile Administrativ Teritoriale (UAT comună, oraș, municipiu, județ)**, definite conform *Ordonanței de urgență a Guvernului nr. 57/2019 privind Codul Administrativ, cu modificările şi completările ulterioare*;
* **Instituțiile publice și serviciile publice organizate ca instituții publice de interes local sau județean** (finanțate din bugetul local), aflate în subordinea unităților administrative teritoriale, definite conform *Ordonanței de urgență a Guvernului nr. 57/2019 privind Codul Administrativ, cu modificările şi completările ulterioare*, a *Legii nr. 273/2006 privind finanţele publice locale, cu modificările și completările ulterioare.*

**b)** **Autoritățile publice centrale:**

* ministerele, alte organe de specialitate care se organizează în subordinea sau în coordonarea Guvernului ori a ministerelor, instituțiile publice din subordinea sau coordonarea Guvernului ori a ministerelor, autorităţile administrative autonome, Instituția prefectului (*OUG nr. 57/2019 privind Codul Administrativ, cu modificările și completările ulterioare*);

În ceea ce privește activităţile privind ***acordarea de sprijin autorităților și instituţiilor publice locale/judeţene pentru elaborarea documentelor strategice relevante, precum și pentru creșterea capacităţii administrative a acestora în domeniul eficienţei energetice***, solicitanţii de finanţare eligibili (inclusiv liderul de parteneriat/partenerii eligibili, dacă este cazul) sunt reprezentaţi doar de unităţile administrativ-teritoriale încadrate în categoria a) Autoritățile și instituțiile publice locale.

În cazul parteneriatelor, cel puțin unul dintre parteneri deține (în proprietate publică/privată sau administrare) o clădire publică existentă în mediul urban și/sau rural care este ocupată (în care își desfășoară activitatea) de cel puțin unul dintre membrii parteneriatului și/sau de alte entități publice din categoria autorităților publice centrale, autorităților și instituțiilor publice locale (descrise mai sus).

Criteriile de eligibilitate ale solicitantului se aplică şi partenerului.

Nu există restricţii cu privire la numărul partenerilor. Liderul parteneriatului se va indica clar în toate documentele aferente proiectului.

În scopul constituirii parteneriatelor se încheie un **Acord de parteneriat,** încheiat în scopul implementării proiectului – conform modelului orientativ din Ghidul solicitantului. Acordul de parteneriat va stabili modalitatea de participare la co-finanţarea proiectului, atât pentru cheltuielile eligibile, cât şi pentru cele neeligibile, modalitatea de cooperare între parteneri, atât în timpul cât şi ulterior implementării proiectului, pe durata operării obiectivului de investiţie. Partenerii vor respecta întru totul legislaţia specifică şi pe cea generală, inclusiv pe cea în domeniul achiziţiilor publice, a protecţiei mediului, egalităţii de şanse şi nediscriminării.

La încheierea acordului de parteneriat vor fi avute în vedere prevederile:

* OUG 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, Capitolul VIII- Proiecte implementate în parteneriat
* Normele metodologice de aplicare a Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, din 27.06.2022, (Parte integrantă din Hotărâre 829/2022), Capitolul VIII - Prevederi specifice proiectelor implementate în parteneriat

**5.2 Eligibilitatea activităților**

### **Cerințe generale privind eligibilitatea activităților**

Activitățile propuse prin proiectele depuse la finanţare vizează exclusiv acţiunile sprijinite/activităţile eligibile din secţiunile 3.6 și 5.2.2.

Activitățile proiectului sunt în conformitate cu Obiectivul specific 2.1. „Promovarea eficienței energetice și reducerea emisiilor de gaze cu efect de seră” și conduc la realizarea indicatorilor de program. Toate activitățile proiectului se vor implementa pe teritoriul Regiunii de dezvoltare Sud-Vest Oltenia.

### **5.2.2 Activități eligibile**

Pentru a fi eligibil, proiectul trebuie să se încadreze în obiectivele priorității 3 finanțate prin PR SV Oltenia 2021-2027 și ale obiectivul specific 2.1 reprezentat de „Promovarea măsurilor de eficiență energetică și reducerea emisiilor de gaze cu efect de seră”.

***Acțiunile sprijinite în cadrul acestei operațiuni vizează:***

*I. Măsuri de creștere a eficienței energetice în clădirile publice, inclusiv în clădiri cu valoare de patrimoniu;*

*II. Măsuri conexe care contribuie la implementarea componentei, dar care nu conduc la creșterea eficienței energetice și includ lucrări de intervenție/activități aferente investiției de bază, inclusiv măsuri de consolidare structurală în funcție de nivelul de expunere și vulnerabilitate la riscurile identificate, în procent de maximum 15% din valoarea totală eligibilă a proiectului;*

*III. Alte măsuri complementare.*

Conform prevederilor Regulamentului Comisiei Europene nr. 1060/2021, art. 50, beneficiarii proiectelor cu finanțare europeană au obligația de a comunica sprijinul obținut și vor asigura vizibilitatea acestuia, inclusiv a rezultatelor obținute. Astfel, beneficiarii proiectelor finanțate din fonduri europene trebuie să informeze publicul larg cu privire la contribuția obținută din partea fondurilor, cel puțin prin măsurile de comunicare minime obligatorii și trebuie să se asigure că beneficiarii finali ai proiectului/ persoanele care participă la proiecte au fost informați/informate cu privire la finanțarea europeană. În acest sens, se vor respecta măsurile de comunicare și vizibilitate obligatorii cuprinse în Manualul de identitate vizuală (MIV) PR Sud-Vest Oltenia 2021-2027, precum și instrucțiunile emise de AM, unde și când este cazul.

**I. Măsurile de creștere a eficienței energetice în clădirile publice, inclusiv în clădiri cu valoare de patrimoniu includ lucrări de intervenție/activități aferente investiției de bază.**

1. Îmbunătățirea izolației termice a anvelopei clădirii (pereți exteriori, ferestre, tâmplărie, planșeu peste ultimul nivel, planșeu peste subsol, învelitoare)
2. Lucrările de introducere/reabilitare/modernizare a sistemelor de încălzire, a rețelelor și instalațiilor, inclusiv de furnizare a apei calde de consum (cu respectarea art. 7 alin. (1) litera h) din Regulamentul (UE) nr. 2021/1058);
3. Lucrările ce vizează instalarea unor sisteme alternative de producere a energiei electrice și/sau termice pentru consum propriu din surse regenerabile, inclusiv instalarea de echipamente specifice;
4. Lucrările de instalare/reabilitare/modernizare a sistemelor de climatizare, ventilare naturală și ventilare mecanică pentru asigurarea calităţii aerului interior, inclusiv instalarea de echipamente specifice;
5. Lucrările de reabilitare/ modernizare a instalațiilor de iluminat în clădiri, inclusiv instalarea de echipamente specifice;
6. Sistemele de management energetic integrat pentru clădiri, având ca scop îmbunătățirea eficienței energetice și monitorizarea consumurilor de energie;
7. Orice alte activități care conduc la îmbunătățirea performanței energetice.
8. **Lucrările privind îmbunătățirea izolației termice a anvelopei clădirii (pereți exteriori, ferestre, tâmplărie, planșeu peste ultimul nivel, planșeu peste subsol, învelitoare) și lucrările de introducere/reabilitare/modernizare a sistemelor de încălzire, a rețelelor și instalațiilor, inclusiv de furnizare a apei calde de consum** (cu respectarea art. 7 alin. (1) litera h) din Regulamentul FEDR) cuprind:
   1. izolarea termică a anvelopei – parte vitrată, prin înlocuirea tâmplăriei exterioare existente, inclusiv a celei aferente accesului în clădirea publică, cu tâmplărie termoizolantă dotată, după caz, cu dispozitive/fante/grile pentru ventilarea spaţiilor ocupate şi evitarea apariţiei condensului pe elementele interioare de anvelopă;

Lucrările de înlocuire a tâmplăriei interioare sunt eligibile ca și măsura de tip I doar în cazul în care aceasta desparte spații încălzite de spații neîncălzite. În caz contrar vor fi considerate lucrări de tip II (măsuri conexe).

* 1. izolarea termică a anvelopei – parte opacă, în care se pot cuprinde: termo-hidroizolarea terasei (hidroizolarea terasei nu este eligibilă fără realizarea termoizolării suplimentare a acesteia), termoizolarea planşeului peste ultimul nivel în cazul existenţei şarpantei, reabilitarea șarpantei, precum și repararea șarpantei în cazul podurilor neîncălzite, înlocuirea învelitorii cu o soluție alternativă, în măsura în care este justificată printr-o performanță termică superioară,;
  2. izolarea termică a planşeului peste sol/subsol neîncălzit, a pereților subsolului sau a podului existent al clădirii, izolarea termică a pereților interiori, conform soluției tehnice, în cazuri argumentate tehnic și arhitectural;

Se va asigura un nivel ridicat de etanșeitate la aer a clădirii, atât prin montarea adecvată tâmplăriei termoizolante în anvelopa clădirii, cât și prin aplicarea de tehnologii adecvate de reducere a permeabilității la aer a elementelor de anvelopă opace și asigurarea continuității stratului etanș la nivelul anvelopei clădirii.

1. **Lucrările de introducere/reabilitare/modernizare termică a sistemului de încălzire/ răcire și a sistemului de furnizare a apei calde de consum, inclusiv, înlocuirea/ instalarea echipamentelor aferente**, respectiv:
   1. repararea/înlocuirea instalaţiei de distribuţie între punctul de racord şi planşeul peste subsol/canal termic, inclusiv izolarea termică a acesteia, în scopul reducerii pierderilor de căldură şi masă, precum şi montarea robinetelor de presiune diferenţială la baza coloanelor de încălzire în scopul creşterii eficienţei sistemului de încălzire prin autoreglarea termohidraulică a reţelei;
   2. reabilitarea/modernizarea sau introducerea sistemelor de încălzire/ de furnizare a apei calde de consum, în scopul creşterii randamentului şi al reducerii emisiilor echivalent CO2, inclusiv prin instalaţii de micro-cogenerare pe bază de gaz, de înaltă eficiență, astfel cum este definită la articolul 2 punctul 34 din Directiva 2012/27/UE, dacă sunt fezabile tehnic şi economic, cu condiţia ca energia termică/electrică produsă să fie utilizată exclusiv pentru clădirea/clădirile care sunt deținute de solicitant, amplasate în același perimetru/parcelă/adresă a solicitantului, inclusiv pentru clădirea/clădirile care nu face/fac obiectul proiectului și doar în situaţia încadrării în excepţiile prevăzute la alineatul (1) litera (h) punctul (i) al art. 7 din Regulamentul (UE) nr. 2021/1058. În caz că activitatea nu se încadrează în excepţiile de la art. 7, alin (1), litera h), punctul i) din Regulamentul (UE) nr. 2021/1058, activitatea nu este eligibilă.
   3. înlocuirea/dotarea cu corpuri de încălzire, respectiv cu radiatoare/ventiloconvectoare;
   4. montarea/repararea/înlocuirea instalaţiei de distribuţie a agentului termic pentru încălzire şi apă caldă de consum, inclusiv de legătură între clădirea/clădirile eligibile care face/fac obiectul proiectului și clădirea tip centrală termică;
   5. reabilitarea şi modernizarea instalaţiei de distribuţie a agentului termic - încălzire şi apă caldă de consum, inclusiv zonarea (control zonal) şi echilibrarea instalaţiilor termice, montarea de robinete cu cap termostatic la radiatoare şi izolarea conductelor din subsol/canal termic în scopul reducerii pierderilor de căldură şi masă;

montarea debitmetrelor pe racordurile de apă caldă şi apă rece şi a contoarelor de energie termică, inclusiv cele dotate cu dispozitive de înregistrare și transmitere la distanță a datelor.

1. **Lucrările ce vizează instalarea unor sisteme alternative de producere a energiei electrice și/sau termice pentru consum propriu din surse regenerabile, inclusiv instalarea de echipamente specifice, cuprind:** achiziționarea și instalarea, după caz, a unor sisteme alternative de producere a energiei: sisteme descentralizate de alimentare cu energie utilizând surse regenerabile de energie, precum instalații cu captatoare solare termice sau electrice, instalații cu panouri solare fotovoltaice, pompe de caldură, schimbătoare de căldura sol-aer, în scopul reducerii consumurilor energetice din surse convenţionale şi a emisiilor de gaze cu efect de seră.

Aceste sisteme de încălzire și/sau de răcire din surse regenerabile pot fi combinate cu microcentrale care funcţionează în cogenerare de înaltă eficiență pe bază de gaz și cu sistemele centralizate de încălzire și/sau de răcire etc. Finanţarea din FEDR a celor din urmă este condiţionată de încadrarea acestora în excepţiile prevăzute la alineatul (1) litera (h) punctul (i) al art. 7 din Regulamentul (UE) nr. 2021/1058.

|  |  |
| --- | --- |
|  | Sistemele de producere a energiei utilizând surse regenerabile pot fi montate, conform soluției tehnice, pe clădire sau în apropierea acesteia, cu condiţia ca acestea să se afle pe imobilul (teren sau clădire) aflat în proprietatea publică/administrarea solicitantului. |

|  |  |
| --- | --- |
|  | În cazul în care, la nivel de proiect, din Raportul de Audit Energetic aferent fiecărei clădiri (componente) rezultă - din condițiile inițiale - un nivel de până la 15% din consumul total de energie primară cumulat la nivelul tuturor clădirilor incluse în proiect realizat din surse regenerabile de energie, se prevăd pentru toate clădirile incluse în proiect sau doar pentru o parte din acestea, după caz, lucrări de intervenții/activități din cadrul măsurilor de tip I, categoria B.  În cazul în care, la nivel de proiect, din Raportul de Audit Energetic aferent fiecărei clădiri (componente) rezultă - din condițiile inițiale - minimum 15% din consumul total de energie primară cumulat la nivelul tuturor clădirilor incluse în proiect realizat din surse regenerabile de energie, se pot prevedea (fără a avea caracter obligatoriu) pentru toate clădirile incluse în proiect sau doar pentru o parte din acestea, după caz, inclusiv lucrări de intervenții/activități din cadrul măsurilor de tip I, categoria B. |
|  | ATENȚIE: **Sursa de energie (instalația/capacitatea de producere a energiei) se dimensionează pentru utilizarea energiei produse doar pentru acoperirea necesarului anual de energie al clădirii/clădirilor componente ale proiectului (nu se distribuie energie în sistem).**  Cu toate acestea, în cazul existenței unui surplus, acesta poate fi redistribuit în mod gratuit, dacă e cazul, pentru clădirea/clădirile care nu face/fac obiectul proiectului, dar care sunt deținute de solicitant și sunt amplasate în același perimetru/parcelă/adresă a solicitantului, cu condiția racordării directe la instalația de furnizare a energiei utilizând surse regenerabile și eventual a contorizării energiei redistribuite. |

1. **Lucrările de instalare/reabilitare/modernizare a sistemelor de climatizare, ventilare naturală și ventilare mecanică pentru asigurarea calităţii aerului interior, inclusiv instalarea de echipamente specifice,** cuprind:
2. asigurarea calității aerului interior prin ventilare naturală organizată sau ventilare hibridă (inclusiv a spațiilor comune)inclusiv ventilarea spațiilor ocupate folosind dispozitive de ventilare cu recuperarea căldurii din aerul evacuat, repararea/refacerea canalelor de ventilaţie în scopul menţinerii/realizării ventilării naturale organizate a spaţiilor ocupate, inclusiv introducerea de noi dispozitive/fante/grile pentru aerisirea controlată a spațiilor ocupate și evitarea apariției condensului pe elementele de anvelopă;
3. repararea/înlocuirea/montarea sistemelor/echipamentelor de climatizare, de condiționare a aerului, a instalațiilor de ventilare mecanică cu recuperare a căldurii, după caz, a sistemelor de climatizare de tip „numai aer” cu rol de ventilare şi/sau de încăzire/răcire, umidificare/dezumificare a aerului, a sistemelor de climatizare de tip „aer-apă” cu ventiloconvectoare, a pompelor de căldură, după caz;
4. instalarea sau înlocuirea ventilatoarelor și/sau a recuperatoarelor de căldură, dacă prevederea lor contribuie la creșterea performanței energetice a clădirii.
5. **Lucrările de reabilitare/ modernizare a instalațiilor de iluminat în clădiri, inclusiv instalarea de echipamente specifice** cuprind:
6. reabilitarea/ modernizarea instalației de iluminat, prin înlocuirea circuitelor de iluminat deteriorate sau subdimensionate;
7. înlocuirea corpurilor de iluminat fluorescent și incandescent cu corpuri de iluminat cu eficiență energetică ridicată și durată mare de viață, inclusiv tehnologie tip LED;
8. instalarea de corpuri de iluminat cu senzori de mișcare/prezență, acolo unde acestea se impun pentru economia de energie.
9. **Sistemele de management energetic integrat pentru clădiri, având ca scop îmbunătățirea eficienței energetice și monitorizarea consumurilor de energie**, pot cuprinde;
   1. montarea unor sisteme inteligente de contorizare, urmărire şi înregistrare a consumurilor energetice, şi/ sau, după caz, instalarea unor sisteme de management energetic integrat, precum sisteme de automatizare, control şi/sau monitorizare, care vizează și fac posibilă economia de energie la nivelul sistemelor tehnice ale clădirii;
   2. montarea/inlocuirea echipamentelor de măsurare a consumurilor de energie din clădire pentru încălzire şi apă caldă de consum (ex. montarea debitmetrelor pe racordurile de apă caldă şi apă rece şi a contoarelor de energie termică, exclusiv cele dotate cu dispozitive de înregistrare și transmitere la distanță a datelor);
   3. implementarea sistemelor de management al consumurilor energetice: achiziționarea și instalarea sistemelor inteligente pentru gestionarea energiei electrice/gazelor naturale.
   4. montarea unor elemente de tâmplărie cu vitraj cu control solar sau sisteme de umbrire exterioară pentru sezonul cald (obloane, jaluzele, rulouri etc.) cu reglare manuală sau cu reglare automată inteligentă;
10. **Orice alte activități care conduc la îmbunăţirea performanţei energetice**
11. procurarea/montarea echipamentelor de măsurare individuală a consumurilor de energie pentru încălzire şi apă caldă de consum[[8]](#footnote-8), pentru cazul mai multor ocupanţi ai clădirii;
12. realizarea lucrărilor de racordare/branșare[[9]](#footnote-9)/rebranşare a cladirii la sistemul centralizat de producere şi furnizare a energiei termice;
13. înlocuirea/modernizarea lifturilor (înlocuirea mecanismelor de acţionare electrică a ascensoarelor de persoane, în baza unui raport tehnic de specialitate, precum şi repararea/înlocuirea componentelor mecanice, a cabinei/uşilor de acces, a sistemului de tracţiune, cutiilor de comandă, troliilor, după caz, astfel cum sunt prevăzute în raportul tehnic de specialitate);

**Toate măsurile de tip I trebuie să fie fundamentate**, după caz, în raportul de expertiză tehnică şi/sau în raportul de audit energetic, care apoi se detaliază în SF/DALI și în proiectul tehnic.

**Lucrările de tip B, C, D, E, F si G sunt eligibile doar în condițiile în care prin proiect se propun inclusiv lucrări de tip A.**

Astfel, lucrările de tip B, C, D, E, F si G nu vor fi finanțate ca activități de sine stătătoare, ci doar complementar cu intervenții de tipul: izolarea termică a anvelopei clădirii și/sau introducere/reabilitare/modernizare a sistemului de încălzire/răcire și de furnizare a apei calde de consum. Pe de cealaltă parte, lucrările de tip A trebuie să fie însoţite de activităţi eligibile de la literele B, C, D, E, F, G, după caz.

**II. Măsuri conexe care contribuie la implementarea componentei, dar care nu conduc la creșterea eficienței energetice și includ lucrări de intervenție/activități aferente investiției de bază, inclusiv măsuri de consolidare structurală în funcție de nivelul de expunere și vulnerabilitate la riscurile identificate, în procent de maximum 15% din valoarea totală eligibilă a proiectului.**

**Construcțiile, instalațiile și dotările (utilaje, echipamente tehnologice şi funcţionale cu și fără montaj, dotări, active necorporale) aferente măsurilor conexe pot cuprinde:**

1. repararea elementelor de construcţie ale faţadei care prezintă potenţial pericol de desprindere şi/sau afectează funcţionalitatea clădirii;
2. repararea/construirea acoperişului tip şarpantă, inclusiv repararea sistemului de colectare a apelor meteorice de la nivelul terasei, respectiv a sistemului de colectare şi evacuare a apelor meteorice la nivelul învelitoarei tip şarpantă;

Această activitate nu trebuie să conducă la încărcări suplimentare care să determine schimbarea încadrării clădirii în clasa de risc seismic (clasa I sau II de risc seismic), fapt care să conducă la declararea acesteia ca neeligibilă.

1. demontarea instalaţiilor şi a echipamentelor montate aparent pe faţadele/terasa clădirii, precum şi montarea/remontarea acestora după efectuarea lucrărilor de intervenţie;
2. refacerea finisajelor interioare în zonele de intervenţie;
3. repararea trotuarelor de protecţie, în scopul eliminării infiltraţiilor la infrastructura clădirii;
4. repararea/înlocuirea instalaţiei de distribuţie a apei reci şi/sau a colectoarelor de canalizare menajeră şi/sau pluvială;
5. măsuri de reparaţii/consolidare a clădirii, acolo unde este cazul,
6. crearea de facilităţi/ adaptarea infrastructurii pentru persoanele cu dizabilităţi (rampe de acces) și alte măsuri suplimentare de asigurare a accesibilităţii și de dezvoltare durabilă;
7. lucrări de recompartimentare interioară;
8. procurarea şi montarea lifturilor în cadrul unei clădiri prevăzute din proiectare cu lifturi (care are casa liftului, dar care nu are montate lifturile respective) sau în cazuri argumentate tehnic și funcțional-arhitectural;
9. lucrări specifice din categoria lucrărilor necesare obținerii avizului ISU sau lucrări aferente cerințelor fundamentale de securitate la incendiu conform Legii nr. 10/1995 privind calitatea în construcții, republicată;
10. reabilitarea/ modernizarea instalației electrice, înlocuirea circuitelor electrice deteriorate sau subdimensionate, inclusiv introducerea tubulaturii pentru cabluri electrice fixată pe pereţi, necesară pentru permiterea instalării ulterioare a punctelor de reîncărcare pentru vehicule electrice, conform prevederilor Legii nr. 372 /2005, republicată, privind performanţa energetică a clădirilor;
11. echiparea cu stații de încărcare pentru vehicule electrice, în conformitate cu prevederile art. 15 din Legea nr. 372 /2005, republicată, privind performanţa energetică a clădirilor;
12. lucrări de înlocuire a tâmplăriei interioare (uși de acces și ferestre), altele decât cele care despart spații încălzite de spații neîncălzite;
13. cheltuielile pentru construirea de clădiri noi care adăpostesc centrale termice, cu încadrarea în excepţiile de la art. 7, alin (1), litera h), punctul i) din Regulamentul (UE) nr. 2021/1058 ca urmare a cerințelor ISU (privind măsurile de prevenire a incendiilor la exploatarea instalațiilor de încălzire locală și centralizată);
14. realizarea de terase/pereți verzi, cu hidroizolații și termoizolații, folosind sisteme complete de straturi și substraturi, realizate pentru a oferi structuri sustenabile pentru vegetația naturală;
15. soluții pentru reducerea concentrațiilor de radon în clădiri;
16. cheltuielile privind **lucrări de intervenţie pentru consolidare structurală în funcție de nivelul de expunere și vulnerabilitate la riscurile identificate**

Aceste tipuri de lucrări de tip II nu au un caracter limitativ, ele putând fi adaptate specificului clădirii, tipului de intervenție și prevederilor legislative și normative în vigoare referitoare la asigurarea cerințelor de calitate, altele decât rezistența mecanică și stabilitatea, securitatea la incendiu, igiena, sănătatea și mediul înconjurător, siguranța și accesibilitatea în exploatare, protecția împotriva zgomotului și utilizarea sustenabilă a resurselor naturale.

*Aspectele se corelează cu informațiile completate în cererea de finanțare.*

|  |  |
| --- | --- |
|  | Pentru a fi eligibil proiectul, fiecare componentă (clădire) trebuie să propună lucrări de intervenţii/activități din cadrul măsurilor de tip I însoțite, după caz, de lucrări de investiții/activități din cadrul măsurilor de tip II, în funcţie de măsurile propuse prin auditul energetic. |

**III. Alte măsuri complementare**

Complementar cu măsurile de tip I și II, prin acest apel se poate acorda sprijin pentru creșterea capacităţii administrative a autorităților și instituţiilor publice locale/judeţene în domeniul eficienţei energetice, sub forma unor acțiuni de colaborare interregională, ce pot pot viza: schimburi de bune practici privind eco-construcțiile, bioclimatul și izolarea clădirilor, integrarea energiei regenerabile în clădiri, sisteme/pachete de eficientă energetică maximală în clădiri și orașe. În cererea de finanţare, solicitantul va justifica care este valoarea adaugată sau care sunt beneficiile semnificative estimate asupra obiectivelor proiectelor depuse, urmare a acţiunilor de colaborare menţionate anterior.

Aceste activităţi nu pot reprezenta activităţi de sine statatoare, ci pot fi finanţate doar în mod complementar cu măsurile de tip I și II în cadrul proiectelor de investiţii privind renovarea energetică a clădirii/clădirilor.

### **5.2.3 Activitatea de bază**

Activitate de bază în cadrul unui proiect — activitate sau pachet de activităţi declarate de către beneficiar ca fiind principale sau de referinţă pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare a proiectului şi care trebuie să respecte următoarele condiţii cumulative:

(i) are legătură directă cu obiectul proiectului pentru care se acordă finanţarea şi contribuie în mod direct şi semnificativ la realizarea obiectivelor şi la obţinerea rezultatelor acestuia;

(ii) se regăseşte în cererea de finanţare sub forma activităţilor eligibile obligatorii specificate în Ghidul solicitantului;

(iii) nu face parte din activităţile conexe, aşa cum sunt acestea definite în Ghidul solicitantului;

(iv) **bugetul estimat alocat activităţii sau pachetului de activităţi reprezintă minimum 50% din bugetul eligibil al proiectului;**

Activitatea de bază in cadrul acestui apel este reprezentată de implementarea măsurilor de creștere a eficienței energetice a clădirilor așa cum sunt descrise la cap. 5.2.2. (tipul I de acțiuni)

### **5.2.4 Activități neeligibile**

Nu sunt eligibile activitățile care nu îndeplinesc cerințele din secțiunile 5.2.1. și 5.2.2.

Solicitanţii vor avea în vedere că prin acest apel de proiecte **nu se sprijină următoarele acţiuni/activităţi**:

* **Activități care vizează investiții privind instalarea/reabilitarea/modernizarea sistemelor de încălzire pe bază de combustibili fosili**, cu excepţia investiţiilor prevăzute la art. 7, alin (1), litera h), punctul i) din Regulamentul (UE) nr. 2021/1058 **și nici a celor pe bază de biomasă**.

În conformitate cu ***art. 7, alin (1), litera h), punctul i) din Regulamentul (UE) nr. 2021/1058***, FEDR și Fondul de coeziune nu oferă sprijin pentru investițiile legate de producția, prelucrarea, transportul, distribuția, stocarea sau arderea combustibililor fosili, **exceptând** investițiile în înlocuirea sistemelor de încălzire cu ardere pe bază de combustibili fosili solizi, și anume **cărbune, turbă, lignit, șisturi bituminoase,** cu sisteme de încălzire cu ardere pe bază de gaz, în scopul:

— de a optimiza sistemele de încălzire și răcire centralizată pentru a le aduce la stadiul de „sisteme eficiente de termoficare și răcire centralizată”, astfel cum sunt definite la articolul 2 punctul 41 din Directiva 2012/27/UE;

— de a optimiza centralele de producere combinată a energiei electrice și a energiei termice pentru a le aduce la stadiul de „cogenerare de înaltă eficiență”, astfel cum este definită la articolul 2 punctul 34 din Directiva 2012/27/UE;

— **de a investi în cazane și sisteme de încălzire cu ardere pe bază de gaze naturale pentru locuințe și clădiri, care înlocuiesc instalațiile pe bază de cărbune, turbă, lignit sau șisturi bituminoase.**

* **Investiții în clădirile expertizate tehnic, conform reglementărilor tehnice în vigoare, care se încadrează, în clasele I sau II de risc seismic**. Prin excepție, vor fi eligibile clădirile aflate în clasa II de risc seismic, pentru care expertiza tehnică va propune obligatoriu lucrări de consolidare seismică după finalizarea cărora clădirea va fi încadrată cel puțin în clasa III de risc seismic. Cheltuielile pentru consolidare se vor încadra în limita de 15% din valoarea eligibilă a proiectului, ceea ce trece de acest prag va fi încadrat în categoria cheltuieli neeligibile.
* **Investiții în facilități de îngrijire rezidențiale.**
* **Extinderea/construirea de clădiri noi**, cu excepția clădirilor care adăpostesc centrale termice, cu încadrarea în excepţiile de la art. 7, alin (1), litera h), punctul i) din Regulamentul (UE) nr. 2021/1058, ca urmare a cerințelor ISU privind măsurile de prevenire a incendiilor
* **Procurarea şi montarea lifturilor** în cadrul unei clădiri prevăzute din proiectare cu lifturi (care are casa liftului, dar care nu are montate lifturile respective);

**5.3 Eligibilitatea cheltuielilor**

## **5.3.1. Baza legală pentru stabilirea eligibilității cheltuielilor**

* Regulamentul (UE, EURATOM) nr. 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021 – 2027
* Regulamentul (UE, EURATOM) nr. 2018/1046 al al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 ;
* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum șiFondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* Regulamentul (UE) 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune;
* Hotararea guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021—2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.
* Ordonanța de Urgență a Guvernului nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă
* Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă

**Condiții cumulative de eligibilitate a cheltuielilor:**

* să respecte prevederile art. 63 și, după caz, ale art. 20 alin. (1) lit. b) și c) din Regulamentul (UE) 2021/1.060;
* să fie însoțită de facturi emise în conformitate cu prevederile Legii nr. 227/2015 privind Codul fiscal, cu modificările și completările ulterioare, sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate;
* să fie însoțită de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate;
* cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1.060, care afectează caracterul durabil al operațiunilor, devin neeligibile, proporțional cu perioada de neconformitate.
* să fie în conformitate cu prevederile programului;
* să fie în conformitate cu prevederile contractului/deciziei de finanțare;
* să fie rezonabilă și necesară realizării operațiunii;
* h. să respecte prevederile legislației Uniunii Europene și legislației naționale aplicabile;
* să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060.

Cheltuielile să nu fie contrare prevederilor dreptului aplicabil al Uniunii Europene sau legislației naționale care vizează aplicarea dreptului relevant al Uniunii, în privința eligibilității, regularității, gestiunii sau controlului operațiunilor și cheltuielilor.

### **5.3.2. Categorii și plafoane de cheltuieli eligibile**

Categoriile și sub-categoriile de cheltuieli eligibile aplicabile acestui apel de proiecte din MySMIS se regăsesc în **foaia de calcul 6 – Detaliere buget** din **Model L – Macheta financiară**.

**Categoriile de cheltuieli eligibile pentru prezentul apel de proiecte sunt**:

**Cap. 1 - Cheltuieli pentru amenajarea terenului**

1.1. Amenajarea terenului si relocarea/protecţia utilităţilor (devieri reţele de utilităţi din amplasament),

1.2. Amenajări pentru protecţia mediului şi aducerea terenului la starea iniţială

**Cap 2** - **Cheltuieli pentru asigurarea utilităților necesare obiectivului de investiții** - se includ cheltuielile aferente lucrărilor pentru asigurarea cu utilitățile necesare funcționării obiectivului de investiție, care se execută pe amplasamentul delimitat din punct de vedere juridic ca aparținând obiectivului de investiție, precum și cheltuielile aferente racordării la rețelele de utilități, telecomunicații, drumuri de acces, alte utilități.

**Cap.3 - Cheltuieli pentru proiectare şi asistenţă tehnică:**

3.1. Studii

3.2. Documentaţii-suport şi cheltuieli pentru obţinerea de avize, acorduri şi autorizaţii

3.3. Proiectare si inginerie

3.4. Consultanţă,

3.5. Asistenţă tehnică,

**Cap. 4 - Cheltuieli pentru investiţia de bază**

4.1 Constructii si instalatii

4.2. Dotări si active necorporale

4.3. Construcții, instalații și dotări (cheltuieli conexe)

**Cap. 5 - Alte cheltuieli**

5.1. Organizare de şantier

5.2. Comisioane, cote, taxe

5.3. Cheltuieli diverse şi neprevăzute

**Cap. 6 Cheltuieli pentru informare şi publicitate**

**Cap.8** **Sprijin pentru creșterea capacităţii administrative a autorităților și instituţiilor publice locale/judeţene**

Limitele procentuale prevăzute pentru anumite categorii de cheltuieli se aplică la valoarea cheltuielilor eligibile incluse în bugetul proiectului, la data semnării contractului de finanţare.

**Plafoane de cheltuieli eligibile conform Model L, Macheta financiară – foaia de calcul 6**

* **Cheltuielile aferente măsurilor conexe (4.3)** care contribuie la implementare **sunt eligibile în limita a 15%** din valoarea eligibilă a cheltuielilor aferente Cap. 1, Cap. 2, Cap. 4 (punctul 4.1, punctul 4.2) și cap. 5 (punctul 5.1.1) din Bugetul proiectului.
* **Cheltuielile pentru proiectare si asistenta tehnica** sunt eligibile în limita a 10% din valoarea eligibilă a cheltuielilor aferente Cap.4
* **Cheltuielile diverse și neprevăzute** (5.3) se consideră eligibile dacă sunt detaliate corespunzător prin documente justificative şi doar **în limita a 10% din valoarea eligibilă a cheltuielilor eligibile cuprinse la capitolele 1, 2 și 4.**

* **Cheltuieli cu activitățile de informare și publicitate** aferente proiectului sunt eligibile în conformitate cu prevederile contractului de finanţare, **în limita a 10000 lei (inclusiv TVA**).
* **Cap.8** **Sprijin pentru creșterea capacităţii administrative a autorităților și instituţiilor publice locale/judeţene** în domeniul eficienţei energetice, sub forma unor acțiuni de colaborare interregională, ce pot viza: schimburi de bune practici privind eco-construcțiile, bioclimatul și izolarea clădirilor, integrarea energiei regenerabile în clădiri, sisteme/pachete de eficientă energetică maximală în clădiri și orașe, **în limita a maximum 15.000 lei/proiect**. În cererea de finanţare, solicitantul va justifica care este valoarea adaugată sau care sunt beneficiile semnificative estimate asupra obiectivelor proiectelor depuse, urmare a acţiunilor de colaborare menţionate anterior.

În conformitate cu prevederile art. 9 (1) din HG 873/2002, cheltuiala cu TVA este eligibilă pentru operațiunile al căror cost total este mai mic de 5 000 000 EUR (inclusiv TVA), dacă nu este finanţată şi din alte fonduri publice. În conformitate cu prevederile art. 9 (2) din HG 873/2002, cheltuiala cu TVA este eligibilă pentru operațiunile al căror cost total este mai mare de 5 000 000 EUR (inclusiv TVA), dacă este nerecuperabilă, potrivit legii.

În conformitate cu prevederile art. 9 (3) din HG 873/2022, instrucţiunile de aplicare a prevederilor alin. (1) şi (2) din HG 873/2022 privind TVA, se aprobă prin ordin comun al ministrului investiţiilor şi proiectelor europene şi al ministrului finanţelor.

### **5.3.3. Categorii de cheltuieli neeligibile**

Categoriile de cheltuieli neeligibile sunt mentionate la art 10 din Hotaratea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021—2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

Cheltuielile neeligibile aplicabile acestui apel de proiecte sunt :

1. cheltuielile prevăzute la art. 64 din Regulamentul (UE) 2021/1.060;
2. cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1.060, care afectează caracterul durabil al operațiunilor, devin neeligibile, proporțional cu perioada de neconformitate;
3. cheltuielile efectuate în sprijinul relocării potrivit art. 66 din Regulamentul (UE) 2021/1.060;
4. cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1.058;
5. cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1.060, cu excepția situațiilor reglementate la art. 20 alin. (1) lit. b) din același regulament;
6. cheltuielile efectuate peste plafoanele specifice stabilite de autorităţile de management prin ghidul solicitantului, în aplicarea prevederilor art. 2 alin. (1) lit. f) din HG nr. 873/2022;
7. cheltuielile excluse de la finanțare de autoritățile de management prin prezentul ghid al solicitantului, în aplicarea prevederilor art. 2 alin. (1) lit. f) din HG nr. 873/2022, corespunzător specificului programului și particularităților operațiunilor;
8. cheltuielile privind costurile de funcționare și întreținere a obiectivelor finanțate prin proiect (cheltuielile pentru probe tehnologice, teste) se vor încadra în buget ca și cheltuieli neeligibile;
9. cheltuielile pentru construirea clădirii care adăpostește centrala termică, precum și alte cheltuieli aferente investiției într-o clădire tip centrală termică (clădire existentă sau clădire nou construită), aparținând solicitantului (conform documentației tehnice/tehnico-economice), amplasată în același perimetru/parcelă/adresă a solicitantului, indiferent de suprafața utilă totală a acesteia, clădire care nu reprezintă o Componentă în cadrul proiectului, dar care deservește clădirea/clădirile componentă/e a/ale proiectului, cu excepția cheltuielilor pentru lucrările descrise la Cap. 1, Cap. 2, Cap. 3, Cap. 4 - punctul 4.1 – literele A (cu excepţia *Lucrărilor de reabilitare termică a elementelor de anvelopă a clădirii*), B, C, D, E, F-, punctul 4.2, Cap. 5 (care se încadrează în categoria cheltuielilor eligibile descrise la prezenta secțiune 5.3.2).
10. cheltuielile pentru construirea unei clădiri noi, inclusiv pentru construirea extinderilor pe orizontală a clădirii existente, aparținând solicitantului (conform documentației tehnice/tehnico-economice), amplasată în același perimetru/parcelă/adresă a solicitantului, clădire care nu reprezintă o Componentă în cadrul proiectului, precum și alte cheltuieli aferente investiției privind respectiva clădire;
11. alte cheltuieli privind imobilul (clădire și teren) pe care se realizează investiția care nu se încadrează în categoria cheltuielilor eligibile descrise în prezenta secțiune 5.3.2, inclusiv privind clădirea existentă care nu reprezintă o componentă în cadrul proiectului, aparținând solicitantului (conform documentației tehnice/tehnico-economice), amplasată în același perimetru/parcelă/adresă a solicitantului;
12. construirea/procurarea/montarea lifturilor în exteriorul unei clădiri în cazuri argumentate tehnic și funcțional-arhitectural, în situaţia în care clădirea nu are casa liftului deja construită;
13. cheltuielile cu investiții privind instalarea/reabilitarea/modernizarea sistemelor de încălzire pe bază de combustibili fosili (de ex. cărbune, gaz) (și/sau înlocuirea cazanului din centrala termică proprie), cu excepţia situaţiilor prevăzute la art. 7, alin (1), litera h), punctul i) din Regulamentul (UE) nr. 2021/1058 și pe bază de biomasă;
14. taxa pe valoarea adaugată recuperabilă;
15. cheltuielile privind costuri administrative;
16. cheltuielile de personal;
17. cheltuielile financiare, respectiv prime de asigurare, taxe, comisioane, rata și dobânzi aferente creditelor;
18. contribuția în natură;
19. amortizarea;
20. cheltuielile cu leasingul, prevăzute la art. 7 din HG nr. 873/2022;
21. cheltuielile cu achiziţionarea autovehiculelor si a mijloacelor de transport, aşa cum sunt ele clasificate în Subgrupa 2.3. „Mijloace de transport” din HG nr. 2139/2004;
22. cheltuielile privind achiziţia de dotări/echipamente/utilaje second-hand;
23. amenzi, penalități, cheltuieli de judecată și cheltuieli de arbitraj;
24. materialele consumabile, conform reglementărilor contabile (materiale auxiliare, combustibili, piese de schimb, alte materiale consumabile) sau dotări din categoria obiectelor de inventar;
25. cheltuieli cu auditul financiar

NOTĂ: AMPR nu verifică cheltuielile neeligibile, acestea fiind în responsabilitatea exclusivă a solicitantului care se va asigura de respectarea legislației în vigoare pentru realizarea lor.

### **5.3.4 Opțiuni de costuri simplificate. Costuri directe și costuri indirecte**

In categoria costurilor directe se vor include:

1. **Cheltuielile pregatitoare** care se refera la realizarea studiilor de fezabilitate, proiectelor tehnice, planului de afaceri, s.a.m.d. Conform HG 907/2016 aceste cheltuieli sunt cuprinse in urmatoarele categorii de cheltuieli: Cap.3 - 3.1 Studii (Studii de teren; Raport privind impactul asupra mediului; Alte studii specifice); 3.2 Documentații-suport și cheltuieli pentru obținere de avize, acorduri și autorizații; 3.3 Expertizare tehnica; 3.4 Certificare performanta energetica si audit energetic al cladirilor; 3.5 Proiectare.
2. **Cheltuieli de investitii** privesc achizitiile de echipamente si efectuarea lucrarilor. Conform HG 907/2016, aceste cheltuieli cuprind urmatoarele: Cap. 1 Cheltuieli pentru obținerea și amenajarea terenului - 1.2 Amenajarea terenului; Cap. 1 Cheltuieli pentru obținerea si amenajarea terenului - 1.3 Amenajări pentru protecția mediului si aducerea terenului la starea inițială; Cap. 1 Cheltuieli pentru obținerea si amenajarea terenului - 1.4 Cheltuieli pentru relocarea / protecția utilităților; Cap. 2 Cheltuieli pentru asigurarea utilităților necesare obiectivului de investiții; Cap. 4 Cheltuieli pentru investiția de baza - 4.1 Construcții si instalații; Cap. 4 Cheltuieli pentru investiția de baza - 4.2 Montaj utilaje, echipamente tehnologice și funcționale; Cap. 4 Cheltuieli pentru investiția de baza - 4.3 Utilaje, echipamente tehnologice şi funcționale care necesită montaj; Cap. 4 Cheltuieli pentru investiția de baza - 4.4 Utilaje, echipamente tehnologice şi funcționale care nu necesită montaj și echipamente de transport; Cap. 4 Cheltuieli pentru investiția de baza - 4.5 Dotări; Cap. 4 Cheltuieli pentru investiția de baza - 4.6 Active necorporale; Cap.5 Alte cheltuieli - 5.1 Organizare de șantier - 5.1.1 - Lucrări de construcții si instalații aferente organizării de șantier; Cap.5 Alte cheltuieli - 5.1 Organizare de șantier - 5.1.2 - Cheltuieli conexe organizării șantierului; Cap.5 Alte cheltuieli - 5.3 Cheltuieli diverse și neprevăzute.
3. **Cheltuieli privind** **Sprijin pentru creșterea capacităţii administrative a autorităților și instituţiilor publice locale/judeţene** în domeniul eficienţei energetice, sub forma unor acțiuni de colaborare interregională, ce pot viza: schimburi de bune practici privind eco-construcțiile, bioclimatul și izolarea clădirilor, integrarea energiei regenerabile în clădiri, sisteme/pachete de eficientă energetică maximală în clădiri și orașe, **în limita a maximum 15.000 lei/proiect**. În cererea de finanţare, solicitantul va justifica care este valoarea adaugată sau care sunt beneficiile semnificative estimate asupra obiectivelor proiectelor depuse, urmare a acţiunilor de colaborare menţionate anterior.
4. **Cheltuielile de informare și publicitate.** ConformHG 907/16, acestea sunt: Cap. 5 Alte cheltuieli - 5.4 Cheltuieli pentru informare şi publicitate. Cheltuielile nu vor putea depasi sumade **10.000 lei.**

In categoria costurilor indirecte se vor include:

**Cheltuieli de implementare,** care includ: a) Managementul de proiect pentru obiectivul de investiții; b) Asistența tehnică din partea proiectantului; c) Dirigenție de șantier și d) Comisioane, cote, taxe, costul creditului. Corespunzător prevederilor HG 907/16, sunt acoperite următoarele: Cap. 3 - 3.6 Organizarea procedurilor de achiziție; Cap. 3 – 3.7. 1. Consultanta pentru obiectivul de investiții; Cap. 3 - 3.8. Asistenta tehnică; Cap.5 - 5.2 Comisioane, cote, taxe, costul creditului.

### **5.3.5 Opțiuni de costuri simplificate. Costuri unitare/sume forfetare și rate forfetare**

Nu se aplica

### **5.3.6 Finanțare nelegată de costuri**

Nu se aplica

## **5.4 Valoarea minimă și maximă eligibilă/nerambursabilă a unui proiect**

**Valoarea totală eligibilă** a cererii de finanțare se încadrează în următoarele limite minime și maxime:

**Valoarea minimă eligibilă/nerambursabilă a unui proiect**

Valoarea minimă eligibilă: 100 000 euro

**Valoarea maximă eligibilă/nerambursabilă a unui proiect**

Valoarea maximă eligibilă: 10 milioane euro

Cursul valutar la care se va calcula încadrarea în respectivele valori minime și maxime este cursul inforeuro valabil in luna iulie 2023. Acest curs va fi utilizat până la semnarea contractului de finanţare.

**NOTĂ:** Criteriul cu privire la valoarea minimă a investiției nu se menține pe perioada de implementare și durabilitate a investiției.

## **5.5 Cuantumul cofinanțării acordate**

Contribuția Programului (FEDR + BS) la finanțarea unei investiții în cadrul apelului de proiecte cu nr. PR SV/1/3A/2.1/2023 este de 98% din valoarea totală eligibilă a investiției, care reprezintă suma cheltuielilor eligibile incluse în proiect, din care buget FEDR 85% și Buget de Stat 13%.”

## **5.6 Durata proiectului**

**Perioada de implementare a activităților proiectului nu trebuie să depășească 31 decembrie 2029*.***

Perioada de implementare a activităților proiectului se referă atât la activitățile realizate înainte de depunerea cererii de finanțare, cât și la activitățile ce urmează a fi realizate după momentul contractării proiectului.

Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități. În conformitate cu Hotărârea Guvernului nr. 873/2022 privind regulile de eligibilitate a cheltuielilor efectuate în cadrul operaţiunilor finanţate în perioada de programare 2021—2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, una dintre condițiile de eligibilitate a cheltuielilor se referă la angajarea și plata cheltuielilor în condiţiile legii între 1 ianuarie 2021 şi 31 decembrie 2029, cu respectarea perioadei de implementare stabilite prin contractul de finanţare.

În cadrul perioadei de implementare a proiectului nu se include perioada legată de procesarea cererii de rambursare finale și efectuarea plății aferente acesteia.

**5.7 Alte cerințe de eligibilitate a proiectului**

**5.7.1 Încadrarea valorii totale eligibile a cererii de finanţare în limitele valorilor minime și maxime pentru Măsura A - Clădiri Publice**

Valoare minimă eligibilă: 100 000 euro

Valoare maximă eligibilă: 10 milioane euro

Cursul valutar la care se va calcula încadrarea în respectivele valori minime și maxime este cursul inforeuro valabil in luna iulie 2023.

Acest curs va fi utilizat până la semnarea contractului de finanţare.

NOTĂ: Criteriul cu privire la valoarea minimă a investiției nu se menține pe perioada de implementare și durabilitate a investiției.

**5.7.2 Respectarea principiilor privind dezvoltarea durabilă, accesibilitatea pentru persoanele cu dizabilități, egalitatea de şanse, de gen și nediscriminarea**

În procesul de pregătire, contractare, implementare şi durabilitate a contractului de finanţare, solicitantul a respectat şi va respecta:

1. legislaţia naţională şi comunitară aplicabilă în domeniul egalităţii de şanse, de gen, nediscriminare, accesibilitate;
2. legislaţia naţională şi comunitară aplicabilă în domeniul dezvoltării durabile, protecţiei mediului şi eficienţei energetice.

În cadrul *Declaraţiei unice (Model A),* solicitantul va declara că va respecta obligaţiile prevăzute în legislaţia comunitară şi naţională în domeniile antementionate.

Prin investițiile finanțate, se va asigura aplicarea principiilor privind egalitatea de șanse între femei și bărbați, interzicerea oricăror acțiuni care au potențialul de a discrimina pe bază de sex, rasă, origine etnică, dizabilitate, vârstă sau orientare sexuală în activitățile legate de realizarea proiectului și respectiv în urma implementării acestuia; interzicerea oricăror acțiuni care contribuie, sub orice formă, la segregare sau excluziune; facilitarea accesului persoanelor cu mobilitate redusă.

Solicitantul va descrie în secțiunea relevantă din cererea de finanțare modul în care sunt respectate obligațiile minime prevăzute de legislația specifică aplicabilă, precum și acțiunile suplimentare (dacă este cazul). Acțiunile suplimentare descrise vor fi luate în considerare și la evaluarea tehnico-financiară a proiectului.

Astfel, solicitantul va detalia cum se asigură accesibilizarea corespunzătoare a spaţiului/infrastructurii obiect al proiectului și facilitarea accesului persoanelor cu mobilitate redusă, cu respectarea prevederilor naţionale şi europene aplicabile în vigoare. Intervențiile sprijinite vor ține cont de principiile și domeniile prioritare promovate prin ***Strategia națională privind drepturile persoanelor cu dizabilități 2021-2027*, inclusiv ale *Convenției ONU privind drepturile persoanelor cu dizabilităţi (CDPD a ONU),******inclusiv a Comentariilor Generale ale CRPD[[10]](#footnote-10)***. De asemenea, solicitantul va descrie modalitatea prin care se asigură respectarea *Cartei drepturilor fundamentale a Uniunii Europene.*

Respectarea obligaţiilor legale în vigoare cu privire la aceste aspecte constituie criteriu de eligibilitate. Verificarea acestor elemente se va realiza în cadrul etapei de evaluare tehnică și financiară. Promovarea unor elemente ce depăşesc minimul legal solicitat va fi punctată suplimentar în cadrul etapei de evaluare tehnică şi financiară, conform menţiunilor din grilă.

Solicitantul de finanţare va declara în cadrul **Declaraţiei unice** că va respecta reglementările europene şi naţionale relevante incidente în domeniul accesibilizării mediului construit pentru persoanele cu dizabilităţi, precum şi reglementările europene şi naţionale relevante incidente privitoare la eficienţa energetică a clădirilor.

**5.7.3 Perioada de construire - clădirea este construită (are lucrările finalizate din punct de vedere fizic) până la 31.12.2000**

Criteriul se verifică în baza informațiilor regăsite în expertiza tehnică a clădirii, asumată de expertul tehnic, din care trebuie să rezulte în mod obligatoriu anul construirii clădirii sau faptul că au fost finalizate lucrările din punct de vedere fizic până la 31.12. 2000.

Expertul tehnic va avea ca baza a menţionării anului construirii clădirii sau a faptul că au fost finalizate lucrările din punct de vedere fizic până la sfârșitul anului 2000 unul sau mai multe din următoarele documente: extras al cărţii tehnice a clădirii, fişa tehnică a clădirii, procesul verbal de recepție la terminarea lucrărilor, sau alt document justificativ din care să rezulte faptul că respectiva clădire a fost construită înainte de 31.12. 2000.

Notă: În cazul lipsei acestor documente, Cartea tehnică ar putea fi reconstituită în conformitate cu Legea 10/1995, cu modificările și completările ulterioare, și *HG 273/1994 privind aprobarea Regulamentului de recepție a lucrărilor de construcții și instalații aferente acestora* și în baza unei expertize tehnice și/sau a altor documente existente (proiect etc.) aflate în posesia beneficiarului sau identificate în arhivă (la proiectant, la solicitant sau în Arhivele Naționale) din care să rezulte faptul că respectiva clădire a fost construită și recepționată înainte de 31.12. 2000.

Pentru acest criteriu, **se va depune expertiza tehnică a clădirii,** asumată de expertul tehnic, din care trebuie să rezulte în mod obligatoriu anul construirii clădirii sau faptul că au fost finalizate lucrările din punct de vedere fizic până la 31.12. 2000. Se va vedea *Declaraţia unică (Model A),* cu indicarea expertizei tehnice ca documentul-suport care certifică acest criteriu.

Celelalte documente menţionate mai sus NU se depun ca anexă la cererea de finanțare.

**5.7.4 Clădirea (componenta) propusă prin prezenta cerere de finanţare nu a mai beneficiat de finanţare publică în ultimii 5 ani înainte de data depunerii cererii de finanţare şi nu beneficiază de fonduri publice din alte surse de finanţare pentru aceleași lucrări de intervenție/activități aferente operațiunii care sunt realizate asupra aceleiași infrastructuri/aceluiași segment de infrastructură, altele decât cele ale solicitantului**

Se va asigura de către solicitant **evitarea dublei finanțări** a lucrărilor de intervenție/activităților care au beneficiat de finanțare publică în ultimii 5 ani/care beneficiază de fonduri publice din alte surse de finanțare și a lucrărilor de intervenție/ activităților aferente operațiunii, propuse prin proiect.

* *Pentru proiectele fără lucrări începute*

În această situaţie, în ultimii 5 ani de dinainte de data depunerii Cererii de Finanţare, clădirea propusă nu a mai beneficiat de finanţare publică pentru aceleași lucrări de intervenție/activități aferente operațiunii, care sunt realizate asupra aceleiași infrastructuri/aceluiași segment de infrastructură, şi nu s-a aflat în perioada de garanţie pentru lucrările de intervenție/activitățile enumerate anterior. Aşadar, solicitantul se va asigura, dacă este cazul, că s-a realizat recepţia finală în cazul acelorași lucrări de intervenție/activități realizate asupra aceleiași infrastructuri/aceluiași segment de infrastructură ca cele propuse prin proiect, înainte de începerea perioadei celor 5 ani.

De asemenea, proiectul propus nu beneficiază în prezent de fonduri publice din alte surse de finanţare, **altele decât cele ale solicitantului**

* *Pentru proiectele cu lucrări începute*

În această  situaţie, în ultimii 5 ani înainte de data emiterii ordinului de începere a contractului de lucrări (emis obligatoriu după data de 1 ianuarie 2021), clădirea propusă nu a mai beneficiat de finanţare publică pentru aceleași lucrări de intervenție/activități aferente operațiunii, care sunt realizate asupra aceleiași infrastructuri/aceluiași segment de infrastructură, şi nu s-a aflat în perioada de garanţie pentru lucrările de intervenție/activitățile enumerate anterior.

După data emiterii ordinului de începere a lucrărilor, lucrările de intervenție/activitățile nu au beneficiat de fonduri publice din alte surse de finanţare, **altele decât cele ale solicitantului**.

* ***Evitarea dublei finanțări***

Ulterior încheierii contractului de finanţare, beneficiarul nu va mai putea primi finanţări din alte programe ale Uniunii pentru aceleaşi activităţi/cheltuieli eligibile ale proiectului depus, sub sancţiunea rezilierii Contractului de finanţare şi a returnării sumelor rambursate.

În vederea evitării dublei finanțări, beneficiarii au obligația declarării pe proprie răspundere a nefinanțării proiectului și în cadrul altor programe ale Uniunii pentru aceleaşi cheltuieli eligibile (a se vedea Model A – la momentul contractării).

Criteriul nu se aplică pentru lucrările de întreținere și reparații curente.

*Se va vedea Declaraţia unică (Model A).* Aspectele se corelează cu informațiile completate în cererea de finanțare.

**5.7.5 Activităţile proiectului se încadrează în obiectivul specific aferent Priorităţii 3, Operaţiunea A - Clădiri Publice, şi în cadrul acţiunilor specifice sprijinite**

Pentru a fi eligibil, proiectul trebuie să se încadreze în obiectivele priorității 3 finanțate prin PR SV Oltenia 2021-2027 și ale obiectivul specific 2.1 reprezentat de „Promovarea măsurilor de eficiență energetică și reducerea emisiilor de gaze cu efect de seră”.

Pentru a fi eligibil proiectul, fiecare componentă (clădire) trebuie să propună lucrări de intervenţii/activități din cadrul măsurilor de tip I însoțite, după caz, de lucrări de investiții/activități din cadrul măsurilor de tip II, în funcţie de măsurile propuse prin auditul energetic. (vezi secțiunea 5.2.2).

Activităţile eligibile (secțiunea 5.2.2) propuse în cadrul cererilor de finanțare reprezintă obligaţii contractuale ce vor fi monitorizate pe parcursul implementării proiectului şi după finalizarea implementării acestuia.

**5.7.6 Clădirea expertizată tehnic, conform regrelementărilor tehnice în vigoare, nu este încadrată, prin raport de expertiză tehnică, în clasa I de risc seismic, respectiv clădire cu susceptibilitate**

**de prăbușire, totală sau parțială, la acțiunea cutremurului, sau în clasa II de risc seismic,respectiv clădire susceptibilă de avariere majoră la acțiunea cutremurului, care poate pune în pericol siguranța utilizatorilor, dar la care prăbușirea totală sau parțială este puțin probabilă.**

**Prin excepție, pot fi depuse și clădiri aflate în clasa II de risc seismic, pentru care prin expertiza**

**tehnică vor fi propuse lucrări de consolidare, astfel încât la finalizarea implementării proiectului clădirea va fi încadrată cel putin in clasa III de risc seismic. Cheltuielile specifice aferente vor fi introduse în categoria cheltuielilor conexe (maximum 15% din cheltuielile eligibile aferente investiției de bază). Diferența, unde este cazul, va fi suportată de către beneficiar ca și cheltuială neeligibilă.Intervențiile propuse pentru clădire conduc la o reducere a consumului anual de energie primară, precum și a emisiilor de CO2 de peste 60%, în comparație cu starea de pre-renovare (condiția se menține inclusiv pentru clădirile publice de patrimoniu)**

**În cazul în care, în urma implementării proiectului, clădirea nu se va incadra în clasa III de risc seismic, contractului de finanțare va fi reziliat cu obligativitatea restituirii integrală a cheltuielilor.**

*Notă: Se va avea în vedere că* în cazul clădirilor aparținând integral domeniului public sau privat al statului sau al unităților administrativ-teritoriale, la care lucrările de intervenție sunt însoțite de lucrări de reparații capitale, tipul și anvergura lucrărilor de intervenție se stabilesc astfel încât, după efectuarea acestora, clădirea să poate fi încadrată în clasa de risc seismic RsIV, conform art. 5 din sub-capitolul 3.3 - *Necesitatea lucrărilor de intervenție* al *Codului de proiectare seismică — Partea a III-a — Prevederi pentru evaluarea seismică a clădirilor existente, indicativ P 100-3/2019*.

*Se va vedea Declaraţia unică (Model A la ghid) și informațiile prezentate în documentația tehnică/tehnico-economică* și cererea de finanțare*.*

**5.7.7 Intervențiile propuse pentru clădire conduc la o reducere a consumului anual de energie primară, precum și a emisiilor de CO2 de peste 60%, în comparație cu starea de pre-renovare (condiția se menține inclusiv pentru clădirile publice de patrimoniu)**

Din Raportul de audit energetic, care cuprinde fişa de analiză termică şi energetică, expertiza energetică, certificatul de performanţă energetică, măsuri recomandate și analiza tehnico-economică a acestora, rezultă prin intervențiile propuse, **reducerea de peste 60% a consumului de energie primară, precum și a emisiilor de CO2,** în comparație cu starea de pre-renovare. PR SV Oltenia 2021-2027 va sprijini **renovarea aprofundată a clădirilor publice** existente din mediul urban și rural. În general, „renovarea aprofundată” ar trebui să aibă ca rezultat atât eficiența energetică, cât și eficiența în reducerea gazelor cu efect de seră.

Astfel, nu sunt eligibile clădirile care după renovare propun o reducere a consumului de energie primară respectiv a emisiilor de CO2 care nu depășesc pragul de 60%, comparativ cu starea de pre-renovare.

*Aspectele se corelează cu informațiile completate în cererea de finanțare.*

**5.7.8** **Proiectul propus spre finanţare trebuie să nu fie încheiat în mod fizic sau implementat integral înainte de depunerea cererii de finanţare în cadrul PR SV Oltenia 2021-2027, indiferent dacă toate plăţile aferente au fost realizate sau nu de beneficiar (art.63 (6) din Regulamnetul (UE) nr. 2021/1060 al Parmanetului European și al Consiliului).**

Nu sunt eligibile investiţiile care au fost finalizate din punct de vedere fizic (ex. a fost efectuată recepţia la terminarea lucrărilor) până la momentul depunerii cererii de finanţare.

Sunt eligibile proiecte pentru care contracte de lucrări au fost încheiate după data de 01.01.2021, în condiţiile enunţate în prezentul punct.

Recepția la terminarea lucrărilor poate fi făcută și în perioada cuprinsă între data depunerii cererii de finanțare și data semnării contractului de finanțare, în condițiile respectării prevederilor Regulamentul (UE) nr. 2021/1060 al Parlamentului European și al Consiliului , mai sus-menționate, și în măsura în care amânarea recepției s-a făcut cu respectarea prevederilor contractului de lucrări și a legislației specifice în domeniul recepției lucrărilor de construcții (Regulamentul din 14 iunie 1994 de recepție a lucrărilor de construcții și instalații aferente acestora, aprobat prin Hotărârea Guvernului nr. 273/1994, cu modificările și completările ulterioare).

Recepția la terminarea lucrărilor nu trebuie amânată în afara termenului contractual și/sau legal în scopul încadrării în condițiile de eligibilitate prevăzute de Ghidul solicitantului, fapt care poate conduce la încălcarea prevederilor reglementate prin Regulamentul (UE) nr. 2021/1060 al Parlamentului European și al Consiliului, a legislației naționale în domeniul lucrărilor de construcție, precum și a principiului tratamentului egal și nediscriminatoriu în raport cu solicitanții de finanțare.

Se va evita situația în care deși recepția la terminarea lucrărilor să nu fi fost realizată, investiția să fi fost încheiată în mod fizic sau implementată integral.

Aspectele sunt asumate prin *Declaraţia unică (Model A)* din cadrul prezentului document).

*Aspectele se corelează cu informațiile completate în cererea de finanțare.*

**5.7.9 Clădirea nu este o construcție cu caracter provizoriu prevăzută a fi utilizată pe o perioadă de până la 2 ani, nu este clădire industrială, nu este atelier sau clădire din domeniul agricol, clădirea publică nu este utilizată\*/ destinată a fi utilizată mai puțin de 4 luni pe an**

\* în ultimul an calendaristic înainte de depunerea cererii de finanțare

*Aspectele sunt asumate prin Declaraţia Unică (Model A) din cadrul prezentului ghid și se corelează cu informațiile completate în cererea de finanțare.*

**5.7.10 Clădirea nu este din tipul clădirilor de locuit colective sau asimilate acestora, cu excepția:**

* penitenciarelor,
* centrelor de cazare a străinilor luați în custodie publică (OUG nr. 194/2002 privind regimul străinilor, cu modificările și completările ulterioare, și Legea nr. 122/2006 privind azilul în România, cu modificările și completările ulterioare),
* centrelor de primire și cazare pentru solicitanții de azil și persoane care au primit o formă de protecție în România (HG nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, cu modificările și completările ulterioare),
* căminelor aferente instituțiilor de învățământ.

Notă: **Nu se vor sprijini investiții în facilități de îngrijire rezidențiale.**

Nu sunt eligibile clădirile cu caracter rezidențial, cu excepția celor mai sus-menționate (de exemplu, clădirile de tipul centrelor rezidențiale în cadrul cărora sunt furnizate servicii sociale care presupun cazarea persoanelor cu dizabilități sau a copiilor separați temporar sau definitiv de părinți nu sunt eligibile în cadrul acestui apel de proiecte).

Notă: Clădirile cu caracter rezidențial menționate în cadrul prezentului criteriu nu se vor include implicit în *categoria clădirilor de locuit colective sau asimilate acestora* din perspectiva *Consumului anual specific de energie primară* și al *Emisiilor echivalent CO2* (a se vedea Anexa IV.1 la ghid).

*Aspectele sunt verificate în Documentele statutare ale solicitanților și, daca e cazul, ale partenerilor*.

*Aspectele sunt asumate prin Declaraţia unică (Model A) din cadrul prezentului ghid. Aspectele se corelează cu informațiile completate în cererea de finanțare.*

**5.7.11 Clădirea este independentă structural, cu o suprafaţă utilă totală mai mare de 250 m²**

În cazul a două corpuri de clădire/tronsoane alăturate/alipite, care sunt tratate în expertiza tehnică ca două corpuri de clădire/tronsoane independente unul față de celălalt din punct de vedere al structurii de rezistență (cu sistem structural distinct), cele două corpuri de clădire/tronsoane vor fi tratate în cadrul cererii de finanțare ca două componente distincte.

*Aspectele sunt asumate prin Declaraţia unică (Model A) din cadrul prezentul ghid și sunt verificate cu informațiile prezentate în documentația tehnică/tehnico-economică.*

*Aspectele se corelează cu informațiile completate în cererea de finanțare*.

**5.7.12 Proiectul nu vizează doar o unitate de clădire (o zonă/ o parte a clădirii, un etaj sau un apartament dintr-o clădire, chiar dacă aceasta/acesta este concepută/conceput sau modificată/modificat pentru a fi utilizată/utilizat separat)**

Componenta va cuprinde întreaga clădire. Auditul energetic se va realiza pentru întreaga clădire (de exemplu, pentru clădirea spitalului), cu fundamentarea corespunzătoare a soluției tehnice în cadrul documentației tehnico-economice, și nu se va realiza doar pentru o unitate de clădire (de exemplu, nu se va realiza doar pentru etajele superioare ale spitalului, chiar și în condițiile în care ambulatoriul spitalului, aflat la parter, a beneficiat de măsuri de creștere a eficienței energetice prin alte programe/fonduri).

Soluția tehnică propusă prin raportul de audit energetic la nivelul întregii clădiri va ține cont de eventualele lucrări de intervenție/activități care au fost deja realizate asupra clădirii și va propune măsuri corespunzătoare de creștere a eficienței energetice (putând fi propuse, după caz, inclusiv măsuri la nivelul ambulatoriului spitalului, altele decât cele finanțate anterior).

Se va avea în vedere totodată asigurarea respectării criteriului nr. 2 din secțiunea 5.2.1 din prezentul document.

*Aspectele sunt verificate cu informațiile prezentate în documentația tehnică/tehnico-economică.*

*Se va vedea Declaraţia unică (Model A) la prezentul ghid.*

*Aspectele se corelează cu informațiile completate în cererea de finanțare.*

**5.7.13 În cazul în care anumite suprafețe din terenul aferent imobilului au fost închiriate/date în folosință gratuită/ concesionate unor persoane juridice, este îndeplinită condiția ca respectivele limite ale dreptului de proprietate să nu fie incompatibile cu realizarea activităților/implementarea proiectului.**

*Se va vedea Declaraţia unică (Model A) la prezentul document, coroborată cu documentele de proprietate relevante.*

**5.7.14 În cazul în care în clădire există spații/unități de clădire închiriate/date în folosință gratuită/concesionate unor persoane juridice, sunt îndeplinite următoarele condiții:**

* Ocupanții (persoanele juridice) trebuie să fi fost selectați printr-o procedură transparentă și nediscriminatorie, conform legislației în vigoare

Se va vedea *Declaraţia unică (Model A)* la prezentul document.

* Suprafața utilă aferentă acestor spații/unități de clădire nu depășește 10% din suprafața totală utilă a clădirii.

Se va vedea *Declaraţia unică (Model A)* la prezentul document, coroborată cu informaţiile din extrasele de carte funciară.

* Este atașată Declaraţia ocupantului (persoana juridică, care a închiriat/a primit în folosință gratuită/a obținut în concesiune spații/unități de clădire) prin care îşi exprimă acordul ca Solicitantul să realizeze investiția.
* (unde e cazul) În cazul în care într-o clădire sunt mai multe spații/ unități de clădire închiriate/date în folosință gratuită/concesionate, în condițiile enunțate mai sus, se va întocmi un Tabel centralizator al acestor ocupanți la nivel de clădire, în care se vor menționa informațiile de mai sus, inclusiv suprafața totală utilă a clădirii (mp) și suprafața utilă a acestor spații/unități de clădire (mp și %). Suprafața utilă cumulată aferentă acestor spații/unități de clădire nu depășește 10% din suprafața totală utilă a clădirii.

Condițiile de mai sus nu sunt aplicabile în cazul persoanelor juridice care au închiriat/au primit în folosință gratuită/ au obținut în concesiune spații/unități de clădire pentru a fi utilizate pe o durată limitată în cursul unei zile/săptămâni/luni în vederea desfășurării unor activități sportive, culturale, educaționale sau recreative. În cazul acestor persoane juridice sunt îndeplinite următoarele condiții:

* Ocupanții (persoanele juridice) trebuie să fi fost selectați printr-o procedură transparentă și nediscriminatorie, conform legislației în vigoare

Se va vedea *Declaraţia unică (Model A)* la prezentul ghid.

* Activitatea desfășurată de persoanele juridice respective nu afectează activitatea principală/funcțiunea clădirii publice.

Se va vedea *Declaraţia unică (Model A*) la prezentul ghid.

Notă: Persoanele juridice mai sus-menționate sunt persoane juridice care nu se încadrează în categoriile solicitanților sau ocupanților eligibili (conform secțiunii 5, 5.1).

**5.7.15 Proiectul nu intră sub incidenţa ajutorului de stat sau în cadrul acestuia nu sunt identificate elemente de natura ajutorului de stat**

Se va vedea și *Declaraţia unică (Model A)* din cadrul prezentului document. Se va verifica în etapa de contractare.

Proiectele ce prevăd activităţi care intră sub incidenţa ajutorului de stat vor fi respinse de la finanţare.

**5.7.16 Proiectul respectă principiul DNSH**

În linie cu RDC, proiectele sprijinite trebuie să cuprindă activități care respectă standardele și prioritățile Uniunii în materie de climă și mediu și **care nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852 al Parlamentului European și al Consiliului**, respectiv: *atenuarea schimbărilor climatice*, *adaptarea la schimbările climatice*, *utilizarea durabilă și protejarea resurselor de apă și a celor marine*, *economia circulară*, *prevenirea și controlul poluării* și *protecția și refacerea biodiversității și a ecosistemelor*.

Verificarea respectării principiului DNSH la nivelul Programul Regional s-a făcut în faza de elaborare a programului pe baza unei analize ce a constat în evaluarea celor șase obiective de mediu, așa cum sunt interpretate la art. 17 din Regulamentul (UE) 852/2020, pentru fiecare acțiune indicativă cuprinsă în Programul Regional Sud-Vest Oltenia 2021-2027, conform metodologiei prezentată în Comunicarea Comisiei 1054/12.02.2021 - Orientări tehnice privind aplicarea principiului de „a nu aduce prejudicii semnificative”.

Respectarea principiului DNSH în cadrul proiectelor ce vor fi finanțate se verifică în etapa de selecție prin introducerea unui criteriu de eligibilitate a proiectului și activităților, criteriu care va fi probat și evaluat în evaluarea tehnică și financiară de către un evaluator care deține expertiză de specialitate în domeniul mediului. Acest criteriu se referă la includerea în documentația tehnică, dacă este cazul, a măsurilor identificate în analiza efectuată la nivelul Programului Regional Sud-Vest Oltenia 2021-2027, respectiv a:

* măsurilor de adaptare la schimbările climatice a infrastructurii vizate, cu respectarea legislației in vigoare (obiectivul de mediu *adaptarea la schimbările climatice*);
* măsurilor privind atenuarea emisiilor GES, cu respectarea legislației in vigoare (obiectivul de mediu *atenuarea schimbărilor climatice*);
* măsurilor de limitare a generării deseurilor, precum și solutiilor de reutilizare, reciclare și valorificare a deșeurilor rezultate în procesul de execuție, cu respectarea legislației in vigoare (obiectivul de mediu *economia circulară*);
* măsurilor de reducere a emisiei poluanților în aer și/sau în apă și/sau în sol, cu respectarea legislației in vigoare (obiectivul de mediu *prevenirea și controlul poluării*);
* măsurilor privind utilizarea durabilă și protejarea resurselor de apă, cu respectarea legislației in vigoare (obiectivul de mediu *utilizarea durabilă și protejarea resurselor de apă și a celor marine*);
* măsurilor privind protecția și refacerea biodiversității și a ecosistemelor, cu respectarea legislației in vigoare (obiectivul de mediu *protecția și refacerea biodiversității și a ecosistemelor)*.

(vezi Anexa - Extras Analiza DNSH PR SVO - operațiunea Investiții în eficiență energetică)

**5.7.17 Proiectul asigură imunizarea la schimbările climatice**

Investițiile în infrastructură care au o durată de viață preconizată de cel puțin cinci ani trebuie să demonstreze imunizarea față de schimbările climatice în conformitate cu cerințele din *Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01)* (<https://op.europa.eu/en/publication-detail/-/publication/23a24b21-16d0-11ec-b4fe-01aa75ed71a1/language-en>)

Imunizarea la schimbările climatice este un proces care integrează măsurile de *atenuare* a schimbărilor climatice și măsurile de *adaptare* la schimbările climatice în dezvoltarea proiectelor de infrastructură.

Aceasta presupune:

1. *In etapa analizei de opțiuni* - integrarea in analiza si decizia asupra opțiunii preferate (pe lângă considerentele tehnice, economice, de mediu, etc.) si a considerentele legate de impactul opțiunilor din punctul de vedere al (i) atenuării si (ii) vulnerabilității fata de schimbările climatice;
2. *In etapa detalierii/proiectării opțiunii preferate* – integrarea masurilor adecvate pentru (i) atenuarea si (ii) adaptarea (in măsura in care este necesara) la schimbările climatice.

Prin urmare aceste aspecte vor fi integrate în Studiul de Fezabilitate, precum și în acordul/avizul de mediu și autorizațiile de construcție*.*

**Imunizarea față de schimbările climatice – realizată în cadrul Studiului de Fezabilitate**

Etapele ce trebuie parcurse sunt:

**I. Atenuarea (neutralitatea climatica)**

(a) **Faza 1. Examinare/Încadrarea** Scopul acestei etape este evaluarea impactului proiectului asupra emisiilor de GES. Dacă proiectul nu necesită o evaluare a amprentei de carbon, se prezinta analiza aferentă în mod succint într-o declarație privind examinarea neutralității climatice.

(b) **Faza 2. Analiza detaliată**

Dacă proiectul necesită o evaluare a amprentei de carbon precum se va urmări reducerea emisiilor GES cât de mult posibil încă din etapa de concepere/proiectare a investiției. Aceasta presupune:

* Integrarea principiilor de eficienta energetica si de reducere a emisiilor in conceperea si proiectarea investiției.
* Calcularea emisiilor GES generate de proiect si compararea cu limitele de încadrare (screening) absolute (total emisii) si relative (diferența dintre situația cu proiect si situația fără proiect/scenariul de referința).
* Calcularea valorii monetare a emisiilor pe baza valorilor CO2 aplicabile.

**II. Adaptarea (reziliența la schimbările climatice)**

**(a) Faza 1. Examinare/Încadrarea**

1. *Analiza de senzitivitate*

Scopul analizei de senzitivitate este identificarea riscurilor climatice care sunt relevante pentru *tipul* respectiv de proiect, indiferent de localizarea acestuia.

Această analiză a proiectului se va realiza la diverse riscuri generate de schimbările climatice (temperatura anuală/sezonieră/lunară; valorile extreme ale temperaturilor – frecvență și magnitudine, media anuală/sezonieră/lunară a căderilor de ploaie – frecvență și magnitudine, viteza medie și maximă a vântului, umiditatea radiația solară), precum și la riscurile secundare (nivelul mării, temperatura apei/mării, disponibilitatea apei, frecvența furtunilor, inundații, furtunile de nisip, eroziunea costieră și eroziunea solului / alunecările de teren / avalanșe, salinitatea solului, calitatea aerului, incendiile de păduri, efectul încălzirii urbane, majorarea perioadei anotimpurilor).

Analiza de senzitivitate, care poate fi ridicată, medie sau inexistentă și trebuie realizată din următoarele patru perspective:

* Senzitivitatea activelor
* Senzitivitatea intrărilor (apă, energie, altele)
* Senzitivitatea ieșirilor (produselor, pieței, cererii consumatorilor)
* Senzitivitatea conexiunilor de transport etc.

Dacă analiza de senzitivitate indică un nivel ridicat sau mediu asupra unei dintre cele patru perspective, se trece la evaluarea expunerii la riscurile respective și la analiza finală de vulnerabilitate.

1. *Evaluarea expunerii la riscuri*

Scopul analizei de expunere este identificarea riscurilor care sunt relevante pentru *locația* proiectului (indiferent de tipul investiției). Aceasta se realizează atât pe baza datelor spațiale disponibile privind situația actuală și datele istorice privind riscurile pentru care a fost stabilită necesitatea acestei evaluări, ca de ex.: hărți privind riscul la inundații, hărțile privind temperaturile extreme sau valurile de căldură, hărțile privind riscul la furtuni etc., cât și pe modele de proiecție a evoluției viitoare pentru riscurile analizate pe durata de viață a proiectului (30 – 50 de ani). Pentru modelele utilizate se vor prezenta și incertitudinile privind modelarea (modelele de temperatură, precipitații, emisii, hidrologice etc.). Este important ca în etapele de prefezabilitate, alegerea locației proiectului și fezabilitatea să fie luate în considerare aceleași modele pentru a asigura consecvența în abordare.

1. *Analiza de vulnerabilitate*

Scopul analizei de vulnerabilitate este identificarea potențialelor riscuri semnificative si se realizează prin combinarea gradului de senzitivitate (S) cu gradul de expunere (E), în cadrul unei matrice pentru fiecare risc (V=S\*E), care stabilește nivelul de vulnerabilitate (scăzut, mediu sau mare).

**(b) Faza 2. Analiza detaliată de risc - Analiza detaliată depinde de rezultatul fazei de examinare**

1. *Probabilitatea*

Scopul acestei etape de analiza este de a evalua cat probabilitatea ca riscurile climatice identificate sa aibă loc in timpul duratei de viață a proiectului – pe baza datelor statistice existente, a prognozelor si experienței experților.

Aceasta se va realiza pentru riscurile identificate în primele trei etape pentru care proiectul are un nivel ridicat sau mediu de vulnerabilitate. Evaluarea riscurilor permite aprofundarea relației „cauze-efecte” între riscuri și componentele proiectului (tehnice, sociale, ecologice, financiare etc.). Analiza de risc de înalt nivel implică o analiza calitativă a riscurilor și analiza detaliată a riscurilor, respectiv o analiză cantitativă, bazată pe modelare.

1. *Impactul*

Această parte a evaluării riscurilor analizează *consecințele* în cazul în care apare pericolul climatic identificat. Acest lucru ar trebui evaluat pe o scară a impactului per pericol. Acest lucru este, de asemenea, cunoscut sub numele de severitate sau magnitudine. Consecințele se referă, în general, la activele fizice și operațiunile, sănătatea și siguranța, impactul asupra mediului, impactul social, impactul asupra accesibilității pentru persoanele cu handicap, implicațiile financiare și riscul reputațional. Evaluarea poate fi necesară pentru a acoperi capacitatea de adaptare a sistemului în care funcționează proiectul.

1. *Riscul*

După evaluarea probabilității și a impactului fiecărui pericol, nivelul de semnificație al fiecărui risc potențial poate fi estimat prin *combinarea celor doi factori*. Riscurile pot fi prezentate într-o matrice de risc (ca parte a evaluării globale a riscului proiectului) pentru a identifica riscurile potențiale cele mai semnificative și cele în care trebuie luate măsuri de adaptare.

1. *Măsuri de adaptare*

În cazul în care evaluarea riscurilor concluzionează că există riscuri climatice semnificative pentru proiect, riscurile trebuie gestionate și reduse la un nivel acceptabil. Pentru fiecare risc semnificativ identificat, ar trebui evaluate măsuri de adaptare specifice. Măsurile preferate ar trebui apoi integrate în conceperea proiectului și/sau în funcționarea acestuia în vederea îmbunătățirii rezilienței la schimbările climatice.

Adaptarea va implica adesea adoptarea unei combinații de măsuri structurale și nestructurale:

* Măsurile structurale includ modificarea proiectării sau specificării activelor fizice și a infrastructurii sau adoptarea de soluții alternative sau îmbunătățite.
* Măsurile nestructurale includ amenajarea teritoriului, programe îmbunătățite de monitorizare sau de răspuns în situații de urgență, activități de formare a personalului și de transfer de competențe, dezvoltarea unor cadre strategice sau corporative de evaluare a riscurilor climatice, soluții financiare, cum ar fi asigurarea împotriva eșecului lanțului de aprovizionare sau servicii alternative. De asemenea, ar putea fi oportun să se ia în considerare măsuri flexibile/adaptive, cum ar fi monitorizarea situației și punerea în aplicare a unor măsuri fizice numai atunci când situația atinge un prag critic (sau luarea în considerare a căilor de adaptare). Această opțiune poate fi utilă în special atunci când previziunile climatice indică niveluri ridicate de incertitudine. Monitorizarea ar trebui integrată în procesele de gestionare a infrastructurii.

Costul măsurilor de adaptare va fi reflectat în proiect inclusiv (acolo unde este cazul) în analiza cost-beneficiu.

Analiza celor doua aspecte - atenuare si adaptare - se face in doi pasi (examinare si analiza detaliata, daca e cazul) si se finalizeaza printr-o documentatie: documentatia examinarii privind atenuarea (neutralitatea)/adaptarea (rezilienta) la schimbarile climatice (faza de examinare) sau documentatia privind imunizarea la schimbarile climatice din perspectiva asigurarii atenuarii/adaptarii. Pe baza acestor documentatii se realizeaza documentatia consolidata privind examinarea din perspectiva schimbarilor climatice/imunizarea la schimbarile climatice.

**Imunizarea față de schimbările climatice – realizată ex-post elaborării Studiului de Fezabilitate**

Comunicarea Comisiei face referire atât la proiectele pregătite de la data publicării inițiale de către Comisia Europeană, cât și la proiectele de infrastructură a căror pregătire a fost realizată înainte/în paralel cu emiterea acestor orientări (*ex. Proiectele care au finalizat evaluarea impactului asupra mediului (EIM) și care au primit aprobarea de dezvoltare cel târziu la sfârșitul anului 2021, au încheiat acordurile de finanțare necesare (inclusiv pentru finanțare din partea UE) și care vor începe lucrările de construcție cel târziu în 2022 sunt încurajate ferm să asigure o imunizare la schimbările climatice în conformitate cu aceste orientări.)*

Astfel, pentru proiectele care au fost pregătite în cursul anului 2021, iar studiul de fezabilitate a fost deja finalizat fără a integra aceste cerințe, se va realiza *Analiza privind imunizarea față de schimbările climatice,* document separat anexă la cererea de finanțare. Acest document va include etapele prezentate mai sus și va prezenta, dacă este cazul, eventualele modificări/completări fata de studiul de fezabilitate/analiza cost-beneficiu pentru integrarea măsurilor și/sau a costurilor de adaptare.

**Imunizarea față de schimbările climatice – în implementare și operare a investițiilor**

Imunizarea infrastructurii finanțate la schimbări climatice, respectiv adaptarea la schimbările climatice și atenuarea efectelor acestora și rezistența în fața dezastrelor va fi monitorizată și pe durata implementării proiectelor, iar exploatarea și întreținerea investițiilor se va face astfel încât să asigure durabilitatea infrastructurii și standardul serviciilor cu abordarea adecvată a riscurilor climatice. Pe durata exploatării infrastructura creată trebuie monitorizată eficient și eficace din perspectiva evenimentelor climatice.

**5.7.18 Clădirea publică/clădirile publice pentru care se solicită finanțare a/au fost utilizată/e în anul anterior depunerii cererii de finanțare**

Se va include în declarația unică.

**5.7.19 Sunt neeligibile proiectele (cererile de finanțare) care implică :**

- numai lucrări care nu se supun autorizării;

- numai dotarea.

# 6. INDICATORI DE ETAPĂ

Indicatorii de etapă reprezintă repere cantitative, valorice sau calitative faţă de care este monitorizat şi evaluat, într-o manieră obiectivă şi transparentă, progresul implementării unui proiect.

În funcție de specificul proiectelor, indicatorii de etapă sunt:

a) realizarea unor activităţi sau subactivităţi din proiect,

b) atingerea unor stadii de implementare sau de execuţie tehnică prestabilite

c) atingerea unor stadii de implementare financiară prestabilite

d) stadii sau valori intermediare ale indicatorilor de realizare;

Indicatorii de etapă se vor regăsi în cadrul Planului de monitorizare a proiectului, și se vor monitoriza de către autoritatea de management pe parcursul implementării proiectului.

Indicatorii de etapă se corelează cu activitatea de bază declarată de beneficiar în cererea de finanţare, precum şi cu rezultatele așteptate ale proiectului.

În cadrul **Anexei IX** la prezentul ghid sunt detaliați indicatorii care pot fi selectați de către un solicitant de finanțare, modalitatea de validare a acestora de către AM PR SV în implementare, termenul maxim de realizare, documentele/dovezile care probează îndeplinirea indicatorilor și măsurile de monitorizare consolidată propuse de AM PR SV în cazul neîndeplinirii acestora în conformitate cu Planul de monitorizare asumat în contract.

Indicatorii de etapă fac obiectul monitorizării de către AM PR SV și, în situația nerealizării acestora, AM PR SV adoptă și implementează, în funcție de riscurile identificate, acțiuni și măsuri de monitorizare consolidată.

Cu excepția primului indicator de etapă, în cazul neîndeplinirii celorlalți indicatori de etapă la termenele prevăzute în planul de monitorizare, actualizat prin actele adiționale aprobate, în completarea acțiunilor și măsurilor consolidate de monitorizare, AM PR SV poate aplica, în funcție de analiza riscurilor identificate, în condițiile prevăzute în contractul de finanțare, următoarele măsuri:

a) întreruperea termenului de plată pentru cererile de plată/cererile de prefinanțare/cererile de rambursare până la îndeplinirea indicatorului de etapă, cu condiția ca îndeplinirea indicatorului să survină în perioada prevăzută la art. 74 alin. (1) lit. b din Regulamentul (UE) 2021/1.060, cu modificările și completările ulterioare;

b) respingerea, în tot sau în parte, a cererii de plată/cererii de prefinanțare/cererii de rambursare, în condițiile art. 25 alin. (5) din Ordonanța de urgență a Guvernului nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a);

c) aplicarea unor penalități de întârziere, stabilite ca procent din valoarea cererii de plată/cererii de prefinanțare/cererii de rambursare, în funcție de valoarea resurselor financiare prevăzute pentru îndeplinirea indicatorului de etapă raportat la valoarea respectivei cereri sau ca procent în limita a 5% din valoarea eligibilă a contractului de finanțare, în situația neîndeplinirii a 3 indicatori de etapă consecutivi din motive imputabile beneficiarului/liderului de parteneriat și/sau partenerilor;

d) suspendarea implementării proiectului, până la încetarea cauzelor obiective care afectează derularea activităților și atingerea indicatorilor de etapă;

e) rezilierea contractului AM PR SV;

f) alte măsuri specifice prevăzute de AM PR SV în contractul de finanțare.

În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului/liderului de parteneriat și/sau partenerilor acestuia, precum și în situația unor întârzieri semnificative în îndeplinirea indicatorilor de etapă care afectează substanțial sau fac imposibilă realizarea obiectivelor și atingerea rezultatelor proiectului asumate prin contractul, AM PR SV poate proceda la rezilierea contractului de finanțare potrivit prevederilor art. 37 și 38 din Ordonanța de urgență a Guvernului nr. 133/2021 și recuperarea sumelor deja plătite beneficiarului.

**7.** **COMPLETAREA ȘI DEPUNEREA CERERILOR DE FINANȚARE**

## **7.1. Completarea formularului cererii**

Cererea de finanțare este compusă din:

* **Cererea de finanțare:** ale cărei secțiuni se completează exclusiv în aplicația electronică MySMIS2021/SMIS2021+. Anexa II la prezentul ghid prezintă aceste secțiuni și include instrucțiuni, recomandări și clarificări privind modul de completare. Aceste detalii sunt disponibile inclusiv în cadrul aplicației MySMIS2021/SMIS2021+, la completarea fiecărei secțiuni în parte.
* **Anexele la cererea de finanțare:** Toate aceste documente vor fi încărcate în MySMIS2021/SMIS2021+, în format PDF, prin semnarea digitală, cu semnatură certificată electronică extinsă de către reprezentantul legal al solicitantului.

Pentru unele din anexele enumerate mai jos, acest ghid conține modele standard (ex. declarația unică) sau anexe/modele recomandate/orientative.

Celelalte documente (ex. documentația tehnico-economică) vor fi scanate, salvate în format pdf, semnate digital și încărcate în sistemul informatic MySMIS2021/SMIS2021+, la completarea cererii de finanțare.

Documentele încărcate în aplicația MySMIS2021/SMIS2021+, ca parte integrantă a cererii de finanțare, trebuie să fie lizibile și complete. Se recomandă așadar o atenție sporită la scanarea anumitor documente (ex. planșe, schițe, tabele) de dimensiuni mari, sau care necesită o rezoluție adecvată pentru a asigura lizibilitatea.

Completarea corectă și completă a tuturor secțiunilor din cererea de finanțare, precum și anexarea tuturor documentelor solicitate este primul pas în menținerea cererii de finanțare în procesul de verificare, evaluare și selecție.

Unele anexe sunt solicitate la momentul depunerii cererii de finanțare (a se vedea secţiunea 7.4), iar altele la momentul contractării (secţiunea 7.6). Acestea fac parte integrantă din cererea de finanțare.

## **7.2 Limba utilizată în completarea cererii de finanțare**

Limba utilizată în completarea cererii de finanțare este limba română.

## **7.3 Metodolgia de justificare și detaliere a bugetului cererii de finanțare**

Completarea bugetului cererii de finanțare se va face conform prevederilor prezentului ghid, inclusiv a anexelor la acesta.

|  |  |
| --- | --- |
|  | **Atenţie!**  Corectitudinea, coerența documentelor și informațiilor financiare precum și justificarea acestora este esențială în procesul de evaluare și selecție. |

De asemenea, se va lua în calcul contribuţia proprie a solicitantului la realizarea proiectului, care reprezintă diferenţa dintre valoarea totală a proiectului şi valoarea finanţării nerambursabile acordate.

Solicitanții trebuie să asigure o cofinanțare a proiectului la cheltuielile eligibile, precum și contribuţia la cheltuielile neeligibile ale acestuia. În plus, solicitantul va suporta în totalitate cheltuielile neeligibile ale proiectului.

Contribuţia proprie a beneficiarului poate proveni din surse proprii, credite bancare negarantate/garantate de stat, contribuţia altor organisme ale statului sau alte surse private.

|  |  |
| --- | --- |
|  | Dacă pe parcursul implementării proiectelor vor fi înregistrate economii, acestea vor putea fi utilizate în cadrul aceluiași proiect numai cu respectarea prevederilor contractuale. Noţiunea de economii este definită în cadrul contractelor de finanţare. |

Pentru mai multe detalii a se va consulta și formatul standard al contractului de finanțare.

ATENȚIE!

*Bugetul cererii de finanțare va fi corelat cu informațiile cuprinse în cadrul devizelor aferente celei mai recente documentații anexate la cererea de finanțare: SF/DALI/PT/contract de lucrări/furnizare încheiat.*

## **7.4. Anexe și documente obligatorii la depunerea cererii**

Anexele se depun, la fel ca cererea de finanțare, sub semnatura electronică extinsă.

Anexe obligatorii la depunerea cererii de finanțare sunt:

**1.** **Declaratia unică (Model A)**

**2.** **Documente privind identificarea reprezentantului legal al solicitantului şi, dacă e cazul, pentru reprezentanţii legali ai partenerilor**

Pentru reprezentantul legal al solicitantului şi dacă e cazul, pentru reprezentanţii legali ai liderului de parteneriat/partenerilor se va anexa în mod obligatoriu la cererea de finanțare o copie după un document de identificare (în termen de valabilitate).

Datele din documentul/documentele de identificare trebuie să fie aceleași cu cele menționate în cadrul cererii de finanțare la secțiunea privind identificarea reprezentantului legal.

**3. Expertiza tehnică a clădirii (pentru fiecare componentă/clădire în parte)**

Expertiza tehnică se realizează pentru analiza structurii de rezistenţă a imobilului din punctul de vedere al asigurării cerinţei esentiale "rezistenţa mecanică şi stabilitate".

Expertiza tehnică va confirma că imobilul nu este încadrat în clasa I de risc seismic, respectiv clădiri cu susceptibilitate de prăbușire, totală sau parțială, la acțiunea cutremurului, sau în clasa II de risc seismic, respectiv clădire susceptibilă de avariere majoră la acțiunea cutremurului, care poate pune în pericol siguranța utilizatorilor, dar la care prăbușirea totală sau parțială este puțin probabilă.

Prin excepție, pentru clădirile aflate în clasa II de risc seismic, prin expertiza tehnică vor fi propuse lucrări de consolidare, astfel încât la finalizarea implementării proiectului clădirea va fi încadrată cel puțin în clasa III de risc seismic, conform art. 4 din sub-capitolul 3.3 - *Necesitatea lucrărilor de intervenție* al *Codului de proiectare seismică — Partea a III-a — Prevederi pentru evaluarea seismică a clădirilor existente, indicativ P 100-3/2019*. Cheltuielile specifice aferente vor fi introduse în categoria cheltuielilor conexe (maximum 15% din cheltuielile eligibile aferente investiției de bază). Diferența, unde este cazul, va fi suportată de către beneficiar ca și contribuție proprie.

De asemenea, din document va rezulta anul construcției clădirii (anul finalizării lucrărilor în mod fizic), în conformitate cu cerințele prezentului ghid. Sunt eligibile doar clădirile cu lucrări finalizate înainte de 31.12. 2000.

**4. Raportul de audit energetic, inclusiv fişa de analiză termică şi energetică a clădirii, respectiv certificatul de performanţă energetică (pentru fiecare componentă (clădire) în parte).**

Aceste documente sunt elaborate conform legislaţiei în vigoare.

Raportul de audit energetic va include o anexă specifică, **asumată de către auditorul energetic pentru clădiri** , în care vor fi centralizați următorii indicatorii de program și de apel:

* Consumul anual de energie primară (kWh/an);
* Estimarea emisiilor de gaze cu efect de seră (echivalent tone de CO2/an);
* Consumul anual de energie primară din surse regenerabile (kWh/an), inclusiv procentul (%) de energie primară din surse regenerabile, din total energie primară, după reabilitare ……% (kWh/an);
* Consumul anual de energie finală pentru încălzire (kWh/an), inclusiv procentul aferent scăderii consumului anual de energie pentru încălzire la nivel de proiect,

Se va menționa atât valoarea de la începutul, cât și valoarea la finalul implementării, **la nivel de clădire.**

1. **(daca este cazul) Pentru clădiri monument istoric, avizul Ministerului Culturii pentru documentaţia tehnico-economică depusă**

Intervenţiile asupra monumentelor istorice se pot realiza numai pe baza şi în conformitate cu avizul Ministerului Culturii sau, după caz, al serviciilor publice deconcentrate ale Ministerului Culturii (art.23, alin (3) din Legea nr.422/2001 privind protejarea monumentelor istorice, republicată).

**Sau**

**Pentru clădiri aplasate într-o zonă de protecție a monumentelor instorice și/sau în zone construite protejate aprobate conform legii, Avizul Ministerului Culturii sau, după caz, al serviciilor publice deconcentrate ale acestuia, conform legii**

Lipsa acestui aviz sau existenţa unui aviz nefavorabil va determina respingerea proiectului.

1. **Lista de echipamente, dotări, lucrări sau servicii, cu încadrarea acestora în secțiunea de cheltuieli eligibile /neeligibile – foaia de calcul nr. 8 din macheta financiară (din Modelul L la ghid)**

Se va anexa lista pentru echipamente și/sau dotări și/sau mijloace de transport și/sau lucrări și/sau servicii, evidenţiindu-se cele două tipuri de cheltuieli (eligibile/ne-eligibile), cu menţionarea preţurilor acestora, iar informațiile vor fi corelate cu bugetul proiectului.

1. **Documentația tehnico – economică, faza SF / DALI (după caz) sau faza SF/ DALI (după caz) + PT (elaborată la nivel de proiect sau pentru fiecare componentă în parte din cadrul proiectului), inclusiv contractul de lucrări şi actele adiţionale la acesta, dacă este cazul**

Este suficientă depunerea studiului de fezabilitate[[11]](#footnote-11)/documentației de avizare a lucrărilor de intervenție, după caz. Pentru cazul în care Proiectul tehnic a fost întocmit și recepționat, se va depune în cadrul documentației tehnico-economice, în format scanat, tip pdf, însoțit de devizul general actualizat, conform prevederilor legale, urmând ca evaluarea tehnică și financiară să se realizeze în baza acestuia.

**a) Pentru proiectele de investiţii pentru care execuţia fizică de lucrări nu a fost demarată la data depunerii cererii de finanţare**

La cererea de finanțare se va anexa documentația tehnico-economică, în conformitate cu legislația în vigoare privind aprobarea conținutului cadru al documentației tehnico-economice aferente investițiilor publice, precum și a structurii și metodologiei de elaborare a devizului general pentru proiecte de investiții și lucrări de intervenții.

Planșele aferente documentației tehnico-economice se depun scanat, fișiere tip PDF, conținând un cartuș semnat conform prevederilor legale.

* Documentaţia tehnico-economică a obiectivului de investiție anexată la cererea de finanțare (SF/DALI, după caz) nu trebuie să fi fost elaborată/ revizuită/ reactualizată cu mai mult de 2 ani înainte de data depunerii cererii de finanţare. Dacă se anexează inclusiv proiectul tehnic, doar acesta trebuie să nu fi fost elaborat/ revizuit/ reactualizat cu mai mult de 2 ani înainte de data depunerii cererii de finanţare;
* Devizul general aferent documentației tehnico-economice anexate la cererea de finanțare (SF/DALI) nu trebuie să fi fost actualizat cu mai mult de 12 luni înainte de data depunerii cererii de finanţare. Dacă se anexează inclusiv proiectul tehnic, doar devizul general aferent acestuia trebuie să nu fi fost actualizat cu mai mult de 12 luni înainte de data depunerii cererii de finanțare.

**b) (dacă e cazul) Pentru proiectele de investiţii pentru care execuţia de lucrări a fost demarată, însă proiectele nu s-au încheiat în mod fizic sau financiar înainte de depunerea cererii de finanțare:**

Se va anexa la cererea de finanțare documentaţia tehnico-economică (SF/DALI, după caz + PT), autorizația de construire, contractul de lucrări încheiat (inclusiv actele adiționale încheiate), împreună cu devizul general actualizat.

(dacă este cazul) Beneficiarul are obligația ca, în termen de 10 de zile de la intrarea în vigoare a contractului de finanțare, să depună în aplicația electronică MySMIS documentațiile de achiziție a contractului de lucrări,pentru proiectele a căror lucrări au fost începute, dar nu au fost încheiate în mod fizic sau implementate integral (sancțiunea în cazul neîndeplinirii obligației putând fi rezilierea contractului de finanțare).

La momentul depunerii cererii de finanțare, se vor anexa în mod obligatoriu la cererea de finanțare, pentru lucrările începute, în plus față de SF/DALI, după caz, următoarele documente:

* Procesul verbal de recepţie parţială a lucrărilor (procese verbale pe faze determinante)
* Autorizaţia de construire
* Raportul privind stadiul fizic al investiţiei asumat de către reprezentantul legal al socitantului, de către dirigintele de şantier şi de către constructor
* Devizul detaliat, întocmit conform legislaţiei în vigoare, al lucrărilor executate şi plătite, al lucrărilor executate şi neplătite şi respectiv al lucrărilor ce urmează a mai fi executate
* Contractul de lucrări, semnat după data de 01.01.2021, inclusiv acte adiționale
* Proiectul tehnic.

Aceste proiecte vor obţine punctaj maxim în ceea ce priveşte maturitatea proiectului.

1. **Devizul general (pentru fiecare clădire în parte) pentru proiectele de lucrări în conformitate cu HG 907/2016 – a se vedea structura devizului general din legislația în vigoare privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii**

Devizul/ele general/e trebuie să prezinte data elaborării/actualizării, să fie semnat/e de către elaboratorul documentației tehnico-economice și de reprezentantul legal al solicitantului.

În cazul în care la cererea de finanțare se anexează inclusiv proiectul tehnic (PT), devizul va fi actualizat cu acesta din urmă, iar bugetul cererii de finanțare va fi corelat în acest sens.

În cazul în care, în cadrul proiectului, există atât lucrări eligibile, cât și lucrări ne-eligibile, acestea se vor detalia separat în cadrul bugetului pe baza devizului general (conform foaie de calcul nr. 4 din modelul L-Macheta financiara”). În plus, se va anexa la cererea de finanțare o detaliere pe cele două tipuri de cheltuieli, corelată cu devizul general.

Pentru detalii se va avea în vedere modelul privind *Lista de echipamente/lucrări/servicii* cu încadrarea acestora pe secțiunea de cheltuieli eligibile /neeligibile (foaia de calcul nr. 8 din din Modelul L - Macheta financiară).

Pentru proiectele de investiţii pentru care execuţia de lucrări a fost demarată, însă proiectele nu s-au încheiat în mod fizic sau financiar înainte de depunerea cererii de finanțare, se va anexa un raport privind stadiul fizic al lucrărilor asumat de către reprezentantul legal al socitantului, de către dirigintele de şantier şi de către constructor. Raportul respectiv va fi însoţit de devize generale detaliate ale lucrărilor executate şi plătite, ale lucrărilor executate şi neplătite şi respectiv ale lucrărilor rămase de executat (A se vedea *Modelul G - Conţinutul cadru al Raportului privind stadiul fizic al investiţiei la prezentul ghid)*.

Suplimentar, se va anexa un **deviz general centralizator** al componentelor cererii de finanțare, în cazul în care proiectul include mai multe clădiri.

1. **Certificatul de urbanism sau autorizaţia de construire**

Este obligatorie anexarea la cererea de finanțare a certificatului de urbanism pentru proiectele care prevăd lucrări de construcţie. Cu toate acestea, **pentru a demonstra un grad mai avansat de maturitate al proiectului se poate anexa inclusiv autorizația de construire**.

Certificatul de Urbanism/Autorizația de Construire va include în mod obligatoriu și lucrările de demolare, acolo unde este cazul.

Certificatul de urbanism anexat la cererea de finanţare trebuie să fie cel eliberat în vederea obţinerii autorizaţiei de construire pentru proiectul aferent cererii de finanțare depuse și trebuie să fie valabil la data depunerii cererii de finanţare, în caz contrar cererea de finanţare va fi respinsă ca neconformă administrativ. Sigura excepție permisă cu privire la termenul de valabilitate a certificatului de urbanism la data depunerii cererii de finanțare este anexarea inclusiv a autorizației de construire eliberate în vederea realizării investiției aferente proiectului în termen de valabilitate.

În situaţia depunerii Proiectului tehnic, se va depune și Autorizaţia de construire[[12]](#footnote-12).

Dacă împreună cu cererea de finanțare se depune autorizația de construire valabilă la data depunerii cererii de finanțare, emisă pentru solicitant/lider de parteneriat sau partener, după caz, pentru obiectivul de investiții vizat de cererea de finanțare, nu este necesară și nu se solicită depunerea avizelor, acordurilor, certificatelor, autorizațiilor sau altor documente, inclusiv cele privind regimul de proprietate/dreptul real principal asupra imobilelor, infrastructurilor sau obiectivelor, care au stat la baza emiterii acesteia. În situația în care cererea de finanțare este selectată pentru contractare, solicitantul are obligația să asigure valabilitatea autorizației de construire și corespondența cu obiectivul finanțat și la semnarea contractului de finanțare/ emiterea deciziei de finanțare, după caz.

În cazul proiectelor care cuprind mai multe clădiri (componente), se poate anexa

* fie un singur certificat de urbanism/ o singură autorizație de construire la nivel de proiect, conform legislației în vigoare,
* fie certificate de urbanism/ autorizații de construire distincte pentru fiecare clădire în parte din cadrul proiectului, conform legislației în vigoare.

**ATENȚIE!** Documentele de proprietate/administrare în baza cărora se emite Certificatul de urbanism/Autorizația de construire trebuie să fie acoperitoare pentru investiția propusă și pentru care se depune SF/DALI/PT, în conformitate cu Legea 50/1991, republicată, privind autorizarea executării lucrărilor de construcții, cu modificările și completările ulterioare și în conformitate cu cerințele impuse prin prezentul ghid privitoare la condițiile referitoare la dreptul de proprietate/administrare.

Pentru proiectele de investiţii pentru care execuţia de lucrări a fost demarată înainte de depunerea cererii de finanțare însă investitiile nu au fost încheiate în mod fizic, precum și în cazul în care lucrările nu au fost implementate integral până la depunerea cererii de finanțare, se va depune odată cu depunerea Cererii de finanţare și autorizaţia de construire, obținute în baza legislației în vigoare.

Nu se accepta decizia inițiala de încadrare a proiectului în procedura de evaluare a impactului asupra mediului sau alte decizii intermediare din cadrul procesului de evaluare.

1. **Raportul privind stadiul fizic al investiţiei (Modelul G)**

Pentru proiectele de investiţii pentru care execuţia de lucrări a fost demarată, iar investiţiile nu au fost încheiate în mod fizic, precum și în cazul în care lucrările nu au fost implementate integral până la depunerea cererii de finanțare se va anexa un raport privind stadiul fizic al lucrărilor asumat de către reprezentantul legal al solicitantului, de către dirigintele de şantier şi de către constructor (Modelul G la prezentul ghid). Raportul respectiv va fi însoţit de devize generale detaliate ale: lucrărilor executate şi platite, lucrarilor executate şi neplătite şi respectiv lucrărilor rămase de executat.

1. **Macheta financiara (Model L la ghid)**

Macheta financiară inclusiv modelul de calcul al profitului (conform modelului L - Macheta financiară anexat la prezentul ghid) se va completa cu informaţii relevante cu privire la aspectele financiare, conform instrucţiunilor din cadrul acesteia.

1. **Mandatului special/ împuternicirea specială pentru semnarea anumitor anexe/secţiuni la cererea de finanțare (dacă este cazul)**

**13. Decizia etapei de încadrare a proiectului în procedura de evaluare a impactului asupra mediului,**

**sau**

**Clasarea notificarii** emisă de autoritatea pentru protecția mediului, în conformitate cu legislaţia naţională aplicabilă privind evaluarea impactului anumitor proiecte publice şi private asupra mediului, cu completările şi modificările ulterioare

Pentru proiectele pentru care s-a depus Autorizaţie de construire și Proiect tehnic, se va anexa inclusiv Decizia finală emisă de autoritatea competentă privind evaluarea impactului asupra mediului.

**SAU**

**Decizia/deciziile finală/e emisă de autoritatea competentă privind evaluarea impactului asupra mediului** (pentru proiectele de investiţii pentru care execuţia de lucrări a fost demarată și care nu au fost încheiate în mod fizic sau financiar înainte de depunerea cererii de finanțare)

**14. Documentația privind imunizarea la schimbările climatice**

Documentația privind imunizarea la schimbările climatice ar trebui să ofere un rezumat concis al diferitelor etape ale procesului de imunizare la schimbările climatice. Documentația privind imunizarea la schimbările climatice este concepută ca un document de sinteză care depinde, de exemplu, de dimensiunea și complexitatea proiectului și de complementaritatea cu EIM.

Aceasta documentatie este obligatorie doar in cazul in care analiza imunizarii la schimbarile climatice nu a fost inclusa in studiul de fezabilitate.

**15. Consimțământ privind prelucrarea datelor cu caracter personal**

Această declarație (Modelul D - Consimțământ privind prelucrarea datelor cu caracter personal) se completează de către reprezentanții legali ai solicitantului (inclusiv partenerilor).

## **7.5 Aspecte administrative privind depunerea cererii de finanțare**

La cererea de finanțare, solicitantul anexează, declarația unică prin care solicitantul confirmă îndeplinirea condițiilor de eligibilitate și a cerințelor de conformitate administrativă.

Solicitantul are obligația de a completa cererea de finanțare cu toate informațiile necesare. Solicitantul are obligația de a anexa, la cererea de finanțare, toate documentele justificative, documentele suport și anexele prevăzute în Ghidul Solicitantului, necesare pentru etapa de evaluare tehnico-financiară a proiectului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare în orice etapă de evaluare, selecție și contractare.

Cererile de finanțare depuse prin sistemul SMIS, se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului/liderului de parteneriat sau a persoanei împuternicite de către acesta, dacă este cazul.

Declaraţiile reprezentantului legal al solicitantului şi certificarea aplicaţiei pot fi semnate electronic de către reprezentantul legal al solicitantului.

În cazul proiectelor implementate în parteneriat, declaraţiile reprezentanţilor legali ai partenerilor vor fi semnate electronic de către aceştia şi se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al liderului de parteneriat sau a persoanei împuternicite de către acesta, dacă este cazul.

Documentele anexate la cererea de finanțare vor fi încărcate în copie format pdf. sub semnătură electronică extinsă certificată a reprezentantului legal al solicitantului/liderului de parteneriat/persoanei împuternicite, după caz. Documentele anexate vor fi scanate integral, denumite corespunzător, ușor de identificat și lizibile.

Declaraţiile date în nume personal, inclusiv secţiunea “Certificarea aplicaţiei” vor fi asumate obligatoriu prin semnătură electronică extinsă de către reprezentantul legal al solicitantului/reprezentantul legal al partenerului, după caz. Persoana împuternicită nu poate semna declarațiile în nume propriu ale reprezentantului legal, aceasta având doar rolul de a le încărca în sistemul electronic MySMIS.

## **7.6. Anexele și documente obligatorii la momentul contractării**

**1. Documentele statutare ale solicitantului și, după caz, ale partenerilor**

Vor fi prezentate, după caz:

1. Pentru autorități și instituții publice locale, după caz:

Documente statutare **pentru solicitantul de finanţare (inclusiv partenerii, după caz):**

* Hotărârea de constituire a consiliului local;
* Hotărârea de constituire a consiliului județean;
* Ordinul prefectului privind constatarea îndeplinirii condiţiilor legale de constituire a consiliului local/ județean, după caz;
* Hotărârea Consiliului Judeţean, Hotărârea Consiliului Local – după caz, de înfiinţare a instituției sau serviciului public, precum și, dacă e cazul, alte documente din care să reiasă încadrarea solicitantului în această categorie;

Se vor anexa următoarele documente statutare pentru reprezentantul legal al solicitantul de finanţare (inclusiv al partenerului, după caz):

* Hotărârea judecătorească de validare a mandatului Primarului/Președintelui Consiliului Județean (sau orice alte documente din care să rezulte calitatea de reprezentant legal, pentru situații particulare);
* Hotărârea consiliului judeţean de alegere a președintelui Consiliului Județean;
* Hotărâre/decizie/alt act administrativ de numire a conducătorului instituției publice locale;
* În cazul în care solicitantul este și ocupantul clădirii, dacă din documentele menționate mai sus nu reiese că solicitantul își desfășoară activitatea în clădirea/clădirile care face/fac obiectul proiectului) vor fi prezentate: Alte documente din care să reiasă îndeplinirea criteriului.

1. **Pentru autorități publice centrale, după caz**:

* Decretul/Hotărârea/Ordinul/Decizia/alt act administrativ de numire a reprezentantului legal al autorității publice centrale;
* Legea, hotărârea de Guvern etc. din care să reiasă încadrarea solicitantului în categoria autorităților publice centrale eligibile (ex. act de înființare, actul privind organizarea și funcționarea);
* În cazul în care solicitantul este și ocupantul clădirii, dacă din documentele menționate mai sus nu reiese că solicitantul își desfășoară activitatea în clădirea/clădirile care face/fac obiectul proiectului) se vor prezenta: Alte documente din care să reiasă îndeplinirea criteriului.

1. **În cazul parteneriatului este prezentat în plus față de documentele menționate la punctele i) și ii):**

* Acordul de parteneriat al proiectului (Modelul E la prezentul ghid) însoțit de Ordinele/Deciziile/Hotărârile de aprobare a proiectului ale fiecărui partener, în care se specifică și sumele pentru asigurarea participării la cofinanțare și la cheltuielile neeligibile.

1. **În cazul în care ocupantul nu coincide cu solicitantul, sunt prezentate:**

* documente din care reiese că ocupantul/ții se încadrează în categoria entităților descrise la secțiunea 3.7 (ex. acte de înființare, actul privind organizarea și funcționarea);
* În cazul ocupanților de tipul unităților de învățământ preuniversitar de stat și a unităților sanitare publice, documentul relevant este considerat *Hotărârea de aprobare a documentaţiei tehnico-economice (faza SF/DALI sau PT) şi a indicatorilor tehnico-economici*, depusă în cadrul proiectului;
* dacă din documentele menționate mai sus nu reiese că ocupantul își desfășoară activitatea în clădirea/clădirile care face/fac obiectul proiectului) se vor prezenta: alte documente din care să reiasă îndeplinirea criteriului.

**2. Acordul privind implementarea în parteneriat a proiectului, dacă este cazul**

În cazul proiectelor implementate în parteneriat se va anexa în mod obligatoriu acordul privind implementarea proiectului în parteneriat, încheiat între parteneri, care va prezenta elementele de conținut minime din legislația națională aplicabilă fondurilor nerambursabile pentru perioada 2021 – 2027, inclusiv va fi prevăzută în clar contribuția fiecărui partener la cheltuielile proiectului (se vedea modelul acordului de parteneriat anexat la ghid - Modelul E).

Totodată, se vor anexa hotărârile/deciziile/ordinele de aprobare a acordului de parteneriat.

**3. Hotărârea/decizia solicitantului (deciziile/hotărârile partenerilor), după caz, de aprobare a documentaţiei tehnico-economice (faza SF/DALI/ /PT/contract de achiziţie publică) şi a indicatorilor tehnico-economici, inclusiv anexa privind descrierea sumară a investiţiei propuse a fi realizată prin proiect**

Hotărârea/ decizia de aprobare a indicatorilor tehnico-economici semnată de către persoana care are dreptul conform actelor de constituire să reprezinte legal solicitantul şi să semneze în numele acesteia.

Anexa la Hotărârea /decizia de aprobare trebuie să conțină detalierea indicatorilor tehnico-economici şi a valorilor acestora în conformitate cu documentaţia tehnico-economică și este asumată de proiectant.

În cazul proiectelor depuse în parteneriat, hotărârea/decizia de aprobare a indicatorilor tehnico-economici va fi depusă de către toţi partenerii.

**ATENȚIE:**

Hotărârea/decizia de aprobare a indicatorilor tehnico-economici se va corela cu cea mai recentă documentație (SF/DALI/PT/Contract de lucrări încheiat) anexată la cererea de finanțare, respectiv se va anexa hotărârea/decizia de aprobare a indicatorilor tehnico-economici faza SF/DALI, după caz, și modificările și completările ulterioare la respectiva hotărâre/decizie.

* În cazul în care la cererea de finanțare se anexează o documentație tehnico-economică actualizată (SF/DALI actualizat), hotărârea anterior menționată va fi anexată pentru documentația actualizată (iar dacă se menționează doar modificarea unei hotarâri anterioare, atunci se va anexa și documentul inițial care a fost modificat).
* În cazul în care la cererea de finanțare se anexează inclusiv proiectul tehnic (PT), hotărârea anterior menționată va fi prezentată în versiunea actualizată pentru faza PT sau cu modificările și completările intervenite la faza PT.

În cazul în care proiectul de investiţii publice se încadrează în prevederile Legii nr. 500/2002 privind finanţele publice, la art. 42, cu modificările şi completările ulterioare, pentru care este necesară aprobarea acestora prin Hotărâre de Guvern, se va anexa acest document actualizat, dacă este cazul. În cazul în care proiectul de investiţii publice se încadrează în prevederile art. 44 alin. (1) din Legea 273/2006 privind finanțele publice locale, cu modificările şi completările ulterioare, este necesară aprobarea acestora prin hotărârea organelor deliberative, anexându-se respectivul document.

În cazul în care proiectul de investiţii publice se încadrează în prevederile Legii nr. 500/2002 privind finanţele publice, la art. 42, cu modificările şi completările ulterioare, pentru care este necesară aprobarea acestora prin Hotărâre de Guvern - Hotărârea/ Decizia (Hotărârile/ Deciziile partenerilor) de aprobare a documentaţiei tehnico-economice (faza SF/DALI sau PT) şi a indicatorilor tehnico-economici, inclusiv anexa privind descrierea sumară a investiţiei propuse a fi realizată prin proiect, **se acceptă cel mai târziu în termenul maxim de 30 de zile calendaristice aferente etapei contractuale**, în condițiile anexării la cererea de finanțare a Avizului favorabil din partea Consiliului Interministerial de Avizare Lucrări Publice de Interes Național și Locuințe, cu anexa privind caracteristicile principale și indicatorii tehnico-economici ai obiectivului de investiții, în caz contrar proiectul fiind respins.

**4. Hotărârea/Decizia de aprobare a proiectului**

Hotărârea de aprobare a proiectului se va corela cu declarația unică, precum și cu bugetul cererii de finanțare.

În hotărârea sus-menţionată trebuie să fie incluse toate cheltuielile pe care solicitantul trebuie să le asigure pentru implementarea proiectului, în condiţiile rambursării/decontării ulterioare a cheltuielilor eligibile din instrumente structurale.

**5. În cazul în care clădirea publică este ocupată de alte entități publice decât solicitantul) Declaraţia ocupantului prin care îşi exprimă acordul ca Solicitantul să realizeze investiția**

**6. (în cazul în care spații/unități de clădire au fost închiriate/date în folosință gratuită/concesionate unor de persoane juridice și sunt ocupate de acestea) Declaraţia ocupantului prin care îşi exprimă acordul ca Solicitantul să realizeze investiția**

**7. Documente actualizate privind dreptul de proprietate sau de administrare (dacă e cazul)**

Solicitantul/partenerii trebuie să anexeze, după caz, documentele care atestă dreptul de proprietate/dreptul de administrare/dreptul de superficie/dreptul de folosință asupra infrastructurii/imobilelor pe care se propune a se realiza investiția. Documentele anexate trebuie să fie acoperitoare/cuprinzătoare pentru datele menționate în cadrul documentației tehnico-economice cu privire la localizarea/poziționarea investiției și trebuie să confere solicitantului dreptul de execuţie a lucrărilor de construcţii, în conformitate cu legislaţia în vigoare la data emiterii Autorizaţiei de construire.

Dreptul asupra tuturor imobilelor (teren şi/sau construcţii), vizate de către investiţia ce face obiectul cererii de finanţare, trebuie dovedit de la data depunerii cererii de finanţare şi trebuie menţinut inclusiv pe o perioadă de minimum 5 ani de la data plății finale (aşa cum reiese din documentele depuse).

**Pentru dovedirea dreptului de proprietate publică/administrare/superficie asupra imobilelor, obligatoriu la data depunerii cererii de finanțare, se vor anexa următoarele documente:**

* Dreptul de proprietate publică
* Documente cadastrale şi înregistrarea imobilelor în registre (extras de carte funciară din care să rezulte intabularea, precum și încheierea), în termen de valabilitate la data depunerii (emis cu maxim 30 de zile înaintea depunerii proiectului), prin care să se ateste dreptul de proprietate publică, după caz și absența sarcinilor incompatibile cu investiția; și
* Plan de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate inclusiv numerele cadastrale, în cazul în care acesta nu este evidenţiat în anexa la extrasul de carte funciară; și
* Tabelul centralizator asupra nr. cadastrale/ obiectivelor de investiție asupra cărora se intervine prin proiect, precum și suprafețele aferente (a se vedea modelul orientiv – Modelul I din prezentul Ghid);

Sau

* **Alte documente legale** (Legi, Ordonanţe, Hotărâri de Guvern, Ordine ale Miniştrilor, Actele juridice translative sau declarative de proprietate, Actele jurisdicționale, alte documente de proprietate, după caz), **pentru cazuri particulare** prin care să se dovedească deţinerea dreptului de proprietate publică, precum și dreptul de execuţie a lucrărilor.
* **Dreptul de administrare**
* **Hotărârea/actul juridic prin care să se demonstreze că solicitantul este administratorul legal al imobilului obiect al investiţiei/proiectului**, conform prevederilor legale în vigoare. Menținerea acestui drept va acoperi inclusiv perioada de durabilitate a contractului de finanţare; și
* Extras de carte funciară din care să rezulte intabularea, precum și încheierea, emis cu maximum 30 de zile înaintea depunerii, din care să rezulte existența dreptului de administrare pentru solicitantul de finanţare și absența sarcinilor incompatibile cu investiția; și
* Un plan de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate inclusiv numerele cadastrale, în cazul în care acesta nu este evidenţiat în anexa la extrasul de carte funciară; și
* Tabelul centralizator asupra nr. cadastrale/ obiectivelor de investiție asupra cărora se intervine prin proiect, precum și suprafețele aferente (a se vedea modelul orientiv – Modelul I din prezentul Ghid);

**8. Formularul - Fişă de fundamentare. Proiect propus la finanţare/finanţat din fonduri europene (conform HG nr. 829/2022)**

**9. Formularul bugetar "Fişa proiectului finanţat/propus la finanţare în cadrul programelor aferente Politicii de coeziune a Uniunii Europene" , prevăzut de Scrisoarea-cadru privind contextul macroeconomic conform HG nr. 829/2022)**

**10. Certificat de atestare fiscală, referitoare la obligațiile de plată la bugetul local din care să reiasă că solicitantul și-a achitat obligațiile de plată nete la bugetul local**

În cazul parteneriatelor toţi membrii parteneriatului vor depune aceste documente, după caz.

**11. Declaraţia reprezentantului legal prin care se certifică faptul că pe parcursul procesului de evaluare şi selecţie au fost/nu au fost înregistrate modificări asupra unora sau a tuturor documentelor depuse la cererea de finanţare (acolo unde este cazul)**

Se va utiliza modelul de declaraţie ***Modelul F*** *-* ***Declaraţia privind realizarea de modificări pe parcursul procesului de evaluare* la prezentul Ghid.**

Documentul nu va face parte din contractul de finanțare.

**12. Modificări ale foilor de calcul ale Anexei *– Macheta financiară, inclusiv* asupra listei de echipamente/dotări/lucrări/servicii cu încadrarea acestora pe secțiunea de cheltuieli eligibile /ne-eligibile, dacă este cazul**

Se vor depune **foile de calcul actualizate ale *Modelului L***, dacă au suferit modificări ca urmare a etapelor de evaluare, selecție, iar valorile vor fi corelate cu bugetul proiectului și cu devizul general.

**13. Certificate de atestare fiscală, referitoare la obligațiile de plată la bugetul de stat din care să reiasă că solicitantul și-a achitat obligațiile de plată nete la bugetul de stat, în cuantumul stabilit de legislația în vigoare**

Certificatele de atestare fiscală trebuie să fie în termen de valabilitate și din acestea trebuie să reiasă că solicitantul și-a achitat obligațiile de plată nete la bugetul de stat.

**14. Certificatul de cazier fiscal al solicitantului**

Certificatul de cazier fiscal trebuie să fie în termen de valabilitate și fără înscrisuri, conform prevederilor OG nr. 39/2015 privind cazierul fiscal.

**In situatia in care AM PR Sud-Vest are încheiate protocoale de colaborare cu institutiile care emit documentele mentionate la pct 13 si 14, acestea se vor verifica în bazele de date.**

În cazul parteneriatelor toţi membrii parteneriatului vor depune acest document, după caz.

**ATENȚIE!**

În cazul în care solicitantul nu transmite documentele enumerate în cadrul prezentei secțiuni cel mai târziu în termenul maxim de 10 zile lucratoare de la data primirii solicitării prin sistemul electronic MySMIS, proiectul va fi respins de la finanțare.

## **7.7 Renunțarea la cerea de finanțare**

În situaţia renunțării la solicitarea finanțării, solicitantul va trebui să transmită o cerere pe care o va transmite către AM PR SV Oltenia. Renunțarea la cererea de finanțare se va face numai de către reprezentantul legal/ persoana împuternicită al/a solicitantului în mod expres prin mandat special/împuternicire specială prin completarea unei adrese/ cereri de renunțare care trebuie să conțină, cel puțin, următoarele elemente: denumirea solicitantului, numele reprezentantului legal/ persoanei împuternicite, serie și nr B.I/ C.I, numărul de înregistrare al cererii de finanţare și codul SMIS alocat pentru aceasta.

Retragerea solicitării de finanțare depuse se va realiza prin sistemul prin care cererea de finanțare a fost depusă și pe baza acesteia cererea de finanțare va fi exclusă din procesul de evaluare, iar documentele aferente cererii de finantare vor fi arhivate corespunzător. Procedura de renunțare la cererea de finanțare depusă, anterior menţionată, se aplică pentru toate etapele procesului de evaluare, selecție și contractare.

# 8. PROCESUL DE EVALUARE, SELECȚIE ȘI CONTRACTARE A PROIECTELOR

Evaluarea și selecția proiectelor depuse în cadrul prezentului apel se va realiza în baza principiului *primul venit-primul evaluat*.

În cadrul acestui apel selecția proiectelor se va face prin aplicarea pragurilor de excelență și respectiv de calitate. (vezi cap. 8.5 și 8.6)

Există posibilitatea supracontractării în limita a 200% din alocarea financiară a apelului de proiecte, cu încadrarea în creditele de angajament aprobate anual cu această destinaţie prin legile bugetare anuale (a se vedea prevederile art. 15, alin. 1, lit. b) din OUG nr. 133/2021).

**8.1. Principalele etape ale procesului de evaluare, selecție și contractare**

Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin **declarația unică a solicitantului** care se depune odată cu cererea de finanțare, urmând ca, în situația în care, după evaluarea tehnică și financiară, proiectul este propus pentru contractare, solicitantul să facă dovada îndeplinirii condițiilor de eligibilitate prevăzute de Ghidul Solicitantului, în etapa de contractare, prin documente justificative.

**8.2. Conformitate administrativă – DECLARAȚIA UNICĂ**

***Evaluarea*** conformității administrative este **complet digitalizată,** realizată automat prin sistemul informatic MySMIS2021/SMIS2021+, pe baza declarației unice generată de sistemul informatic MySMIS2021/SMIS2021+ .

Prin declarația unică, emisă pe proprie răspundere, sub incidența prevederilor legale în vigoare privind falsul intelectual și falsul în declarații, solicitantul, liderul de parteneriat și partenerul/partenerii, după caz, declară îndeplinirea tuturor condițiilor de eligibilitate, așa cum au fost prevăzute în Ghidul Solicitantului, și că va/vor face dovada îndeplinirii acestor condiții, la cererea autorității de management/organismului intermediar, după caz, în condițiile prevăzute în Ghidul Solicitantului, sub sancțiunea respingerii cererii de finanțare.

Aplicația MySMIS2021/SMIS2021+ generează declarația unică care este completată de solicitant și se semnează cu semnătură electronică extinsă de către reprezentantul legal al acestuia sau împuternicitul acestuia

Odată cu generarea și semnarea declarației unice, solicitantul/liderul de parteneriat și partenerul, nu mai este obligat să depună documente doveditoare, cu excepția acelor documente și anexe solicitate în Ghidul Solicitantului care urmează a fi depuse împreună cu cererea de finanțarea și care sunt evaluate în etapa de evaluare tehnică și financiară a proiectului.

În cazul proiectelor implementate în parteneriat, atât liderul de parteneriat, cât și fiecare partener individual, completează declarația unică, care este semnată cu semnătură electronică extinsă de către reprezentantul legal al liderului, partenerului sau împuternicitul acestuia, după caz.

Îndeplinirea condițiilor de eligibilitate se dovedește de către solicitant în etapa de contractare, prin prezentarea de documente justificative, specificate în Ghidul Solicitantului aplicabil.

După verificarea conformității administrative, solicitantul sau, după caz, liderul de parteneriat este informat, prin emiterea unei notificări prin intermediul aplicației MySMIS2021/SMIS2021+, cu privire la trecerea proiectului în etapa de evaluare tehnică și financiară sau, după caz, cu privire la nerespectarea cerințelor de conformitate administrativă, situație în care nu este demarată etapa de evaluare tehnică și financiară.

**8.3. Etapa de evaluare preliminară – dacă este cazul (specific pentru intervențiile FSE+)**

Nu este cazul

**8.4. Evaluarea tehnică și financiară. Criterii de evaluare tehnică și financiară**

Evaluarea tehnică și financiară se realizează, de către autoritatea de management, în conformitate cu criteriile de evaluare tehnică și financiară prevăzute în Ghidul Solicitantului. Evaluarea tehnică și financiară se efectuează de către comisiile de evaluare stabilite la nivelul autorității de management.

Pe parcursul procesului de evaluare tehnică și financiară, comisia de evaluare poate solicita clarificări. Autoritatea de management se va asigura că nu impune limitări în ceea ce privește numărul de clarificări, iar termenul de răspuns va fi rezonabil raportat la complexitatea acestora, cu posibilitatea de prelungire la cererea beneficiarului.

În lipsa unor răspunsuri la clarificări sau în cazul primirii unor răspunsuri neconcludente, autoritatea de management/organismul intermediar, după caz, ia decizia privind rezultatul evaluării pe baza informațiilor existente.

**Criteriile de evlauare tehnică și financiară vizeaza contribuția proiectului la realizarea obiectivelor specifice priorității (60 puncte), criterii suplimentare (20 puncte) si calitatea, maturitatea și sustenabilitatea proiectului (20 puncte).** Grilele de evaluare tehnică și financiară se completează și se generează în sistemul informatic MySMIS2021/SMIS2021+.

*Vor avea prioritate la finanţare clădiri în care se desfășoară activități aferente serviciilor publice principale (sănătate, educaţie, protecţie socială). Proiectele vor fi punctate pe baza unor criterii cumulative, de natură tehnică, economică și socială, începând cu clădirile cu cele mai reduse performanțe (cele care consumă cea mai mare cantitate de energie), cu rate de ocupare pe termen lung, construite înainte de anul 2000 și cele care necesită investiții relativ scăzute pentru îmbunătățiri structurale și de siguranță.*

Evaluarea tehnică și financiară include verificarea documentației tehnico-economice depusă de beneficiar.

Pentru proiectele pentru care contractul de finanțare este semnat în baza unei documentații tehnico-economice nivel SF/DALI, **beneficiarii finanțării au obligația depunerii proiectului tehnic și autorizația de construire în termen de 9 luni de la data semnării contractului de finanțare**. În situaţia în care solicitantul nu transmite Proiectul tehnic în termenul anterior menţionat, AM are dreptul să rezilieze unilateral contractul de finanțare. Proiectul tehnic se va depune urmând modalitatea de depunere a cererii de finanțare, la momentul lansării apelului de proiecte.

AM PR SV Oltenia va verifica conformitatea Proiectului tehnic pe baza Anexei V: Grila de analiză a conformității proiectului tehnic. Verificarea conformității administrative a PT, după semnarea contractului de finanțare, se va realiza într-o etapă de verificare distinctă finalizată printr-un aviz de conformitate/neconformitate asupra documentației tehnice, emis de către AM PR și comunicat beneficiarului.

În cadrul etapei de verificare a PT pot fi formulate clarificări asupra documentației tehnice depuse, cu termene limită de depunere a răspunsurilor. Solicitarea la plată a cheltuielilor aferente investiției de bază se poate realiza doar după emiterea de către AM PR a avizului de conformitate a PT. În cazul unui aviz de neconformitate, contractul de finanțare va fi reziliat.

La întocmirea proiectul tehnic se vor respecta prevederile HG nr. 907/2016 actualizat, precum și păstrarea tuturor condițiilor de eligibilitate ale proiectului menționate în ghidul specific și în baza cărora a fost încheiat contractul de finanțare.

Modificările realizate asupra proiectului tehnic fața de SF/DALI/PT în baza căruia a fost semnat contractul de finanțare, nu pot aduce modificări asupra obiectivului general, a obiectivelor specifice sau asupra rezultatelor așteptate.

Indicatorii menționați în cererea de finanțare nu pot fi diminuați fără o justificare adecvată avizată de AM PR. Diminuarea indicatorilor aduce după sine penalități asupra valorii nerambursabile solicitate. Condițiile inițiale din cererea de finanțare și anexele aferente care au făcut obiectul procesului de evaluare, selecție și contractare nu pot fi modificate.

Se va avea în vedere ca soluția tehnică propusă prin modificare, să nu modifice condițiile de atribuire a punctajului în etapa de evaluare tehnică și financiară.

Valoarea totală eligibilă rezultată în urma întocmirii proiectului tehnic nu poate depăși valoarea eligibilă a contractului de finanțare.

**Vizita la fața locului**

În cadrul etapei de evaluare tehnică și financiară, se va efectua o vizită la locul de implementare a obiectivului investiţiei. Vizita la faţa locului va fi realizată de către comisia de evaluare formată din experţi independenţi şi reprezentanţii AM PR S-V Oltenia şi va avea drept scop stabilirea conformității între situaţia prezentată în documentele analizate şi cea din teren.

În acest sens se va completa Raportul de vizită în teren, care va fi semnat de către membrii comisiei de evaluare, reprezentanții AM PR S-V Oltenia prezenți în teren, cât și de către reprezentantul legal al solicitantului/persoana împuternicită.

Vizita propusă va avea loc în termen de maximum 5 zile lucrătoare de la data transmiterii notificării către aplicant, cu confirmare electronică de primire în caz contrar proiectul fiind respins din cadrul procesului de evaluare şi selecţie.

În cazul în care reprezentantul legal al solicitantului nu poate participa la vizita la faţa locului, acesta poate delega/mandata o altă persoană din cadrul instituţiei pentru a participa la vizita la faţa locului. În cazuri justificate, solicitantul poate solicita amânarea datei vizitei la faţa locului până la maximum 15 zile lucrătoare de la notificarea AM PR S-V Oltenia, în caz contrat proiectul este respins din cadrul procesului de evaluare şi selecţie.

Vizita la faţa locului va fi stabilită de comun acord cu solicitantul finanţării nerambursabile şi va dura maximum 3 zile lucrătoare.

Situaţia constatată în teren va fi reflectată în grila de evaluare tehnică şi financiară. Astfel, în cazul în care la vizita la faţa locului se constată că situaţia existentă descrisă în cererea de finanţare şi anexele la aceasta nu corespunde exact cu situaţia de la faţa locului, proiectul se va depuncta corespunzător.

În cadrul etapei de vizită la fața locului nu vor fi preluate documente suplimentare.

În situația în care pe parcursul procesului de evaluare sunt descoperite probleme marginale privind lucrările aferente imobilului obiect al proiectului, se va notifica solicitantul, solicitându-se memoriu tehnic din partea proiectantului care să confirme faptul ca proiectul este funcțional inclusiv cu excluderea lucrărilor respective.

În situaţia în care proiectantul argumentează în Memoriul tehnic că proiectul nu este funcţional fără acele lucrări, proiectul va fi respins.

În situaţia în care proiectantul argumentează în Memoriul tehnic că proiectul este funcţional fără acele lucrări, solicitantul se angajează să scoată acele lucrări în afara proiectului, prin reproiectare, dacă este cazul şi să elimine cheltuielile corespunzătoare din bugetul proiectului în termen de 30 de zile calendaristice sau să refacă corespunzător bugetul proiectului, prin încadrarea contravalorii lucrărilor propuse pe amplasamentul pentru care nu se poate face dovada deţinerii unui drept real, în categoria cheltuielilor neeligibile.

În cazul reproiectării, evaluarea tehnică și financiară se va încheia după depunerea documentației tehnico-economice actualizată. În acest sens etapa de evaluare tehnică și financiară se va prelungi cu 30 zile calendaristice, iar, după acest termen, secretarul comisie va solicita documentația tehnico-economică actualizată cu termen de depunere maxim 2 zile lucrătoare, urmând ca mai apoi procesul de selecție să se finalizeze conform precizărilor de mai sus.

**8.5. Aplicarea pragului de calitate**

Evaluarea și selecția proiectelor depuse în cadrul prezentului apel se va realiza în baza principiului *primul venit-primul evaluat,* cu condiția obținerii punctajului minim de **50 puncte, care reprezintă pragul minim de calitate stabilit în etapa de evaluare tehnică și financiară.**

Toate proiectele aflate între pragul de excelență și punctajul minim obligatoriu de 50 de puncte (pragul de calitate) vor fi ordonate în funcție de punctajul obținut și contractate în limita alocării disponibile. Ordinea finanțării proiectelor este ordinea descrescătoare a punctajelor obținute în urma evaluării tehnice și financiare și după soluționarea tuturor contestațiilor, cu condiția respectării criteriilor de conformitate și eligibilitate, în concordanță cu prevederile ghidului.

În situația în care proiectele obțin același punctaj final, contractarea se va face în ordinea depunerii.

**8.6. Aplicarea pragului de excelență**

Proiectele care întrunesc toate condițiile de eligibilitate și care în urma evaluării tehnice și financiare și a soluționării contestațiilor obțin cel puțin 70 de puncte (pragul de excelență), vor fi contractate direct, cu încadrarea în alocarea financiară a apelului de proiecte.

În situația în care proiectele obțin același punctaj final, contractarea se va face în ordinea depunerii.

**8.7. Notificarea rezultatului evaluării tehnice și financiare**

Rezultatele evaluării tehnice și financiare se comunică solicitantului/liderului de parteneriat, prin intermediul sistemului informatic MySMIS2021/SMIS2021+, indicându-se punctajul obținut și justificarea acordării respectivului punctaj, pentru fiecare criteriu în parte, pentru apelurile de proiecte pentru care este prevăzută acordarea de punctaje. În cazul apelurilor de proiecte care nu presupun acordarea de punctaje, rezultatele evaluării tehnice și financiare se comunică solicitantului, indicându-se calificativul, respectiv rezultatul obținut, pentru fiecare criteriu în parte, însoțit de justificarea aferentă.

**8.8. Contestații**

Cu privire la rezultatul evaluării tehnice și financiare, solicitantul/liderul de parteneriat, după caz, poate formula contestație pe cale administrativă în termen de 30 zile calendaristice, calculat de la data comunicării acestuia prin intermediul sistemelor informatice MySMIS2021/SMIS2021+.

Contestația trebuie să cuprindă cel puțin următoarele elemente:

a) datele de identificare ale solicitantului: denumire, sediu, datele de contact, precum și alte atribute de identificare, în condiţiile legii, cum sunt: numărul de înregistrare în registrul comerţului sau într-un alt registru public, codul unic de înregistrare, precum și a cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestate;

e) motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicit al solicitantului

|  |  |
| --- | --- |
|  | Nu se analizează contestațiile depuse de alte persoane decât reprezentantul legal și/sau persoana împuternicita expres de către acesta. Contestațiile transmise de alte persoane nu vor fi analizate și vor fi respinse. |

|  |  |
| --- | --- |
|  | **Atenție!**  Contestațiile depuse după termenul de 30 zile menționat anterior vor fi respinse, rezultatul obtinut în cadrul procesului de evaluare şi selecţie fiind menţinut. |

Pentru soluționarea contestațiilor, prin decizie a conducătorului autorității de management sau a organismului intermediar, după caz, se constituie comitetul de soluționare a contestațiilor, care poate solicita informații și documente necesare pentru soluționarea contestației, cu respectarea principiilor tratamentului egal și nediscriminării. Atribuțiile și responsabilitățile comitetului de soluționare a contestațiilor sunt stabilite prin decizie a conducătorului autorității de management. Comitetul de soluționare a contestațiilor soluționează contestația în termen de 30 zile calendaristice de la data înregistrării acesteia și emite o decizie motivată, care se comunică solicitantului sau, după caz, liderului de parteneriat, prin grija autorității de management/organismului intermediar, electronic, prin intermediul sistemului informatic MySMIS2021/SMIS2021+, ement/organismului intermediar, după caz, conform procedurilor operaționale.

Împotriva deciziei emise solicitantul se poate adresa instanței de contencios administrativ, în conformitate cu prevederile art. 8 din Legea contenciosului administrativ nr. 554/2004, cu modificările și completările ulterioare.

Autoritatea de management/organismul intermediar, după caz, comunică solicitantului sau, după caz, liderului de parteneriat, electronic, prin intermediul sistemului informatic MySMIS2021/SMIS2021+, decizia cu privire la rezultatul evaluării tehnice și financiare.

În cazul admiterii contestației ca rezultat al reevaluării tehnice și financiare, autoritatea de management/organismul intermediar, după caz, procedează la inițierea etapei de contractare, având în vedere considerentele deciziei de soluționare a contestației.

**8.9. Contractarea proiectelor**

**8.9.1 Verificarea îndeplinirii condițiilor de eligibilitate**

După finalizarea evaluării tehnice și financiare a cererilor de finanțare, autoritatea de management demareaza etapa de contractare.

Solicitanții ale căror cereri de finanțare au întrunit pragul de excelență sau care au îndeplinit condițiile prevăzute în Ghidul Solicitantului vor fi notificați prin aplicația informatică MySMIS2021/SMIS2021+ cu privire la trecerea în etapa de contractare, în termen de maxim 5 zile lucrătoare calculat de la data finalizării etapei de evaluare tehnică și financiară, respectiv de la data finalizării procesului de contestații, .

În etapa de contractare, solicitanților li se va solicita de către autoritatea de management, prin sistemul informatic MySMIS2021/SMIS2021+ să facă dovada celor declarate prin declarația unică, respectiv să prezinte documentele justificative prin care fac dovada îndeplinirii tuturor criteriilor de eligibilitate.

Solicitanții au la dispoziție maxim 15 zile lucrătoare de la solicitarea autorității de management pentru transmiterea documentelor solicitate în etapa de contractare, sub sancțiunea respingerii cererii de finanțare.

Autoritatea de management poate solicita clarificări în etapa de contractare, în legătură cu documentele verificate, cu respectarea principiului tratamentului egal și nediscriminării, iar solicitanții au obligația să răspundă în termen de maxim 15 zile lucrătoare de la data primirii solicitării de clarificări, sub sancțiunea respingerii cererii de finanțare.

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv ca răspuns la solicitarea de clarificări, a celor disponibile autorității de management din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021/SMIS2021+.

**8.9.2. Decizia de acordare a finanțării**

Urmare a verificării îndeplinirii condițiilor de eligibilitate, autoritatea de management va emite decizia de aprobare a finanțării, respectiv decizia de respingere a finanțării.

Autoritatea de management emite decizia de respingere a finanțării, în etapa de contractare, cu menționarea motivelor de respingere, dacă intervine cel puțin una dintre următoarele situații, fără ca enumerarea să excludă alte condiții specifice prevăzute în Ghidul Solicitantului:

- solicitantul nu face dovada că cele declarate prin declarația unică sunt conforme cu realitatea și corespund cerințelor din Ghidul Solicitantului;

- solicitantul nu răspunde în termenele prevăzute.

Decizia de respingere a finanțării se aduce la cunoștința solicitantului prin sistemul informatic MySMIS2021/SMIS2021+și conține, cel puțin următoarele elemente:

a) datele de identificare ale solicitantului și ale cererii de finanțare: titlu, cod unic SMIS;

b) datele de identificare ale reprezentantului legal al solicitantului sau împuternicitului acestuia;

c) conținutul deciziei de respingere;

d) motivele de drept și de fapt ale respingerii proiectului;

e) termenul de contestare și modalitatea de transmitere a contestației;

f) organele împuternicite cu soluționarea contestației;

g) semnătura reprezentantului legal/împuternicit al autorității de management.

Împotriva deciziei de respingere a finanțării solicitantul/liderul de parteneriat poate formula contestație pe cale administrativă, la autoritatea de management în termenul de 30 zile calendaristice, calculat de la data primirii acesteia prin sistemul informatic MySMIS2021/SMIS2021+.

**8.9.3. Definitivarea planului de monitorizare a proiectului**

Planul de monitorizare a proiectului este generat de sistemul informatic MySMIS2021/SMIS2021 și este parte integrantă a contractului de finanţare. Pe baza informaţiilor incluse în cererea de finanţare şi, dacă este cazul, a informaţiilor suplimentare solicitate beneficiarului, AM PR SV verifică şi validează indicatorii de etapă în cadrul etapei de contractare, care sunt prevăzuţi în Planul de monitorizare a proiectului.

Planul de monitorizare al proiectului se elaboreaza conform Anexei IX - Orientari metodologice pentru elaborarea Planului de monitorizare. În cadrul acestuia sunt prezentați indicatorii de etapă stabiliți pentru perioada de implementare a proiectului, condițiile și documentele justificative pe baza cărora se evaluează și se probează îndeplinirea acestora în vederea atingerii obiectivelor și țintelor finale ale indicatorilor de realizare și de rezultat prevăzuți în cadrul cererii de finanțare.

În funcție de tipologia proiectelor, solicitanții își vor selecta indicatorii de etapă aplicabili, stabilindu-și termenele de realizare, fără însă a depăși termenele maxime prevăzute în Anexa IX - Orientari metodologice pentru elaborarea Planului de monitorizare.

Contractul de finanțare și Manualul beneficiarului cuprind modalitatea de urmărire și măsurile avute în vedere de AM PR SV pentru respectarea Planului de monitorizare de către beneficiarii de finanțare

Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, aşa cum este prevăzută în contractul de finanţare.

Prin excepție, in cazul in care data de începere a implementării proiectului este anterioară datei de

semnare a contractului de finanţare, indicatorii de etapă vor fi raportati la data semnării contractului de finanţare.

În cazul proiectelor de investiții, indicatorii de etapă se raportează atât la stadiul pregătirii şi derulării procedurilor de achiziții, cât şi la progresul execuției lucrărilor, aferente activității de bază.

În selectarea indicatorilor de etapă și completarea Planului de monitorizare, solicitantul de finanțare va avea în vedere mențiunile Capitolului 6 din cadrul ghidului.

În procesul de monitorizare a proiectelor, AM PR SV va verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului.

**8.9.4. Semnarea contractului de finanțare/emiterea deciziei de finanțare**

Contractul de finanțare/ decizia de finanțare, după caz, se generează de sistemul informatic MySMIS2021/SMIS2021+ și se semnează numai în format electronic de către reprezentantul legal/persoanele împuternicite ale autorității de management, după caz, și reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit.

Planul de monitorizare a proiectului este parte integrantă a contractului de finanțare/ deciziei de finanțare, după caz, și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare/decizia de finanțare, după caz.

Modelul standard de contract de finanțare utilizat pentru contractarea proiectelor selectate în urma procesului de evaluare și selecție este cel prezentat în cadrul Anexei IX la prezentul ghid.

**Clauze contractuale generale**

Prin semnarea contractului de finanţare, beneficiarul acceptă termenii şi condiţiile în care va primi finanţarea nerambursabilă şi se angajează să implementeze pe propria răspundere proiectul pentru care primeşte finanţare cu respectarea legislaţiei naţionale şi comunitare.

Beneficiarul se obligă să implementeze proiectul cu respectarea prevederilor contractului de finanțare și ale legislaţiei comunitare şi naţionale în vigoare, fiind răspunzător în faţa AM PR SV Oltenia pentru îndeplinirea obligaţiilor asumate. Astfel, beneficiarul finanțării nerambursabile acordate în cadrul contractului de finanțare are obligația realizării investiției propuse și evaluate în cadrul cererii de finanțare, îndeplinind inclusiv indicatorii asumați. Beneficiarul va realiza cu bună credință activitățile și obligațiile prevăzute prin proiect, la termenele asumate, asigurând co-finanțarea proiectului pentru toate cheltuielile ce nu sunt acoperite de finanțarea nerambursabilă acordată.

Beneficiarul are obligaţia de a implementa proiectul pentru care s-a semnat un contract de finanţare din PR SV Oltenia 2021-2027 în conformitate cu prevederile din cererea de finanţare aprobată. Dacă beneficiarul nu reuşeşte să pună în aplicare proiectul în condiţiile asumate şi stipulate în contractul de finanţare, acesta trebuie să îşi asume eşecul parţial sau total în realizarea obligaţiilor. În acest caz, AM PR SV Oltenia îşi rezervă dreptul de a întrerupe plăţile. Contribuţia din fondurile publice (naţionale şi comunitare) poate fi redusă şi/sau AM PR SV Oltenia poate cere înapoierea, în totalitate sau parţial, a sumelor deja plătite, dacă beneficiarul nu respectă termenii contractuali.

**Modificarea contractului de finanțare**

Pe durata contractului de finanțare părțile pot conveni la modificarea clauzelor şi/sau Anexelor acestuia, prin act adiţional, încheiat în aceleaşi condiţii ca şi contractul. În acest sens, în cazul în care propunerea de modificare a contractului vine din partea beneficiarului, acesta are obligaţia de a o transmite AM PR SV Oltenia însoțită de toate documentele justificative necesare.

În cazul propunerilor de acte adiționale care au ca obiect reducerea valorii indicatorilor ce urmează a fi atinsă prin proiect, valoarea totală eligibilă a Proiectului va fi redusă proporțional, cu excepția cazurilor temeinic justificate.

Beneficiarul îşi asumă integral răspunderea pentru prejudiciile cauzate terţilor din culpa sa pe parcursul implementării proiectului, în conformitate cu prevederile legislaţiei naţionale relevante.

Modificările contractuale legate de perioda de implementare nu pot depăși termenul maxim de 31 decembrie 2029. De asemenea, modificările cu privire la bugetul proiectului nu pot conduce la modificarea valorii totale eligibile a proiectului în afara valorilor minime și maxime admise pentru prezentul apel.

Prin excepție, beneficiarul poate efectua modificări asupra cererii de finanţare, după caz, prin notificare, cu acordul AM PR, sau prin informare. Situatiile sunt detaliate in modelul de contract de finantare.

|  |  |
| --- | --- |
|  | **Nu pot fi efectuate modificări asupra proiectului care să implice modificări ale criteriilor ce au stat la baza procesului de evaluare și selecție.** |

Beneficiarul trebuie să cunoască faptul că, dacă pe perioada de valabilitate a contractului intervin modificări de natură să afecteze obiectivul proiectului sau modificări care afectează condiţiile de eligibilitate prevăzute pentru cererea deschisă de proiect în cadrul căreia s-a obţinut finanţarea nerambursabilă, proiectul poate fi declarat neeligibil, finanţarea nerambursabilă se va sista, iar sumele acordate până în acel moment se vor recupera în conformitate cu legislaţia naţională şi prevederile contractuale!

# 9. ASPECTE PRIVIND CONFLICTUL DE INTERESE

(a)     Părțile se obligă să ia toate măsurile pentru respectarea regulilor pentru evitarea conflictului de interese, conform art. 61 din Regulamentul nr. 2018/1046 și capitolului 2, secțiunea 2, din OUG nr. 66/2011 precum și în conformitate cu alte reglementări naționale și europene în vigoare;

(b)     Părțile din categoria subiecților de drept public au obligația de a urmări respectarea prevederilor Legii nr. 161/2003, în materia conflictului de interese și a incompatibilităților.

(c)     Beneficiarii  care  au  calitatea  de  autoritate  contractantă au  obligația  de  a  respecta aplicarea prevederilor referitoare la conflictele de interese prevăzute de legislația în materia achizițiilor publice.

(d)    Beneficiarii  care  nu au  calitatea  de  autoritate  contractantă au  obligația  de  a  respecta aplicarea prevederilor referitoare la conflictul de interese prevăzut în art. 14 și art. 15 din OUG nr. 66/2011, precum și celelalte prevederi legale aplicabile.

# 10. ASPECTE PRIVIND PRELUCRAREA DATELOR CU CARACTER PERSONAL

(a)     Solicitantii/Beneficiarii  îşi exprimă acordul cu privire la prelucrarea, stocarea şi arhivarea datelor obținute pe parcursul intregii proceduri premergatoare incheierii Contractului de Finantare cat si pe perioada desfăşurării Contractului de Finanțare, în vederea utilizării, pe toată durata, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene

(b)     In cazul incheierii Contactului de Finantare acesta reprezintă un acord ferm pentru părțile contractante în ceea ce privește gestionarea și prelucrarea datelor cu caracter personal primite în vederea îndeplinirii obligațiilor contractuale, în conformitate cu Regulamentul nr. (UE) 679/2016 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE și Legea nr.190/2018, cu modificările și completările ulterioare

(c)      Datele cu caracter personal ale grupului țintă și, după caz, ale beneficiarilor finali ai proiectului, ale resurselor umane din cadrul proiectului și ale subcontractorilor  nu  pot  fi  prelucrate și  publicate,  pentru  informarea  publicului,  decât  cu informarea prealabilă a acestora asupra scopului prelucrării sau publicării și obținerea consimțământului acestora, în condițiile legii.

d) În verificările efectuate în cadrul procesului de evaluare, selecție, contractare, cât și pe parcursul perioadei de implementare și durabilitate a proiectelor, AM PR Sud Vest Oltenia va utiliza în efectuarea controalelor administrative și de gestiune în domeniul fondurilor structurale, pentru verificări de management și monitorizare a proiectelor în vederea identificării elementelor de risc privind proiectele, contractele, contractanții și beneficiarii, cu scopul de a preveni și de a combate fraudele, sistemul ARACHNE, care reprezintă un instrument informatic integrat elaborat de Comisia Europeană în strânsă cooperare cu unele state membre, utilizat de către autoritățile de management din România pentru evaluarea riscului în procesul de gestiune a programelor operaționale. Datele din sistemul informatic MySMIS2021/SMIS2021+ sunt exportate în sistemul ARACHNE.

# 11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES

## **11.1. Rapoartele de progres**

Rapoartele de progres se genereaza prin sistemul informatic MYSMIS2021/SMIS2021+ de catre beneficiar vizeaza trimestrul de implementare si se transmite in maxim 30 de zile de la finalizarea perioadei de raportare. Rapoartele de progres vor fi insotite de documente justificative.

Verificarea rapoartelor de progres disponibile in aplicatia MySMIS2021/SMIS2021+ este o etapa a procesului de monitorizare a proiectelor in scopul urmaririi progresului acestora si a stadiului indicatorilor de realizare si rezultat, al respectarii planului de monitorizare si a realizarii indicatorilor de etapa din plan.

Autoritatea de management poate aplica masuri consolidate de monitorizare si poate sa aplice masurile corective prevazute in contractul de finanatare pentru cheltuielile aferente perioadei de raportare solicitate la rambursare in cazul nerespectarii repetate a termenului de depunere araportului care conduce la aparitia de decalaje intre progresul fizic la nivelul tintelor asumate si stadiul din rapoartele de progres si pe care are obligatia de a le prevedea in contractul de finantare.

## **11.2. Vizitele pe monitorizare**

Rapoartele de vizita se elaboreaza de autoritatea de management prin sistemul MySMIS2021/SMIS2021+, in conformitate cu procedurile operationale interne ale autoritatii de management si se genereaza in termen de 10 zile lucratoare de la data vizitei efectuate la fata locului.

Vizitele de monitorizare pot fi vizite la fata locului, speciale de tip ad-hoc, incrucisate, expost.

## **11.3. Mecanismul specific indicatorilor de etapă. Planul de monitorizare**

Planul de monitorizare a proiectului este parte integrantă a contractului de finanţare/deciziei de finanţare, după caz, şi cuprinde indicatorii de etapă stabiliţi pentru perioada de implementare a proiectului pe baza cărora se monitorizează şi se evaluează progresul implementării proiectului, precum şi condiţiile şi documentele justificative pe baza cărora se evaluează şi se probează îndeplinirea acestora, în vederea atingerii obiectivelor şi ţintelor finale ale indicatorilor de realizare şi de rezultat prevăzuţi în cererea de finanţare şi asumaţi în contractul de finanţare/decizia de finanţare, după caz.

Planul de monitorizare include, de asemenea, valorile ţintelor finale ale indicatorilor de realizare si de rezultat care trebuie atinse ca urmare a implementării proiectului, precum şi valorile de bază/de referinţă ale acestora, dacă există.

Indicatorii de etapă se corelează cu activitatea de bază declarată de beneficiar în cererea de finanţare, precum şi cu rezultatele aşteptate ale proiectului. Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, aşa cum este prevăzută în contractul de finanţare/decizia de finanţare

în cazul proiectelor de investiţii, indicatorii de etapă se raportează atât la stadiul pregătirii şi derulării procedurilor de achiziţii, cât şi la progresul execuţiei lucrărilor, aferente activităţii de bază.

**12. ASPECTE PRIVIND MANAGEMENTUL FINANCIAR**

Pe toată perioada de implementare a proiectului se vor transmite cererile de prefinantare/plata/rambursare în conformitate cu „Graficul cererilor de prefinantare/plata/rambursare si cu OUG 133/2021 privind gestionarea financiara a fondurilor si HG 829/2022 privind normele de aplicare a OUG 133/2021.

Cheltuielile aferente Proiectului sunt eligibile cu condiţia ca acestea să fie cuprinse în Cererea de Finanțare/Bugetul Proiectului aprobat/ă care constituie Anexa la contractul de finantare.

## **12.1. Mecanismul cererilor de prefinanțare**

Pentru un proiect finantat din acest apel, se poate acorda prefinantare in transele maxime precizate in art 18. Din OUG 133/2021 cu modificarile si completarile ulterioare, fara depasirea valorii totale eligibile a acestuia.

Transa solicitata, impreuna cu soldul nejustificat al prefinantarii, prin cereri de rambursare, nu poate depasi procentul indicat in art. 18 din OUG 133/2021 cu modificarile si completarile ulterioare.

Pentru proiectele implementate in parteneriat, prefinantare poate fi solicitata de unul dintre parteneri si este proportionala cu sumele aferente activitatilor acelui partener din valoarea totala eligibila a contractului de finanatare, respectiv cu ponderea ajutorului de stat/minimis acordat acelui partener din valoarea totala a ajutorului.

Cu exceptia primei transe de prefinantare acordate, urmatoarele transe de prefinanatare se acorda cu deducerea sumelor nejustificate din transa anterioara acordata.

Beneficiarul/liderul de parteneriat care a depus o cerere de prefinantare are obligatia depunerii unei/unor cereri de rambursare care sa cuprinda cheltuieli efectuate din transa de prefinantare acordata, in cuantumul si in termenele precizate la art. 18 din OUG 133/2021 cu modificarile si completarile ulterioare.

Beneficiarii/liderii de parteneriate/partenerii au obligatia de a restitui integral sau partial prefinantarea primita in cazul in care nu justifica prin cereri de rambursare utilizarea acesteia.

## **12.2. Mecanismul cererilor de plată**

Mecanismul cererilor de plata poate fi aplicat prezentului apel in conformitate cu capitolul V din OUG 133/2021 cu modificarile si completarile ulterioare.

Dupa primirea facturilor pentru livrarea bunurilor/prestarea serviciilor/executia lucrarilor receptionate, acceptate la plata, a facturilor de avans in conformitate cu clauzele prevazute in contractele de achizitii aferente proiectelor implementate, accepatet la plata, a statelor privind plata salariilor (daca este cazul apelului), beneficiarul poate depune la AM cererea de plata si documentele justificative aferente acesteia.

Pentru proiectele implementate in parteneriat, liderul de parteneriat va depune cererea de plata, iar AM va vira sumele solicitate, dupa efectuarea verificarilor, in conturile liderului sau partenerilor care au angajat cheltuielile respective. Pentru facturi externe se va avea in vedere cursul BNR din data emiterii facturii.Diferentele de curs valutar rezultate in urma efectuaruu platilor externe sunt suportate de catre liderul de parteneriat/partener/parteneri.

Sumele primite un baza cererilor de plata nu pot fi utilizate pentru o alta destinatie decat cea pentru care au fost acordate.

De asemenea, beneficiarul se va asigura ca indeplineste indicatorul/indicatorii de etapa precizati in planul de monitorizare si care poate conditiona autorizarea cererii de plata.

Verificarea si plata cererii de plata se vor efectua in termenele precizate in art. 22, alin 7 din OUG 133/2021 cu modificarile si completarile ulterioare cu mentiunea ca pentru verificare si autorizare termenul poate fi intrerupt de posibile clarificari. De asemenea, efectuarea platii va fi conditionata de existenta de resurse in conturile autoritatii de management.

In termenul precizat de art 22, alin 10 din OUG 133/2021 cu modificarile si completarile ulterioare, beneficiarul este obligat sa depuna o cerere de rambursare aferenta cererii de plata.

Beneficiarii/liderii de parteneriat/partenerii au obligatia restituirii integrale sau partiale a sumelor virate in cazul proiectelor pentru care acestia nu justifica prin cereri de rambursare utilizarea acestora.

## **12.3. Mecanismul cererilor de rambursare**

Mecanismul cererilor de rambursare poate fi aplicat prezentului apel in conformitate cu capitolul V din OUG 133/2021 cu modificarile si completarile ulterioare.

Verificarea si plata cererii de rambursare se vor efectua in termenele precizate in art. 25, alin 2, alin 3 din OUG 133/2021 cu modificarile si completarile ulterioare cu mentiunea ca pentru verificare si autorizare termenul poate fi intrerupt de posibile clarificari. De asemenea, efectuarea platii va fi conditionata de existenta de resurse in conturile autoritatii de management.

Nedepunerea de catre beneficiar/lider de parteneriat a unor documente aditionale sau clarificari solicitatede autoritatea de management in termenul prevazut in contractul de finantare/manualul beneficiarului atrage respingerea partiala sau totala, dupa caz, a cererii de rambursare.

De asemenea, beneficiarul se va asigura ca indeplineste indicatorul/indicatorii de etapa precizati in planul de monitorizare si care poate conditiona autorizarea cererii de rambursare.

Pentru proiectele implementate in parteneriat, liderul de parteneriat va depune cererea de rambursare, iar AM va vira sumele solicitate, dupa efectuarea verificarilor, in conturile liderului sau partenerilor care le-au efectuat, fara a aduce atingere contractului si prevederilor acordului de parteneriat, parte integranta a acestuia.

## **12.4. Graficul cererilor de prefinanțare/plată/rambursare**

Finanțarea va fi acordată, în baza cererilor de prefinanțare/rambursare/plată, elaborate și transmise prin sistemul MYSMIS 2021 în conformitate cu Graficul de depunere a cererilor de prefinanțare/plată/rambursare a cheltuielilor declarat și actualizat de beneficiar în sistemul MYSMIS 2021.

Graficul cererilor de prefinanțare/rambursare/plată va deveni anexa la contractul de finantare. Acesta va fi intocmit de solicitant/beneficiar tinand cont de planul de monitorizare ce include indicatorii de etapa, graficul de executie al lucrarilor pentru a asigura un flux de disponibil care ca permita implementarea cu succes al proiectului in cauza.

## **12.5. Vizitele la fața locului**

Conform Regulamentului CE nr. 2021/1060, Art. 74, Autoritatea de Management va efectua vizite pe teren pentru a verifica dacă produsele şi serviciile au fost furnizate şi dacă cheltuielile declarate de beneficiarii proiectelor au fost efectuate şi sunt în conformitate cu regulamentele Comunităţii şi cu legislaţia naţională.

Verificările pe teren au ca scop, fara a se limita la urmatoarele:

* să asigure că proiectul se realizează conform condiţiilor contractuale, in mod special conform planului de monitorizare in care pot interveni elemente financiare şi activităţilor descrise în cererea de finanţare;
* să constate livrarea produsului sau prestarea serviciului în conformitate cu termenii şi condiţiile contractului economic, evoluţia fizică şi respectarea normelor UE privind publicitatea, stadiul fizic de realizare a proiectului;

Ca regula generală, în perioada de implementare a proiectului, AM va efectua o vizită la faţa locului la momentul cererii finale de rambursare.

# 13. MODIFICAREA GHIDULUI SOLICITANTULUI

## **13.1 Aspectele care pot face obiectul modificărilor prevederilor ghidului solicitantului**

Aspectele prevăzute în cadrul prezentului Ghid se raportează la legislația în vigoare. Modificarea prevederilor legale în vigoare poate determina AM PR SV să solicite documente suplimentare și/sau respectarea unor condiții suplimentare față de prevederile prezentului ghid, pentru conformarea cu modificările legislative intervenite.

|  |  |
| --- | --- |
|  | **Solicitanţii la finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului.** |

Identificarea unor aspecte ce pot îmbunătăți procesul de evaluare, selecție și contractare poate determina solicitări de documente suplimentare din partea AM PR, solicitări la care potențialii beneficiari au obligația de a răspunde, în caz contrar cererea de finanțare putând fi respinsă din procesul de evaluare, selecție și contractare.

|  |  |
| --- | --- |
|  | **AM PR SV se va asigura că va realiza toate demersurile necesare pentru respectarea principiului competițitonal în procesul de selecție a tuturor proiectelor depuse în cadrul fiecărui apel .** |

## **13.2 Condiții privind aplicarea modificărilor pentru cererile de finanțare aflate în procesul de selecţie (condiții tranzitorii)**

Pentru aplicare celor menționate la **secțiunea 13.1**, AM PR SV Oltenia poate emite unul sau mai multe corrigenda sau instrucțiuni de modificare/completare a prevederilor prezentului ghid, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare, selecție și contractare.

În funcție de modificările intervenite, AM PR SV Oltenia se va asigura de respectarea principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului ghid și/sau a ghidurilor specifice fiecărui apel de proiecte.

# 14. ANEXE

Anexa I: Lista abrevieri

Anexa II: Cererea de Finanțare

Anexa III: Lista de verificare - etapa contractuală

Anexa IV: Grila de evaluare tehnică și financiară

Anexa V: Grila de analiză a conformității SF/DALI

Anexa VI: Grila de analiză a conformității proiectului tehnic

Anexa VII: Grila analiza teme orizontale si DNSH

Anexa VIII: Metodologie verificare principiu DNSH

Anexa IX: Orientari metodologice privind elaborarea Planului de monitorizare

Anexa X: Contractul de finanțare (model)

**Model documente ce însoțesc cererea de finanțare/contractul de finanţare**:

- Model A – Declarația unică

- Model D – Consimtământ privind prelucrarea datelor cu caracter personal

- Model E - Acord de parteneriat

- Model F – Declarația privind modificări în evaluare

- Model G – Conținutul cadru al Raportului privind stadiul fizic al investiției

- Model H - Tabel centralizator numere cadastrale\_obiective de investiție

- Model I – Model orientativ de hotărâre de aprobare a proiectului

- Model J – Tabel centralizator privind justificarea costurilor

- Model L – Macheta financiară

1. Conform Recomandării Comisiei privind renovarea clădirilor nr. 2019/786, **renovarea aprofundată** presupune economii de energie primară de peste 60%. [↑](#footnote-ref-1)
2. A se vedea *Jalonul 91 - Cadrul tehnic de reglementare privind investițiile pentru tranziția către clădiri verzi și digitale este operațional* din PNRR; [↑](#footnote-ref-2)
3. A se vedea documentul de la următorul link: [performance2127\_swd.pdf (europa.eu)](https://ec.europa.eu/regional_policy/sources/docgener/evaluation/pdf/performance2127/performance2127_swd.pdf); [↑](#footnote-ref-3)
4. A se vedea documentul de la următorul link: [performance2127\_swd.pdf (europa.eu)](https://ec.europa.eu/regional_policy/sources/docgener/evaluation/pdf/performance2127/performance2127_swd.pdf); [↑](#footnote-ref-4)
5. A se vedea art. 15 din Legea nr. 372/2005, republicată, privind performanţa energetică a clădirilor; [↑](#footnote-ref-5)
6. A se avea în vedere inclusiv *https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/* [↑](#footnote-ref-6)
7. A se vedea *Legea nr. 1/ 2011 – Legea educației naționale, cu modificările și completările ulterioare.* [↑](#footnote-ref-7)
8. Conform Legii 121/2014 privind eficienţa energetică, astfel cum a fost modificata si completata, art. 10, alin. (4):

   (4) În cazul în care încălzirea/răcirea sau apa caldă pentru o clădire sunt furnizate din sistemul de alimentare centralizată cu energie termică, este obligatorie montarea contoarelor de energie termică în punctele de delimitare/separare a instalaţiilor din punctul de vedere al proprietăţii sau al dreptului de administrare. [↑](#footnote-ref-8)
9. Lucrările de racordare/branşare/rebranșare a clădirii la sistemul centralizat de termoficare sunt eligibile până la punctele de delimitare/separare a instalațiior (locul în care intervine schimbarea proprietății asupra instalațiilor), cu condiţia existenţei unei sistem centralizat de încălzire şi apă caldă de consum în apropiere. De asemenea, este necesar Avizul tehnic de racordare/branșare/ rebranșare favorabil al furnizorului de energie termică. [↑](#footnote-ref-9)
10. A se avea în vedere inclusiv *https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/* [↑](#footnote-ref-10)
11. Conform legislației aplicabile în vigoare, doar în cazul unui proiect mixt de investiții care cuprinde pe lângă lucrările de intervenții asupra uneia/mai multor construcții existente și lucrări aferente unei clădiri noi care adăpostește centrala termică (ca urmare a cerințelor ISU) sau lucrări de construire a liturilor în exteriorul unei clădiri (în cazuri argumentate tehnic și funcțional-arhitectural) [↑](#footnote-ref-11)
12. Se va avea în vedere faptul că în conformitate cu prevederile 5(4) din HG nr. 907/2016, elaborarea proiectului tehnic de execuţie este condiţionată de aprobarea prealabilă a indicatorilor tehnico-economici şi emiterea autorizaţiei de construire/desfiinţare a executării lucrărilor. [↑](#footnote-ref-12)